
Francuski je roman literarna vrsta, koja u XIX. 
vijeku ima mnogo zastupnika i takvih, koji su ga 
doveli na zavidnu visinu, te je postao svjetskom 
robom. To vrijedi napose za roman druge polovine 
stoljeća, kad se iz romantike rodio realistički i na- 
turalistički roman. Već Balzac i Stendhal začin ju 
donekle realizam. Oni djeluju u prvoj polovici sto¬ 
ljeća i u njihovim djelima ima i romantike i reali¬ 
stičkog pisanja. No i u drugoj polovici kad nastupa 
Zola sa svojim naturalizmom, tko bi mogao reći, da 
oni njegovi glomazni romani — često predugi i pre- 
dosadno, nesavezno, nebitno detaljni, nisu puni 
nove romantike — romantike zla, koja je srodna 
po temi s Baudelaireovim »Cvijećem zla«. Baudelai- 
re piše liriku »Zla«, ali i Zolina epika zla — nije li 
ona doista i odviše velikih proporcija i odviše sub¬ 
jektivno — simpatično gledana, a da to bude — re¬ 
alizam? Stendhal je bio materijalista, egoista t. j. 
čovjek, koji je živio zbog službe svome »ja« i koji 
je držao, da je strast nešto, čemu valja služiti kao 
geniju u sebi. I u tom je zabacivao stare formule 
morala i dizao one ljude iz renesanse, koji su prezi¬ 
rali moral zbog svojih prohtjeva, nasilja, zbog služ¬ 
be svome ličnom »ja«; on je neki preteča Nietz- 
sche-a, koji voli »nadčovjeka«, koji prezire sve o- 
sim svoje lične moći, koji sebi podređuje sve, da ra¬ 
zvije svoju silu. Ta energija u zlu fascinirala je 








Stendhala. Njegov je učenik i Merimee. Stendhal se 
nije žacao laži, pače on ju je obožavao kao ukras 
života i doista okružio i svoj život laž ju. Na smrt¬ 
nom kamenu želio je natpis: Arigo Beyle, Milane- 
se, kao da je on Talijan iz Milana. Ali sav taj kult 
jakih strasti — koji su mnogi demokrate kod Bey- 
la — Stendhala slavili, a danas ga se odriču, kad 
vide u praksi na račun svojih leđa djelovanje jakih, 
napadačkih instinkata, nosi značaj subjektivne dis¬ 
pozicije, jest romantika. Beyle je htio pisati u stilu 
Code Napoleona, hladno, očito realistički. Ali u 
službi zla ne piše se — realistički. Stvarnost je 
stvarnost, ona prije propovijeda propast, nego li da 
bi ga glorificirala. Što se tiče Balzaca, on je otac 
modernog realizma mnogo većma od Stendhala, no 
i u njega ima romantike. Ali nije ni tako velik skok 
do Zole, jer su s pravom i Zolu nazvali romantikom. 
Nije dosta htjeti vidjeti zlo, crtati zlo, zadržavati 
se na tamnim stranama života. I tu se dade poveća¬ 
vati, glorificirati, zaci u subjektivizam i izgubiti 
sred najživljeg kretanja u sferi taloga i opačine pra¬ 
vi pogled i ostati romantik, čovjek koji ne gleda 
stvari dosta mirno, koji ih ne vidi dosta objektivno, 
koji nema mjere i na koncu konca iz realista is- 
kukulje se — romantik. 

Alphonse Daudet nije taki realistički neki foto¬ 
graf života, da bude tobože bezličan, da piše bez 
osjećaja, premda je i on iz života pravio bilješke za 
svoja djela. Ima u njega i tragova najmodernijih 
onih struja, on je napisao roman iz pariškog svije¬ 

ta »Sapho«, on je šibao pariško ćudoredno stanje,, 
ali su djela Daudetova u glavnom pisana s osjeća¬ 
jem, sa senzi'bilnošću, sa, simpatijom za čovjeka i 
njegove slabosti i nisu djela hladna, nego djela 
»impresije« na jednu ljupku narav, koja sve gleda 
s ironijom i samilošću. O njemu piše Lanson, jedan 
od prvih francuskih kritika u svojoj Povijesti Fran¬ 
cuske književnosti aludirajući na Daudetove teorije 
o romanu pod uplivom Zole i Goncourt-ovih: »Dau¬ 
det je imao odviše spontanosti, a da bi njegove 
teorije mogle pokvariti njegov talenat. On nam 
je dao neke od najdirljivijih, najzamamnijih roma¬ 
na, što ih imamo. Sve što je u njegovu djelu osobna 
i doživljena impresija, i ne samo stvar viđena, već 
osjećana, sve što je uzgibalo bolno ili slatko njego¬ 
vu dušu, sve je to odlično. On je bio superioran u 
opisivanju svega, što je zanimalo njegovu simpa¬ 
tiju«. 

Daudet je srodan Englezu Dickensu, ali se ne 
može reći, da je Dickensa kopirao. To je srodnost 
duhovne strukture. I kod nas su dosta poznata Dau¬ 
detova poetična »Pisma iz mog mlina«. Kao ju- 
žnjak Provencalac, on je tu dao svoju Provensu za- 
dahnutu suncem, osjećajem, dobrotom, poezijom. 
Saradnik mu je bio Paul Arene, pa su neki htjeli, 
da su ta Pisma uopće djelo Paul Arene-a, no taj je 
to shvaćanje sam dezavuirao. Naši gimnazijalci i 
gimnazijalke poznadu osim ovih »Pisama« (koja 
možda njima i nisu dosta poetična, kad mogu na 
temelju njih dobiti lošu ocjenu iz francuskog) i ro- 

man »Petit Chose«. Taj je pisan isto s puno osjeća¬ 
nja, s onom finom ironijom, punom samilosti, koja 
tako karakterizuje Daudeta. Daudet tu opisuje svo¬ 
ju mladost, te je čitav roman »Dichtung« i »Wahr- 
heit«, ali je sve odjeveno ne u goethe-ovsko naivno, 
homersko ruho, jer to ne bi odgovaralo prirodi Dau- 
đetova genija. Sve je zavito u nimbus subjekfivno- 
sentimentalne teme, koja kontrapunktira dvije di¬ 
onice: ironiju i samilost. Doista, ako promatramo 
čovjeka, kako da se ne nasmijemo! Ali ta ironija 
ne može da bude hladna, neprijateljska, kad se od¬ 
nosi na našeg subrata, ako srno i sami tek — ljudi 
i predmet te iste ironije! Daudet se sebi smije, ali 
sa sobom (kao i sa bližnjim) osjeća i samilost. Ako 
smo smiješni, ali smo i samilosti vrijedni, jer smo 
svi braća, svi jedno. Pravo misli Daudet: ironija je 
u svijetu potrebna, ali ako i mi sami možemo da 
budemo predmetom te ironije (čim se samo stvar 
posmatra s visina Olimpa), čemu onda, kako onda 
da uskratimo saosjećanje našemu bližnjemu? 

I Tartarin je pisan ironijom. Tu je opisao ju¬ 
žnjačku ćud, bučnu, željnu pustolovina, fantastičnu, 
koja sve vidi uvećano i uveličava. Ali što ćemo, kad 
ono božje sunce daje ne samo da krv življe teče i 
rodi fino vino, nego da i fata morgana prikazuje 
stvari, ondje gdje ih nema? Naš Tartarin Tarasko- 
nac ima i dva nastavka »Tartarin na Alpama« i 
»Luka Taraskon« (Port Tarascon). No premda nije 
svojom ironijom htio Daudet vrijeđati nikoga, 
premda je u njega ironija blaga i čovječna, ipak su 

mu njegovi sunarodnjaci grdno zamjerili njegovu 
šalu, barem iznajprije, dok mu napokon nisu i opro¬ 
stili. Zacijelo Daudet nije zaslužio, da mu se zamje¬ 
ra, jer njegova namjera nije bila vrijeđati. On je 
bio delikatna priroda, sva suptilna, satkana od ži¬ 
vaca, koji su vibrirali, dok nije nastupio i njihov 
slom, koji mu je bolnom aureolom okrunio plemeni¬ 
to čelo. 

Kao uzor za Tartarina zapravo je služio Daude- 
tu njegov stric Reynaud iz Nimesa. (U Nimesu se 
rodio i Daudet, kao sin tvorničara svile, kako se to 
opisuje i u djelu Petit Chose.) Dakle Tartarin je u 
tom pogledu historičko lice, rekli bismo. Ali odakle 
ime? Pravi se »Tartarin iz Taraskona« zapravo 
zvao (obzirom na ime) Barbarin, te je bio neki plja- 
šljivac, koji se bojao i svoje sjene; on je tražio zato 
da se u »Figaru«, gdje iziđe prvi put ime Barbarin, 
njegovo ime briše. I tako dobismo roman »Tarta¬ 
rin iz Taraskona«, što još zgodnije zvuči.. . . 

Uz roman se doskora javila čitava legenda. U 
Taraskonu pokazuju kućicu Tartarinovu, pred njom 
se vidi onaj »baobab«. Jedan brico dosjetljiv je. 
kad se spominje Tartarina, on kao pravi sin onog 
lukavca-brice Figara daje svojoj brijačnici natpis. 

A Tartarin! 

E, pa kad se sve zanima za Tartarina, kad sve 
za njeg pita, štogod dolazi u Taraskon, eto nek se 
načine i karte, poštanske karte, koje predočuju »vi¬ 
lu Tartarin«. Tako eto poezija ne samo uzima iz ži¬ 
vota, nego se i vraća u život i u njemu odjekuje . . . 

Kamo sreće, da bi sve više tako bilo, i da nas proži¬ 
ma sve Daudetova blaga ironija i samilost, oboje ta¬ 
ko nužne bijednom čovjeku! 

Daudetov se stric samo smijao. Taraskonci su 
bijesnili, jer su stvar uzeli odviše tragično . . . No 
za života se stric Reynaud nije htio ipak odati! On 
je služio za model, pa bi se bili mogli Taraskonci na 
stricu osvetiti za ono, što je pisao Alphonse Daudet. 
Pod konac života počelo se o tom već šuškati, da je 
naime stric Reynauđ pravi uzorak slavnog junačine 
Tartarina iz Taraskona . . . 

U drugim je romanima (Fromont jeune et Risler 
aine) Daudet opisivao malu buržuaziju, borbu 
radnika za koricu kruha (Jack) opisivao je ljude 
iz ere drugog carstva (Nabab), kraljeve u egzilu, 
šibao je akademike (Immortel) i političare (Numa 
Roumestan, južnjak = političar Gambetta). 

Velike pisce ne čine teorije, nego snaga talen¬ 
ta i genija, koji stvaraju djela živa, koja su kadra 
ne samo draškati ukus ili neukus jedne ere, nego 
dati nešto, što može da se drži aere perennius. Ta¬ 
kva je djela dao i Daudet. I njegov Tartarin je zato 
besmrtan, vječniji i besmrtniji nego onaj akademik 
— službeni immortel. 

TARTARIN DE TARASCON 









Prva epizoda 

U Tarasconu 













I. 

Baobabov 1 ) vrt. 

Prvi moj posjet kod Tartarina iz Taraskona o- 
stade važnim danom u mom životu. Ima tome dodu¬ 
še već više od 12 do 15 godina, ali se toga sjećam 
kao da je sve jučer bilo. Neustrašivi Tartarin sta¬ 
novao je tada u trećoj kući nalijevo kako se u grad 
ulazi, na cesti u Avignon. Mala lijepa taraskonska 
vila, s vrtom sprijeda, straga s balkonom, vrlo lije¬ 
pih zidova, zelenih zaluzija, a na pragu kućnom ja¬ 
to malih Savojaca igralo se tjerajući na jednoj plo¬ 
hi kamen u pregrade na podu nacrtane, a neki su 
od njih spavali na blagom suncu podloživši pod gla¬ 
vu svoje kutije od cigara. 

Izvana se ova kuća nije nipošto osobitom činila. 

Nigda čovjek ne bi bio ni pomislio, da je to stan 
jednog junaka. Ali iznutra, trista mu muka! . . . Kad 
si unišao. . . . 

Podrum, kuća, tavan, cijela zgrada bijaše heroj¬ 
skog izgleda, pa i sam vrt! ... 

Da, i vrt Tartarinov. O, taka vrta ne bijaše više 
u Evropi. Nijednog đrveta iz okoline, nijednog cvje¬ 
tića francuskog: sve samo egzotično bilje, gumovac, 

i) Ogromno drvo, što raste u Africi i u Australiji od 
12—22 m. visoko, 47 i više metara široke krošnje. 

tikvino, pamukovo, kokosovo, mangovo, bananino, 
palmino drvo, baobab, nopal, kaktus, smokva sje- 
verno-afrička, te si morao da pomisliš, da si usred 
srijede centralne Afrike, na tisuće kilometara od Ta- 
raskona. Sve to, naravno, ne bijaše prirodne veliči¬ 
ne. Tako kokosovo drveće ne bijaše veće od blitve, a 
baobab (divsko drvo, arbos gigantea) komotno je 
stalo u lonac od rezede. Ali svejedno, za Taraskon 
već i to bijaše vrlo neobično, te se osobe iz grada, 
koje u nedjelju imahu čast, da dođu promatrati Tar- 
tarinov baobab, vraćaše kući s udivljenjem u duši. 

Pomislite, kako li sam morao da budem potresen 
onoga dana, kad prolažah tim čudesnim vrtom! ... 
No, malo mi je drugačije bilo pri duši, kad me uve- 
doše u radnu sobu junakovu. 

Ta radna soba, jedna od gradskih zanimivosti, 
bijaše na dnu vrta, i iz nje se kroz jedna staklena 
vrata odmah izlazilo do baobaba. 

Zamislite veliku dvoranu, u kojoj su zidovi puni 
pušaka i sabalja, odozgo do dolje, i oružja sviju ze¬ 
malja: dugocjevih karabinki, starinskih pušaka s 
grlom od trublje, korzikanskih noževa, katalanskih 
noževa, noževa s revolverom, bodeža, malajskih i 
karaibskih strijela, strijela od kremena, boksera, 
buzdovana, hotentotskih kijača, meksikanskih lasa, 
i što ja znam što sve ne! 

Pored svega toga od velike okrutne sunčane že- 
ge sjalo se sve to kao da hoće da ti još vise strah u 
utrobu zatjera... Ipak je sve imalo blago lice reda 
i čistoće, što je čovjeka malko umirivalo. Sve bijaše 

liiepo poredano, brižno sačuvano, okefano, sve cedu¬ 
ljicama s natpisom proviđeno kao u apoteci. Tu i ta¬ 
mo jedan dobroćudni natpis: 

Otrovne strijele, nemoj da diraš! 

Ili: 

Nabite puške, čuvaj se! 

Da ovih natpisa nije bilo, nigda se ja ne bih bio 
usudio unići. 

Usred radne sobe bio je okrugli stol s jednom 
nogom. Na njemu bočica s rumom, turska duhan- 
kesa, putopis kapetana Cooka, romani Cooperovi, 
Aimardovi, lovačke pripovijesti o lovu na medvjede, 
o lovu sa sokolovima, o lovu na slonove i t. d. Na¬ 
pokon, za samim stolom sjedaše čovjek od 40—45 
godina, malen, krupan, zdepast, crven, u košulji i 
gaćama od flanela, kratke jake brade i vatrenih oči¬ 
ju. U jednoj ruci držaše knjigu, a drugom mahaše 
golemom lulom sa željeznim poklopcem, čitajući ne¬ 
ku strašnu priču o lovcima na ljudske kose. On je 
pružao naprijed donju usnu i strašno krivio usta ta¬ 
ko, da je njegovo čestito lice malog taraskonskog 
rentjea poprimalo onaj isti izgled dobroćudnog di- 
vljaštva, koga je imala cijela kuća. 

Taj čovjek — bijaše Tartarin, Taraskonac, ne- 

n. 

Kratki pogled na dragi grad Taraskon. — Lovci na 

kape. 

U doba, o kome vam govorim, Tartarin Tara- 
skonac nije još bio današnji Tartarin, veliki Tarta¬ 
rin Taraskonac, ličnost popularna na svem francu¬ 
skom Jugu. Pa ipak — i u to doba — on već bijaše 
kralj taraskonski. 

Da kažemo dakle, odakle mu ovo kraljevsko do¬ 
stojanstvo. 

Čujte dakle ponajprvo, da je tamo na jugu sav 
svijet lovac, od najvećeg do najmanjeg. Lov je 
strast taraskonska, i to još iz onih mitoloških vre¬ 
mena, kadno je zmaj Tarask bjesnio po gradskim 
močvarama, i kad su stari Taraskonci morali na nj 
organizirati hajke. Davno je tome, kako vidite. 

Svake dakle nedjelje ujutro Taraskon se laća 
oružja i izlazi izvan gradskih zidina, s torbom na 
plećima, s puškom na ramenu, uz lajanje pasa, la¬ 
sica, trublja i lovačkih rogova. Divan je to prizor. . . 
Samo nažalost divljači nema, nema pa nema. 

I jer su živine živine, one znate, stadoše da se 
napokon konca pomalo čuvaju. 

Na pet milja oko Taraskona jazbine prazne, gni¬ 
jezda pusta. Nigdje kosa, nigdje prepelice, nigdje ni 
jednog najmanjeg zečića, ni najdrobnije bjelorepke. 

Pa opet ova lijepa taraskonska brdašca puna mi¬ 
risa mirte, despika, ružmarina tako su primamljiva. 
I ovo lijepo muškatsko grožđe krcato šećerom, nani¬ 
zano uz obalu Rhone, tako je vraški ukusno . . . Da, 
da, ali straga je Taraskon, a u malome svijetu, odje¬ 
venome dlakom i perjem, Taraskon je vrlo zlo opi¬ 
san. Pače i same ptice selice označiše ga u svojim 
putnim kartama velikim krstom, a kad patke spu¬ 
štajući se prema Camargnei u dugim trokutima 
spaze već iz daljine zvonike grada, ona, koja je na 
čelu, stane da viče, što bolje može: 

»Evo Taraskona! . . . Evo Taraskona!« 

I cijela družba skrene na stranu. 

Ukratko, od divljači u zemlji bijaše ostao samo 
jedan stari jogunasti zeko, koji je kao nekim čudom 
umakao taraskonskim septembrigadama, i koji si je 
zabio u glavu, da baš tamo živi! U Taraskonu je 
ovaj zec vrlo poznat. Dali mu i ime. Zovu ga Stri¬ 
jelom. Zna se, da mu je leglo na imanju g. Bona- 
parta — što je, u zagradi rečeno, podvostručilo i po- 
trostručilo cijenu ovoga imanja — ali da tog zeku 
ulovi, nikome još nije uspjelo. 

Danas pače i nema više od 2 do 3 bjesomučnika, 
koji na nj reže. 

Ostali se odrekoše truda, i Strijela je već 
odavno postao mjesnim praznovjerjem, premda su 
Taraskonci od naravi vrlo slabo praznovjerni, te je¬ 
du i laste na guljaš, kad ih imade. 

— Ma da, da — reći ćete mi, ali kad je divljač 

tako rijetka u Taraskonu, što onda rade taraskon- 
ski lovci svake nedjelje? 

Šta rade? 

E, šta rade! Odu u ravno polje, dvije ili tri milje 
izvan grada. Skupe se u male grupe od 5 do 6 njih, 
izvale se mirno u sjeni kakvog zdenca, starog zida, 
ili maslinova drveta, izvuku iz svojih lovačkih torbi 
po komad tenfane govedine, sirovog luka crvenca, 
koju kobasicu, nekoliko sardelica, i zatim udare do- 
ručkovati bez kraja i konca zalijevajući sve jednim 
od onih finih vina ronskih, što od njih kličeš i pje¬ 
vaš. 

A zatim pošto su se dobro okrijepili, ustanu do- 
fućkavaju psima, napune si puške, i lov započinje. To 
će reći, da svaki od ove gospode uzme svoju kapicu, 
baci je svom snagom u zrak, i gađa u nju, dok je u 
lijetu — s nabojem, koji je već ugovoren. 

Onaj, koji naiviše puta pogodi svoju kapicu, bu¬ 
de proglašen kraljem lova, i uveče vraća se trium- 
falno u Taraskon, s isprebušenom kapom na vrhu 
puške, sred laveža pasjeg i zveke fanfarske. 

Suvišno je spomenuti, da se u gradu razvila na 
veliko trgovina s lovačkim kapama. Ima pače i klo¬ 
bučara, koji prodavaju unaprijed probušene i izde¬ 
rane kape za nevješte lovce. Ali samo ljekarnik Be- 
zuquet ih kupuje. Sramota! 

Tartarinu Taraskoncu kao lovcu kapa ne bijaše 
premca. Svake bi nedjelje s novom kapom jutrom 
odilazio i svake bi se nedjelje dronjkom uvečer vra¬ 
ćao. U baobabovoj kućici tavani su bili puni tih sla- 

I Tartarin Tarasconac, ispruživši ruku, stisnuvši 
pesnicu... (Strana 28.) 

vom ovjenčanih trofeja. Stoga su ga svi Taraskon- 
ci priznavali svojim učiteljem, i budući da je Tarta- 
rin temeljito poznavao lovački kodeks i pročitao 
sve rasprave i sve priručnike svih mogućih lovova, 
počevši od lova na kape pa sve do lova na birman- 
ske tigrove, ova ga gospoda bijahu učinila svojim 
velikim lovačkim sudijom, te im je sudio u svim 
njihovim prepirkama. 

Svakog dana, od tri do četiri sata, kod oružara 
Costecaldea viđevao se debeo čovjek, ozbiljna lica, 
s lulom u zubima, gdje sjedi u naslonjaču od zelene 
kože sred dućana punog lovaca na kape, koji su sta¬ 
jali i natezali se. Taj čovjek bijaše Tartarin Tara- 
skonac, koji je krojio pravdu. Nimrod i Salamun u 
isti mah. 

III. 


Na! na! na! 

Nastavak kratkog pogleda na dragi grad Taraskon. 

Pored strasti za lovom jaka taraskonska rasa 
ima još jednu strast: strast za romancama. Što se u 
ovoj zemlji romanca otpjeva, to je naprosto nečuve¬ 
no. Sav sentimentalni starež, drugdje već požutio u 
svojim koricama, u Taraskonu je u cvatu mladosti, 
u naponu slave. Svaka porodica ima svoju popjevku, 
i to u gradu se znade, koju. Tako se na pr. znade, 
da je apotekara Bezuqueta popjevka: 

O sjajna zvijezdo, božice moja! 

Oružara Costecalđea ova: 

O dođi, dragi, u koliba zemlju! 

Poreznika u registraturi ova: 

Kad bi nevidljiv bio, nitko me vidio ne bi. 

(Šaljiva pjesmica). 

I tako redom za čitav Taraskon. Dva ili tri put 
nedjeljno skupljaju se Taraskonci jedni kod drugih, 
i pjevaju ih jedni drugima. Svakako je najčudnova¬ 
tije, da se pjevaju uvijek iste pjesme, da dragi ovi 
Taraskonci, otkako ih pjevaju, još si nijesu zaželjeli 
drugih. One prelaze u porodici baštinom od oca do 
sina, i nitko u njih ne dira; jer su svetinja. Nigda 
pače ne bi nitko ni pomislio, da uzme za čas tuđe, da 

na nr. Costecaldei zapjevaju romancu Bezuquetovih 
ili da Bezuquetovi zapjevaju onu Costecaldeovih. Pa 
ipak, možete misliti, kako ih već jedni drugima pje¬ 
vaju. Ali ipak svaki se drži svoje i svaki je time za¬ 
dovoljan. 

U romancama kao i u lovu na kape prvi u gradu 
bijaše i opet Tartarin. Evo u čem je bila Tartarino- 
va superiornost nad sugrađanima obzirom na ro- 
manse: Tartarin Taraskonac ne imađaše svoje. Nje¬ 
gove su bile sve. 

Sve! 

Samo jada je bilo prinukati ga, da pjeva. Pošto 
se zarana odreče salonskih uspjeha, junak je tara- 
skonski više volio da se zadube u svoje knjige o lo¬ 
vu i da sprovede veče u cercleu nego da pravi slatko 
lice pred kakvim klavirom iz Nimesa između dviju 
taraskonskih svijeća. Ove muzikalne parade činile 
mu se ispod njegova dostojanstva . . . Ipak bi kat¬ 
kada, kad je bila glazba u Bezuquetovoj apoteci, to¬ 
bože slučajno unutra ušao, i pošto je pustio da ga 
napokon namole, otpjevao bi veliki duet iz Roberta 
Đavla s gđom Bezuquet majkom. . . Tko to nije čuo, 
taj uopće ništa nije čuo . . . Što se mene tiče, da ži¬ 
vim stotinu godina, za svog života ne bih zaboravio 
velikog Tartarina, gdje se primiče klaviru, laktom 
se upire o nj, krivi lice i osvijetljen refleksom zelenih 
boca iz izloga pokušava da svome dobroćudnom licu 
dade izraz satanskog i divljeg Roberta Đavola. Istom 
što se stavio u pozu, a već sav salon protrne: svi su 
osjećali, da će nešto veliko da se zbude. Zatim, posli- 

je kratke stanke, Bezuquetova majka začela bi pra¬ 
teći se sama: 

Roberte, koga volim, 

Kom vjeru dadoh mlada, 

Gle, silni strah me svlada. (Opetuje se). 
Milost i za te molim, 

I za me to je nada. 

Zatim bi dodala tiho: »Sad vi dođete, Tartarin«, 
I Tartarin Taraskonac ispruživši ruku, stisnuvši 
pjesnicu, a nozđrve su mu sve drhtale, ponavljao bi 
tri puta strašnim glasom, koji je kao ozvanjao utro¬ 
bom klavira: »Ne! ... ne! . . . ne! . . .« što je on kao 
dobar južnjak izgovarao: »Na! ... na! . . . na! ...!« 
Nato bi gospođa mati Bezuquetova još jednom ope¬ 
tovala : 

Milost i za te molim, 

I za me to je nada. 

»Na! . . . na! . . . na! . . .« urlao bi Tartarin, što bi 
ga grlo nosilo, i time bi stvar završila . . . Kako vi¬ 
dite, sve to nije bilo dugačko, ali je bilo tako fino iz¬ 
vedeno, tako dobro glumljeno, tako vraški, te je zeb¬ 
nja prolazila apotekom, i on je po četiri ili pet puta 
redom morao opetovati svoj: »Na! ... na! ... na! ...« 

Nato bi si Tartarin stao brisati znoj smiješeći se 
gospođama, namigujući gospodi, i pošto bi se iza 
svog triurma povukao, odilazio bi u cercie, gdje' je s 
tobožnjim nehajem govorio: »Dolazim baš od Bć- 
zuquetovih, pjevali smo duet iz Roberta Đavla«. 

I što je najzgodnije — on je to vjerovao. 

IV. 

Sad nek dođu! 

Tartarin je Taraskonac spomenutim raznim ta¬ 
lentima imao da zahvali svoj ugledni položaj u 
gradu. 

Uostalom, činjenica je, da je taj vraški čovjek 
znao predobiti sav svijet za se. 

U Taraskonu vojska bijaše uz Tartarina. Junački 
komandir Bravida, kapetan kod odjevnog odjelenja 
u miru, govorio je o njemu: »To je sila!« A zapo¬ 
vjednik je dabome znao, što je sila, pošto je on toli¬ 
ko njih odjenuo! 

Sudstvo bilo je uz Tartarina. Dva ili tri puta je 
stari predsjednik Ladevreze nasred sudnice rekao za 
njega: 

»To je čovjek!« 

Napokon, i puk je bio s Tartarinom. Njegova 
široka leđa, njegov hod, izgled njegov, izgled valja¬ 
nog trubljačkog konja, koji se ne boji galame, nje¬ 
gova glasovitost kao junaka, za koju se ne zna, ot¬ 
kuda je iskrsnula, masni groši i šamari, što ih je u 
nekoliko mahova razdijelio malim onim savojskim 
čistiocima cipela pred svojim vratima, učiniše od 
njega mjesnog lorda Seymoura, kralja taraskon- 
skog trga, na kojima, kad se nedjeljom u veče Tar¬ 
tarin vraćao iz lova s kapom navrh puške, sav ste- 

gnut u svom parhetastom kaputu, trhonoše sa Rho- 
ne klanjahu mu se dubokim poštivanjem, i pokazu¬ 
jući ispod oka jedan drugome gigantske mišiće, koje 
se valjaju na rukama, oni tiho i s uđivljenjem jedni 
drugima govorahu: 

»To ti je snaga! ... U njega su DVOSTRUKI 
MIŠIĆI!« 

Samo u Taraskonu može čovjek takovo šta čuti! 

Međutim, uza sve to, uz tolike svoje talente, uza 
svoje dvostruke mišiće, uz naklonost puka i tako 
dragocjeno poštovanje vrlog zapovjednika Bravide, 
bivšeg kapetana kod odjevnog odjela, Tartarin ne 
bijaše sretan. Tištio ga je, gušio ga je ovaj malo- 
gradski život. Velikan taraskonski dosađivaše se u 
Taraskonu. Činjenica je, da za jednu herojsku narav, 
kao što bijaše njegova, za jedan pustolovni i ludi 
duh, koji je sanjao samo o bojevima, trkama po 
pampasima i tajfunima, ići svake nedjelje u lov na 
kape, a u preostalo vrijeme krojiti pravdu kod puš¬ 
kara Costelcadea, to nije bilo. . . O, ubogi dragi ve¬ 
likane! Ovakove prilike morale bi ga napokon iscr¬ 
piti. 

Uzalud se on trudio, da proširi svoje obzorje, da 
nekako barem zaboravi cercle i gradski trg, uzalud 
se okruživao baobabom i ostalom afričkom vegeta¬ 
cijom. Uzalud je oružje na oružje gomilao, malajske 
strijele na malajske strijele. Uzalud se pitao roman¬ 
tičnom lektirom nastojeći da se poput besmrtnog 
đon Quichotta silom svojih sanja otme iz ralja ne- 
milostive stvarnosti. . . Sve, što je on činio, da ugasi 

svoju žeđu za pustolovnim životom, samo je tu žeđu 
povećavalo. Pogled na sve ono oružje podržavao ga 
je u vječitom stanju srdžbe i razdraženosti. Njego¬ 
ve dugocjevke, njegove strijele, njegov meksikan- 
ski laso, sve mu je dovikivalo: »U boj! u boj!« Kroz 
granje njegova baobaba duvao je vjetar pričajući o 
dalekim putovanjima i rđavo ga savjetovao. A da 
mu zadnji udarac zadadu, evo romana Gustava 
Aimarđa, Fenimorea Coopera . . . 

Oh! za teških ljetnih popodneva, kad bijaše sam 
čitajući sred svojih mačeva, koliko se puta Tarta¬ 
rin kao ričući lav dignuo sa sjedala! Koliko je puta 
bacio knjigu i poletio k zidu, da skine s njega jednu 
vitešku opremu! 

Ubogi čovjek zaboravljao bi, da je kod kuće, u 
Taraskonu, u gaćama i s rubcem povijenim oko gla¬ 
ve. On bi svoje knjige pretvarao u činjenice, i opa¬ 
jajući se zvukom svog vlastitog glasa, on bi mahni¬ 
tao vitlajući kakovom sjekirom ili tomahvkom 
sjevernih američkih Indijanaca. 

»Sad nek dođu!« 

Nek dođu? Tko da dođe? 

Tartarin to ni sam pravo nije znao . . . Nek dođu! 
Tko da dođe? Sve, što napada, sve, što se bori, sve, 
što grize, sve, što grebe, sve, što kožu odire s luba¬ 
nje, sve, što urla, sve, što riče... Neka dođu! Tko da 
dođe? Indijanac Sioux, koji pleše oko ratnog kolca, 
za koji je privezao nesrećnog bijelca . . . Suri med¬ 
vjed s Kršnih planina, koji se ljulja hodajući i obli¬ 
zuje se punim krvavim jezikom. Pustinjski Tuarog, 

malajski gusar, abručki hajduk . . . Neka dođu na¬ 
pokon, rat, putovanja, avantire, slava. 

Ali, naopako! Neustrašivi ih Taraskonae mogao 
da zaziva, mogao da izaziva ... Oni ne dolažahu ... 
Do bijesa, ta pošto da dođu u Taraskon? 

Tartarin je međutim još uvijek očekivao, da do¬ 
đu... Pogotovo uveče, kad bi išao u cercle. 


32 


V. 

Kad Tartarin ide u cercle. 

Templarski vitez, koji se sprema na navalu pro¬ 
tiv nevjernika, koji ga opsjeda, kineski tigar, koji 
se sprema za boj, komančki ratnik, kad stupi na 
ratnu stazu, sve to nije ništa u poredbi s Tarta- 
rinom Taraskoneem, kad se oboružava od glave do 
pete da pođe u cercle u 9 sati naveče, jednu uru iza 
kako otrubiše mirozovne trublje. 

Priprema za borbu! 

U lijevu ruku Tartarin uzimaše jedan bokser sa 
željeznim šiljcima, u desnu štap s mačem; u lijevi 
džep glavolom, u desni pištolju. Na grudima, izme¬ 
đu flanela i prsluka jedan malajski bodež. Što se 
tiče otrovanih strijela, njih ne uzimaše, ne, nikada. 
To je odveć nelojalno oružje! ... 

Prije nego ode, u tišini i mraku svoje radne sobe 
on se načas vježba, kao da napada, desnom nogom 
ispadaše, gađaše u zid, poigravaše mišićima, Zatim 
uzimaše svoj otpirač i prolažaše vrtom dostojan¬ 
stveno bez mrve žurbe. — Na englesku, gospodo 
moja, na englesku! To je prava hrabrost. 

Stigavši na kraj vrta on otvaraše teška željezna 
vrata. Otvaraše ih uvijek naglo, silovito, tako da 
udare izvana o zid ... 

E, da bijahu došli za vrata, alaj bi bili zdroblje¬ 
ni! Nažalost, oni ne bijahu došli. 

Pošto se vrata otvoriše, Tartarin izlazaše, baca¬ 
še hitri jedan pogled lijevo i desno. Sva svijetla u 
kućama pogažena. Sve u mraku. Tu i tamo po koja 
lampa škiljaše kroz maglu ronsku . . . 

Veličanstveno mirno Tartarin Taraskonac odla¬ 
zi tako u noć. Koraci mu u taktu ozvanjaju; oko¬ 
vanim vrhom svojeg štapa izbijaše iz taraca iskre... 
Išao on bulevarima, glavnim ili sporednim ulicama, 
on je uvijek išao brižno za tim, da drži sredinu ce¬ 
ste. Bijaše to izvrsna mjera opreza, koja čovjeku 
dopušta, da vidi gdje dolazi pogibelj, i naročito da 
se ukloni onome, što katkada naveče u ulicama ta- 
raskonskim s prozora padne. Zbog ove opreznosti 
nemojte možda zaključivati, da je u Tartarina bilo 
straha... Ah, ne. On se je samo čuvao! 

Da tu o strahu ne može biti govora, dokaz je 
najbolji to, što Tartarin nije išao u cercle šetalištem, 
već kroz grad, to jest putem najduljim, najtamni¬ 
jim, čitavim nizom malih ružnih uličica, na kraju 
kojih se vidi Rliona, kako se neprijatno bjelasa. CJ- 
bogi čovjek nadao se uvijek, da će na zavoju jednoga 
od ovih razbojničkih skrovišta netko iz tmine naju¬ 
riti, doći i napast će ga. Jamčim vam, da bi bili vraški 
dočekani, da su došli... Ali, jao! ironična sudba 
nigda, ama baš nigda, ne htjede, da Tartarin zlo 
sretne. Nigda žive, nigda pijane duše. Nigda! 

Ipak. Katkada bi se Tartarin pometnjom uzbu¬ 
nio. Čuju se koraci, prigušeni glasovi. . . »Pozor«! 

doviknuo si je Tartarin tada. I stao bi kao ukopan. 
Istraživao mrak. Dignuo jedra. Prislanjao uha k 
zemlji poput Indijanaca, da čuje . .. Koraci se pri¬ 
bližavahu. Glasovi postajahu jasnijima . . . Nema 
više sumnje. Oni dođoše! Došli su. Tu su. I već se 
Tartarin, plamenih očiju, zadahtalih grudiju, skup¬ 
ljao poput jaguara, i pripremao da skoči uz ratni 
svoj krik . . . Kadno najednoć iz njedara tame on 
začuje dobroćudno glasove taraskonske, gdje ga 
blago zovu: 

»Oj! ... Tartarin ... To je Tartarin . .. Zdravo, 
Tartarin!« 

Grom i pakao! Bijaše to ljekarnik Bezuquet, ko¬ 
ji se je s porodicom vraćao od Costecaldeovih, gdje 
je otpjevao svoju. 

»Laku noć, laku noć!« mrmljao je Tartarin bi¬ 
jesan sa svoje zabune. I strašan, uzdignuvši svoju 
batinu, on se gubio u tamu. 

Stigavši u ulicu, u kojoj je cercle, neustrašivi 
Taraskonac čekaše još neko vrijeme šećući gore 
dolje pred vratima, prije nego uđe . . . Napokon, 
pošto mu bijaše dojadilo da čeka, dok dođu, u uvje¬ 
renju, da više ne će doći, on baci posljednji pogled 
izazova u mrak, i progunđa bijesno: Ništa!... ni¬ 
šta! ... i opet ništa!« 

Zatim bi ovaj vrijedni čovjek unišao, da s ka¬ 
petanom Bravidom doigra svoju partiju karata. 

VI. 


Dva Tartarina. 

Uz ovu bijesnu potragu za avantirama, potrebu 
za jakim uzbuđenjima, mahnitost za putovanjima, 
za trkom i hitanjem uzduž čitavog svijeta, kako je 
do bijesa bilo moguće, da Tartarin Taraskonac nije 
nikada ostavio Taraskon, 

Činjenica je, da sve do svoje 45. godine neustra¬ 
šivi Taraskonac nije ni jedamput noćio izvan svog 
grada. Nije pače bio ni na onom glasovitom putova¬ 
nju u Marseille, na koje ide svaki dobar provenca- 
lac, kad postane punoljetan. U najboljem slučaju 
poznavao je Beaucaire, a Beaucaire nije daleko od 
Taraskona, jer treba samo preći preko mosta, i evo 
Beaucaira. Ali na nevolju taj je vražji most bio ta¬ 
ko često odnesen od vjetra, on je tako dugačak, ta¬ 
ko slab, a Rhona je na tom mjestu tako široka ... ta. 
vi pojmite, da Tartarin Taraskonac voljaše čvrsto 
tlo. 

Valja doista priznati, u našem su junaku bile 
dvije različite naravi. »Ja osjećam u sebi dva čo¬ 
vjeka«, rekao je ne znam koji crkveni Otac. Rekao 
bi to bio ispravno o Tartarinu, koji je u sebi nosio 
dušu don Quichottovu, isti viteški polet, isti heroj¬ 
ski ideal, isto ludovanje za romanesknim i grandioz- 

U tišini i mraku svoje radne sobe on gađaše 

nim. Ali on nažalost nije imao tijela slavnoga hi- 
đalga, onog koštunjavog i mršavog tijela, one sjene 
tijela, na koju tvarni život nije mogao da utječe, ko¬ 
ja je bila kadra da probdije 20 noći da ne skine o- 
klopa i da bude 48 sati na životu o šaci riže . . . Tije¬ 
lo Tartarinovo bijaše naprotiv vrlo debelo, vrlo te¬ 
ško, vrlo osjetljivo, vrlo meko, vrlo razmaženo, puno 
buržujskih hlepnja i kućnih potreba, tijelo trbušasto 
i kratko na nogama besmrtnog Sancha Panse. 

Don Quichotte i Sancho Pansa u istoj osobi! 
Možete misliti, kako su to dvoje zlo živjeli zajedno! 
Kakovih je tu borba, kakovih razdora moralo biti! 

. . . Kakav li bi lijepi dijalog tu mogao da napiše 
Lucijan ili Saint-Evremond! Dialog između dva 
Tartarina, Tartarina — Quichottea i Tartarina — 
Sanche! Tartarin Quichotte zanoseći se pričama Gu¬ 
stava Aimarda uzvikuje: Putujem! 

Tartarin-Quichotte, u naponu zanosa. 
Odjeni se slavom, Tartarine! 

TartarinSancho, mirno: Tartarine odjeni 

se flanelom. 

Tartarin - Quichotte, u sve većem zano¬ 
su: O divne puške! o mačevi, o indijanska obućo! 

Tartarin-Sancho, sve mirniji i mirniji: 
O, dobri pleteni prsluci! o dobri topli nadkoljenci! o 
vrijedne kape s ušima! 

Tartarin-Quichotte, izvan sebe: Sjeki¬ 
ru, amo sjekiru! 

Tartarin - Sancho, zvoneći sluškinji: 
Jnanette, donesi mi moju čokoladu! 

I na to se pojavljuje Jeannette s izvrsnom čoko¬ 
ladom, toplom, blistavom, mirišljivom, i sa sočnim 
mesom pečenim na žeravici s anisom, i Tartarina 
Sanchu to nasmije, te se uguši krik Tartarina-Qui- 
chotta. 

I eto tako je bilo moguće, da se Tartarin Tara- 
skonac nikad nije makao iz Taraskona. 

VII. 


EVROPEJCI U ŠANGRAJU ... 

Velika trgovina. 

Tatari. Ta nije li možda Tartarin Taraskonac samo 
prosti lažac? — Fata morgana. 

Jednom međutim gotovo da se Tartarin nije za¬ 
putio na put, na daleki put. 

Tri brata Garcio-Camus, Taraskonci, nastanjeni 
u Šanghaju, bijahu mu ponudili upravu nad jednom 
od njihovih tamošnjih trgovina. A to je bogme bio 
život, kakav je njemu trebao. Veliki poslovi, čitav 
narod pomoćnika, kojim je valjalo ravnati, veze s 
Rusijom, Perzijom, s azijskom Turskom, ukratko 
velika trgovina. 

U Tartarinovim ustima ova riječ velika trgovi¬ 
na izgledala je tako velika!... 

Kuća Garcio-Camus imala je jos i tu prednost, 
što su joj katkada dolazili u pohode Tatari. Tada bi 
se brzo zatvorila vrata. Svi bi pomoćnici pograbili 
oružje, istakla bi se konzularna zastava i pum! pum. 
pucaj kroz prozore na Tatare. 

S kakvim je oduševljenjem Tartarin-Quichotte 
pozdravio ovu ponudu, ne treba da vam istom ka- 

žem. Na nevolju, Tartarin-Sancho bijaše gluh na to 
uho, i budući da je on bio jači od čitave stvari, nije 
bilo napokon ništa. U gradu se o njoj mnogo govo¬ 
rilo. Hoće li Tartarin otputovati ih ne? Kladimo se, 
da hoće; kladimo se, da ne će. To bijaše događaj . . . 
Napokon Tartarin nije otputovao, ali stvar ipak pri¬ 
donese mnogo njegovoj časti. Gotovo da je pošao u 
Šanghaj, ili bio je u Šanghaju, za Taraskonce je to 
bilo jedno. Govoreći neprestano o putu Tartarinovu 
napokon su bili uvjereni, da se on doista s puta vra¬ 
tio, te ga sva ta gospoda uveče u cercleu ispitivala 
o životu u Šanghaju, o običajima, klimi, opiumu i 
ondašnjoj velikoj trgovini. - 

Tartarin, u sve vrlo dobro upućen, rado je pru¬ 
žao pojedinosti, koje se od njega tražile, i na koncu 
konca ovaj vrijedni čovjek nije više sam bio sigu¬ 
ran, da nije bio u Šanghaju, tako te pričajući po sto¬ 
ti put o dolasku Tatara on je došao do toga, da re¬ 
če sasma naravno: »Tada ja naoružah svoje pomoć¬ 
nike, istakoh konzulsku zastavu, i pum! pum! pu¬ 
caj kroz prozor na Tatare!« Slušajući to sav cercle 
strepi. 

— E, pa onda je vaš Tartarin bio strašan lažac! 

— Ne! i tisuću puta ne! Tartarin nije bio lažac... 

— Pa opet, on je morao da znade, da nije bio u 
Šanghaju! 

— E, dabome, da je on to znao. Samo. . . 

Samo, pazite sada dobro, što ću da kažem. Vri¬ 
jeme je, da se jednom zauvijek razumijemo obzirom 
na reputaciju lažljivaca, koju imadu Južnjaci da 

zahvale Sjevernjacima. Nema dakle lažljivaca na 
Jugu, ni u Marseilleu, ni u Nimesu, ni u Tuluzi, ni 
u Taraskonu. Južnjak ne laže, on se vara. On ne go¬ 
vori uvijek istinu, ali on drži, da je govori. . . Nje¬ 
gova laž nije laž, to je neka tata morgana. . . 

Da, zračna opsjena! ... I da me dobro shvatite, 
otiđite na Jug i vidjet ćete. Vidjet ćete tu vrašku 
zemlju, gdje sunce sve preobražava i sve većim čini 
nego što je u naravi. Vidjet ćete ona mala proven- 
calska brdašca, koja nijesu veća od brežuljaka 
Montmartrea i koja će vam se pričiniti gigantskim, 
vidjet ćete kvadratnu kuću u Nimesu — mali ukras 
za policu — koja će vam se učiniti velika kao Naša 
Gospa Pariška . . . Vidjet ćete . . da je jedini lažac 
na Jugu, ako ga ima, sunce . . . Sve, što ono dirne, 
to uveličava! . . . Što bijaše Sparta u dane svog sja¬ 
ja? Veliko selo ... Što bijaše Atena? U najboljem 
slučaju gradić s potprefekturom ... Pa ipak nam 
se one u historiji čine ogromnim gradovima. Evo, 
što sunce od njih učini. . . 

Hoćete li se poslije ovoga čuditi, ako je isto ovo 
sunce, koje sije nad Taraskonom, moglo učiniti od 
jednog bivšeg kapetana kod vojnog odjevnog odje¬ 
ljenja kao što je to Bravida, hrabrog komandira 
Bravidu, od obične repe baobab i od čovjeka, koji je 
skoro otišao u Šanghaj, čovjeka, koji je bio u Šang¬ 
haju. 

VIII. 


Mitaineova menažerija. — Atlaski lav u Tarasko- 
im. — Strahoviti i svečani susret. 

A sada pošto smo pokazali, kakav je bio Tarta- 
rin Taraskonac u svom privatnom životu, prije nego 
što ga bijaše slava u čelo poljubila i ovjenčala lovo¬ 
rom vjekova, sada pošto smo ispripovijedali ovaj 
herojski život u čednim prilikama, njegove radosti, 
njegove boli, njegove snove, njegove nade, pohitaj- 
mo da pričamo o velikim stranama njegove povije¬ 
sti i o osobitom događaju, koji imađaše da dade za¬ 
maha ovoj neobičnoj sudbini. 

Bijaše to jedne večeri kod trgovca puškama 
Costecaldea. Tartarin je Taraskonac baš bio zabav¬ 
ljen time, da pokazuje nekim amaterima, kako se 
barata puškom na iglu, koja je tada bila novost. Iz¬ 
nenada se otvore vrata i jedan se lovac na kape sav 
uprepašten zaleti u dućan vičući: »Lav! ... lav! .. .« 
Nastade opća preneraženost, strah, gungula, gužva. 
Tartarin naperi bajunetu, Costacalde otrči da zatvo¬ 
ri vrata. Sve okruži lovca, pa ga ispituje, gužva se 
oko njeg, i evo što se napokon sazna: menažerija 
Mitaineova na povratku sa sajma u Beaucaireu bi¬ 
jaše pristala na to, da se zaustavi nekoliko dana u 
Taraskonu i utaborila se na trgu pred dvorom s 

mnoštvom zmija, tuljana, krokodila i jednim veli¬ 
čanstvenim atlaskim lavom. 

Lav s Atlasa u Taraskonu! Nikad se od pamtivi¬ 
jeka ovakova stvar vidjela nije. Zato možete misli¬ 
ti, kako se naši lovci na kape ponosito pogledavahu! 
Kakva li radost sjaše na njihovim muškim licima, i 
kako se po svim uglovima dućana Costecaldeova 
šutke srdačni stisci ruku izmjenjivahu! Uzbuđenje 
bijaše tako nenadano, da nitko nije mogao riječi 
da nađe... 

Ni Tartarin. Blijed i uzdrhtao, s puškom još u 
ruci, on premišljavaše stojeći pred tezgom . . . Atla¬ 
ski lav ovdje, sasma blizu, na dva koraka! Lav! to 
jest herojska i divlja životinja par excellence, kralj 
zvjeradi, divljač njegovih snova, nešto poput prve 
ličnosti one idealne trupe, koja mu izvođaše tako 
lijepe drame u njegovoj mašti. 

Lav, trista mu gromova! ... 

I atlaski k tomu!!! To bijaše više, no što je veli¬ 
ki Tartarin mogao da podnese. . . 

Najednom mu krv udari u lice. 

Njegove oči usplamtješe. Grčevitom kretnjom 
baci pušku na rame i okrenuvši se k junačkom ko¬ 
mandiru Bravidi, bivšem kapetanu kod odjevnog 
odjeljenja, reče mu gromovnim glasom: »Pođimo, 
komandiru, da to pogledamo.« 

— B, da! ... A moja puška! ... moja puška, što 
je odnosite! ... — stidljivo će oprezni Costecalde. 
Ah Tartarin bijaše već zamaknuo za ulicu, a za njim 
u koraku i ponosni svi lovci na kape. 

Kad su došli u menažeriju, bilo je tamo već mno¬ 
go svijeta. Tarascon, junačka rasa, ali odveć dugo 
lišena senzacionalnih prizora, bješe nahrupio na 
daščaru Mitaineovu i zauzeo je na juriš. Stoga i debe¬ 
la gospođa Mitaine bijaše vrlo zadovoljna_U ka- 

bilskom kostimu, ruku golih do lakata, sa željeznim 
narukvicama na nogama, s korbačem u jednoj ruci, 
sa živim operušanim piletom u drugoj, ova je slavna 
dama dočekivala na ulazu u baraku taraskonske go¬ 
ste, i budući da je i ona imala dvostruke mišice, njen 
je uspjeh bio gotovo isto tako velik, kao i njenih pi¬ 
tomaca. 

Na dolazak Tartarinov s puškom o ramenu sve 
protrnu. 

Svi ovi vrijedni taraskonci, koji su se šetali mir¬ 
no pred kavezima, bez oružja, bez nepovjerenja, bez 
ikakve pače pomisli na pogibao, protrnuše od stra¬ 
ha videći, gdje njihov Tartarin dolazi u daščaru o- 
boružan svojom strašnom ratnom spravom. U tren 
se oka sav prostor pred kavezima isprazni. Djeca 
vikahu od straha, dame pogledavahu na vrata. Lje¬ 
karnik Bezuquet iščeznu rekavši, da ide po pušku. 

Malo pomalo međutim držanje Tartarinovo sve 
ohrabri. Miran, uzdignute glave, neustrašivi Tara- 
skonac polako obišao cijelu daščaru, prošao i ne za¬ 
ustavljajući se pred bazenom tuljanovim, pogledao 
s prezirom u očima na dugačku škrinju punu meki- 
nja, u kojoj je boa probavljala svoje sirovo pile, i 
dođe napokon da se postavi pred kavezom lava . . 

Lav iz 


Taraskona i lav s Atlasa s licem u lice... (str. 45.) 












Strašna li i svečana susreta! Lav iz Taraskona i 
lav s Atlasa licem u lice ... S jedne strane Tarta- 
rin s napetim potkoljenicama naslonivši obje ruke 
na pušku; s druge strane lav, đivski lav, izvaljen u 
slami, žmirkajući očima, tupa izgleda, sa svojom o- 
gromnom gubicom, obraslom žutom grivom i naslo¬ 
njenom na prednjim šapama... Oboje sasvim mir¬ 
ni, motreći jedan drugoga. 

Čudnovata stvar! Bilo da ga je puška s iglom 
rasrdila, bilo da je nanjušio neprijatelja svog roda, 
lav, koji je dotada gledao Taraskonce izrazom savr¬ 
šenog prezira zijevajući im svima u lice, lav se na¬ 
jednom razljuti. Najprije čvrsto dah u se povuče, 
zagunđa, raširi nokte i ispruži šape, zatim ustane, 
digne glavu i zatrese grivom, razvali svoje goleme 
ralje i strašno riknu na Tartarina. 

Krik strahote bijaše odgovor. Taraskon kao bez 
glave poleti na vrata. Svi: žene, djeca, trhonoše, 
lovci na kape, i sam junački zapovjednik Bravida... 
Samo Tartarin niti se ne maknu... On je čvrst i 
odlučan ostao tu pred kavezom, s munjom u očima 
i s onim strahovitim iskrivljenim oblikom ustiju, 
što ga je cijeli grad poznavao.. . Čas iza toga, kad 
su već lovci na kape bili malo primireni njegovim 
držanjem i solidnošću prečki na kavezu, pribliziše 
se svome gospodaru i čuše ga, gdje mrmlja motreći 
lava: »To da, to bi bio lov«. 

Toga dana Tartarin ništa više ne kaza... 

IX. 

Čudni učini zračne opsjene. 

Toga dana Tartarin ništa više ne kaza; ali zlo¬ 
sretni čovjek time i odviše kaza . . . 

Sjutradan se u gradu govorilo samo o skorom 
odlasku Tartarinovu u Alžir u lov na lavove. Vi ste, 
dragi čitači, svjedoci, da vrijedni čovjek nije ni rije¬ 
či o svemu tom kazao; ali vi znate, zračna opsjena... 
fata morgana. 

Ukratko sav je Taraskon govorio samo o ovom 
odlasku. 

Na šetalištu, u cercleu, kod Costecaldeovih ljudi 
fce prepaštena lica susretahu: 

— A ovaj, vi znate, šta je novo, napokon? 

A ovaj, što? . . . Tartarin odlazi, napokon? 

U Taraskon sve rečenice počinju sa ovaj i svrša¬ 
vaju se s napokon. No ovog su dana ozvanjali, a o- 
vaj i napokon svima tako, te se prozori od njih tresli. 

Najvećma je iznenađen bio poradi vijesti, da će 
ići u Afriku, u cijelom gradu sam Tartarin. Ali pro¬ 
mislite, što čini taština! Mjesto da naprosto odgo¬ 
vori, da on uopće ne putuje, da nigda nije ni mislio 
putovati, ubogi Tartarin — kad su mu prvi put go¬ 
vorili o tom putu — reče pomalo okolišajući: He, 
he! . . . možda! ... ne velim ne«. Drugi put, kad se 
vec malo više udomaćila u njega ta misao, on odgo¬ 

vori: »Vjerojatno ću ići«. A treći put: »Sigurno 
idem«. 

Napokon uveče u klubu i kod Costecaldeovih za¬ 
nesen punčom s jajima, odobravanjem i svijetlom, o- 
pit uspjehom, što ga je imala u gradu vijest, da pu¬ 
tuje, nesrećnik izjavi formalno, da je sit lova na ka¬ 
pe i da će se doskora dati na progonstvo na velike 
lavove s Atlasa. . . 

Nasta odobravanje. Nato novi punč s jajima, ru¬ 
kovanje, grljenje i serenada s bakljama do ponoći 
pred kućicom baobaba. 

Samo Tartarin-Sancho ne bijaše zadovoljan! Ova 
pomisao na put u Afriku i lov na lavove ispunjala 
ga jezom unaprijed. I vrativši se u stan, dok je još 
ozvanjala pod prozorima počasna serenada, on stade 
praviti scene Tartarinu-Quichotteu zovući ga ludom, 
vizionarom, nesmotrenim čovjekom, trostrukom 
budalom, izlažući mu u pojedinosti sve nesreće, ko¬ 
je ga čekaju na ovom putu, brodolome, reumatizme, 
vrućice, srdobolje, crnu kugu, elefantijazis* i ostalo. 

Uzalud se kleo Tartarin-Sancho, da će se čuvati 
neopreznosti, da će se dobro pokriti, da će sobom 
ponijeti sve, što mu treba, Tartarin-Sancho nije htio 
ništa da razumije. Ubogi čovjek gledaše već, gdje ga 
lavovi razdiru, kako se potapa u pustinjskom pije¬ 
sku kao pokojni Kambiz, i drugi Tartarin nije mogao 
da ga malo umiri drugačije, već objašnjujući mu, da 


* Bolest, od koje koža postane tvrda i hrapava poput 
slonove. 

ne putuje odmah, da nije nikake sile, i da napokon 
oni još nijesu otputovali. 

Jasno je dabome, da se na ovakav pohod ne po¬ 
lazi, a da se ne poduzmu neke mjere opreza. Treba 
znati, kamo čovjek ide, do bijesa, i ne otputiti se 
poput ptice . .. 

Prije svega je Taraskonac htio da pročita priča¬ 
nja velikih afričkih turista, izvještaje Mungo-Par- 
ka, Caiketta, doktora Livingstona, Henri Duvey- 
riera. 

Tu je vidio, da su se ti neustrašivi putnici, prije 
nego što su obukli svoje sandale za daleke ekskur¬ 
zije, pripravljali dugo za podnošenje gladi, žeđe, na 
hitne marševe, na oskudijevanja svake ruke. Tar- 
tarin je htio da radi kao što su oni radili, i od onoga 
se dana hranio samo »kuhanom vodom«. Ono, što 
se u Taraskonu zove kuhana voda, to su nekoliko 
kriški kruha zarnočenih u toplu vodu sa češnjem bi¬ 
jelog luka, malo majčine dušice i mrvicom lovorike 
k tomu. Način života bijaše strog, pa možete misli¬ 
ti, da je siromašni Sancho pravio kiselo lice. 

Uz način hranidbe s kuhanom vodom Tartarin 
je Taraskonac vezao i druge mudre praktike. Tako 
da se navikne na duge marševe, on si zada, da sva¬ 
ko jutro obiđe grad sedam do osam puta redom, sad 
ubrzanim, sad ritmičkim korakom, s laktovima upr¬ 
tim o tijelo, i s dva sitna bijela kamečka u ustima na 
antikni način. 

Zatim bi, da se priuči na noćnu svježinu, na ma¬ 
glu, na rosu, silazio svake večeri u svoj vrt i tu bi 

ostajao sve do 10, 11 sati, sam sa svojom puškom, 
u zasjedi iza baobaba . . . 

Najposlije, doklegod je menažerija Mitaineova 
ostala u Taraskonu, lovci na kape, koji su se dulje 
zadržali kod Costelcadea, mogahu vidjeti u mraku 
prolazeći trgom Dvorca jednog tajnovitog čovjeka, 
koji se šetaše uzduž i poprijeko iza daščare. 

To bijaše Tartarin Taraskonac, koji se priučavao 
da u tamnoj noći sluša bez straha lavsku riku. 

X, 


Pred polazak. 

Dok se tako Tartarin trenirao svakovrsnim ju¬ 
načkim sredstvima, sav je Taraskon svoje oči upi- 
rao u nj; nitko nije za drugo što mario. Lov na kape 
je jenjao, romance umuknule. U apoteci Bezuqueto- 
voj klavir je venuo pod zelenom navlakom, a špan- 
ske muhe sušile se nad njim s trbuhom gore . . . Tar- 
tarinovom ekspedicijom sve je zapelo. 

Trebalo je vidjet uspjeh Taraskončev u saloni¬ 
ma. Otimali se o njega, svađali, njega su si posuđi¬ 
vali, krali. Nije bilo veće časti za gospođe već ići u 
menažeriju Mitaineovu s Tartarinom ispod ruke i da¬ 
ti si protumačiti pred kavezom lavovim, kako se 
love ove velike životinje, gdje treba ciljati, na koli¬ 
ko koračaja, događaju li se često nesreće i t. d. 

Tartarin je davao sva objašnjenja, koja je tre¬ 
balo. On bješe pročitao Julesa Gerarđa te je imao 
lov na lavove u malom prstu, kao da je sam lovio. 
Zato je o tim stvarima s velikom rječitošću govorio. 

Ali ipak bijaše najljepši Tartarin uveče na dine- 
ru kod predsjednika Ladevesa ili kod junačkog za¬ 
povjednika Bravide, nekoć kapetana odjevnog odje¬ 
ljenja, kad se donijela kava i kad su Tartarina pri- 
nukali, pošto svi primakoše stolice, da govori o svo¬ 
jim budućim lovovima . . . 

Tada je junak, upirući se laktom © stol i zaba¬ 
dajući nos u crnu kavu, pričao uzbuđenim glasom o 
svim opasnostima, koje ga tamo dolje čekaju. Go¬ 
vorio je o dugim zasjedama bez mjesečine, o kužnim 
barama, o rijekama otrovanim oleandrovim lišćem, 
o snježnim mećavama, sunčanoj žegi, škorpionima, 
kišama skakavaca; govorio je o običajima velikih 
lavova s Atlasa, o tom, kako se bore, o njihovoj ne¬ 
čuvenoj snazi i njihovom divljaštvu za vrijeme pa¬ 
renja . . . 

Zatim bi se, zanesen svojim vlastitim kazivanjem, 
digao sa stola, skakao bi sred sobe i imitirajući lav- 
sku riku, pucnjavu karabinke, purn, pum! žviždanje 
eksplozivnog taneta, st, st! rukama lomatao, ur¬ 
lao, bacao stolice. . . 

Za stolom sve bijaše blijedo. Ljudi se promatra¬ 
hu, kimajući glavom, gospođe zatvarahu oči uz sitne 
krikove straha, starci vitlahu ratoborno svojim du¬ 
gačkim štapovima, a u pokrajnoj sobi dječaci, koji 
moraju rano na počinak, trgnuti naglo iza sna ri¬ 
kom i pucnjavom zapadoše u silan strah i moljahu 
svijeću. . . 

Međutim Tartarin ne polažaše na put. 

XI. 


Borbom, gopodo, borbom, a ne zabrundavanjem. 

Je li on doista ozbiljno kanio otputovati?. 

Škakljivo pitanje, na koje bi historiku Tartarinovu 
bilo vrlo teško odgovoriti. 

Svakako stoji, da je menažerija Mitaineova osta¬ 
vila Taraskon već pred više od tri mjeseca, i da se 
lovac lavova maknuo nije . . . Napokon je bezazleni 
junak možda bio u posve dobroj vjeri, kad je zasli¬ 
jepljen nekom novom obmanom držao, da je bio u 
Africi. Možda je pričajući vazda o svojem budu¬ 
ćem lovu mislio, da je već bio na tom lovu, isto ona¬ 
ko iskreno, kako je mislio, da je istakao konzulsku 
zastavu i pucao na Tatare u Šanghaju: pum, pum! 

Na nesreću, ako je Tartarin Taraskonac bio i o- 
vaj puta žrtvom obmane, Taraskonci to nisu bili. 
Kad oni poslije tromjesečnog čekanja opaziše, da 
lovac još nijednog svog kovčega nije spremio za 
put oni stadoše mrmljati. 

»Bit će kao sa Šanghajem!« reče Costecalde smi¬ 
jući se. I oružareva riječ bude gradskom senzaci¬ 
jom, jer nitko više ne vjerovaše u Tartarina. 

Naivnici, kukavci, ljudi poput Bezuqueta, koje 
bi i jedna muha nagnala u bijeg i koji ne mogu ispa¬ 
liti jednog hitca, a da ne zatvore oči, ti su pogotovo 


52 



Borbom, gospcdo, borbom, a ne zabrundavanjem! 
(Strana 54.) 











bili nemilosrdni. U cercleu, na trgu oni susretahu u- 
bogog Tartarina s posrdnim malim smijehom. 

»I ovaj, kad ćemo dakle na put?« 

U dućanu Costecaldeovu u njegovo mišljenje ni¬ 
je bilo više vjere. Lovci na kape odricahu se svog 
gospodara! 

Zatim dođoše epigrami. Predsjednik Ladevese, 
koji je u svoje slobodno vrijeme pomalo udvarao 
provencalskoj muzi, sastavi u domaćem narječju je¬ 
dnu pjesmicu, koja je imala mnogo uspjeha. Govor 
bijaše o nekom velikom lovcu, majstor Gervais zva¬ 
nom, čija je strašna puška imala istrijebiti sve afrič¬ 
ke lavove do zadnjega. Na nevolju ta vražija puška 
bijaše takova ustrojstva, da je vazda bila punjena, 
ali naboj nigda polazio nije. 

,Nigda polazio nije! Vi već razumijete aluziju . . . 

U tren oka ova pjesmica postade popularnom i 
kad Tartarin prolažaše, trhonoše s keja ili mali oni 
čistioci obuće pred njegovim vratima pjevahu u 
zboru: 

Čudne li puške u majstora Gervaisa, 

Puni je vječno, 

čudna li zrna u majstora Gervaisa, 

Ne polazi nigda. 

Samo se to pjevalo iz daljine zbog dvostrukih 
mišića. 

O prolaznosti oduševljenja taraskonskog! . . . 

A velik čovjek se činjaše, da ništa ne vidi, da ni¬ 
šta ne čuje, no zapravo ovaj potajni i otrovni rat 
mnogo ga rastuživaše. On osjećaše, kako mu Tara- 

skon izmiče iz ruku, kako narodna naklonost prela¬ 
zi na druge, i to mu zadavaše strašne boli. 

0, divna zdjelo popularnosti, kako je slatko 
sjesti za te; ali ti gorko opečeš, kad se preliješ! .. . 

Usprkos sve svoje boli Tartarin se smiješio i mir¬ 
no provodio isti život kao i prije, kao da se ništa 
nije zbilo. 

Katkad bi mu ipak ta maska vesele bezbrige, što 
ju je iz ponosa na lice navlačio, iznenada spala. Ta¬ 
da se mjesto smijeha na njegovu licu čitala ljutina 
i bol.... 

Tako dopriješe jedno jutro glasovi malih onih 
nevoljnih čistioca cipela, koji su pjevali pod njego¬ 
vim prozorom: Čudne li puške u majstora Gervai- 
sa, do u sobu ubogog velikana, kad se baš pred zr¬ 
calom brijao. (Tartarin je nosio potpunu bradu, ali 
kako je bila odviše jaka, bio je primoran njegovati 

je)- 

Iznenada prozor se silovito otvori, i Tartarin se 
pojavi u košulji, glave povezane rupcem, nasapunjen 
dobrim bijelim sapunom, vitlajući svojom britvom 
i poviče strašnim glasom: 

— Borbom, gospodo, borbom, a ne zabrundava- 
njem!« 

Lijepih li riječi, dostojnih da ih zabilježi povijest, 
samo što su nažalost bile upravljene ovoj maloj de- 
rišćadi, koja je bila velika kao i njihove škrinjice za 
čišćenje cipela, i posvema nesposobna za plemenitu 

borbu. 

XII. 


Što je rečeno u baobabovoj kućici. 

Usred općenitog odmetanja jedino je još vojska 
stajala čvrsto uz Tartarina. 

Hrabri zapovjednik Bravida, kapetan kod odjev¬ 
nog odjeljenja u penziji, i dalje mu iskazivaše isto 
počitanje kao i prije: »To je sila!« tvrdoglavo je on 
tvrdio, i ta tvrdnja ne bijaše, držim, manje vrijedna 
od one ljekarnika Bezuqueta... Ni jedamput nije 
hrabri zapovjednik učinio kakvu aluziju na put u 
Afriku. Ali kad se javno stalo odveć glasno govoriti, 
on se odluči da napokon progovori. 

Jedne večeri, kad nesretni Tartarin sjedaše sam 
u svojoj radnoj sobi zabavljen tužnim mislima, evo 
zapovjednika gdje ulazi ozbiljan, u crnim rukavica¬ 
ma, zakopčan do grla. 

— Tartarine, reče umirovljeni kapetan autorita¬ 
tivno, Tartarine, treba da pođete! 

I ostade na vratima — nepomičan i velik kao 
dužnost. 

Sve, što bijaše sadržano u ovome »Tartarine, 
treba da pođete«, sve je to Tartarin Taraskonac ra¬ 
zumio. 

Sav poblijedivši ustade Tartarin, pogleda oko se¬ 
be raznježenim pogledom taj lijepi odasvud zatvore¬ 
ni kabinet, pun toplote i blaga svijetla, taj tako u- 

dobni široki naslonjač, svoje knjige, svoj sag, veli¬ 
ke bijele zavjese na prozorima iza malog vrta, i pri- 
šavši k hrabrome zapovjedniku uze ga za ruku, sna¬ 
žno ga stisnu, i reče mu glasom gorko zaplakanim, 
ali stojičkim mirom: 

— Ja ću poći, Bravido! 

I pođe, kako što reče. Samo ne odmah. Trebalo 
mu je vremena, da se opremi. 

Ponajprije on naruči kod Bomparda dva velika 
kovčega obložena bakrom, s dugom pločicom, 
slijedećeg napisa: TARTARIN TARASKONAC. 

Oblaganje i urezivanje natpisa stajalo je mnogo 
vremena. Isto tako naruči kod Tastavina jedan veli¬ 
čanstveni putnički album, da u nj piše svoj dnevnik 
i svoje impresije. Jer napokon može čovjek biti i lo¬ 
vac lavova, pa opet misliti putem. 

Zatim naruči u Marseilleu cijeli tovar hranivih 
konzerva, neki preparat od isušenog mesa u pločica¬ 
ma za pravljenje juhe, jedan šator novog modela, 
koji se u čas razapinje i sklapa, mornarske čizme, 
dva kišobrana, jednu od kiše neprobojnu kabanicu 
i modre očale za sprečavanje očne upale. Napokon 
mu ljekarnik Bezuquet opremi malu ručnu apoteku 
krcatu engleskim flastrom, arnikom, kamforom i 
antiseptičkim octom. 

Ubogi Tartarin! On nije to činio sebe radi, već 
se nadao, da će raznim obzirima i nježnom pažnjom 
žestinu Tartarin-Sancha, koji od dana, u koji bi po¬ 
lazak napokon zaključen, nije prestajao danju ni no¬ 
ću da bjesni. 

XIII. 


Polazak. 

Napokon dođe onaj svečani, onaj veliki dan. 

Od rane zore sav je Taraskon bio na nogama za- 
krčujući avignonski put i pristup kućici baobabo- 

voj. . 

Po prozorima, po krovovima, po drveću bilo 3 e 
svijeta. Lađari s Rhone, trhonoše, čistioci obuće, 
građani, tkalje, radnici svile, cercle, ukratko sav 
grad. Zatim ljudi iz Beaucaira, koji bijahu prešli 
most, povrćari iz okolice, kolica s velikim krovom, 
vinogradari na lijepim mazgama okićeni tracima, 
kitama, praporcima, vezana zvoncima, pače je bilo 
tu i tamo vidjeti i koju lijepu djevojku iz Arlesa s 
modrom vrpcom oko glave; dojahale su za leđima 
svojih dragih na surim konjićima iz Camarguee. 

Sva se ova svjetina tiskala i gurala pred vratima 
Tartarina, tog dragog g. Tartarina, koji je polazio 
u lov na lavove među Turke. 

Za Taraskon naime Alžir, Afrika, Grčka, Perzi¬ 
ja, Turska, Mezopotamija, sve to tvori jednu gole¬ 
mu zemlju, vrlo maglovitu, gotovo mitološku, i to se 
onda zove Turci. 

Kroz sav taj metež lovci na kape tumarahu amo 
tamo, ponoseći se triumfom svog vođe i ostavljaju¬ 
ći za svojim stopama kao neke tragove slave. 

Pred kućicom baobabovom bile su dvoje velik« 
tačke. Cd vremena se do vremena otvorila vrata, i 
kroz njih su se vidjela neka lica, koja su se dosto¬ 
janstveno šetala u malom vrtu. Ljudi su donosili 
kovčege, sanduke, putne torbe, što su ih tovarili na 
tačke. 

Kod svake nove škrinje masa je uzdrhtala. Poje¬ 
dini se predmeti glasno imenovahu »Ovo je šator. . . 
Ovo su konzerve. . . ljekarna. . . škrinje s oružjem«. 
I lovci na kape sve objašnjavahu. Najednom oko 10 
sati nastane neko gibanje u masi. Vrata se vrta si¬ 
lovito okrenuše. 

— On! to je on! ozvanjalo je. To doista bijaše 
on . .. 

Kad se na pragu pojavi, dva se uprepaštena kri¬ 
ka iz više iz mase: 

— To je Turčin! .. . 

— Nosi očale! 

Tartarin je Taraskonac idući u Alžir smatrao 
doista svojom dužnošću, da obuče alžirsko odijelo. 
Široke napuhnute hlače od bijelog platna, mali ka¬ 
put s metalnim pucetima, posve uz tijelo, dvije sto¬ 
pe široki crveni pojas oko trbuha, goli vrat, obrija¬ 
no čelo, a na glavi divski fes s plavim čuperkom ko¬ 
naca beskrajne duljine! Usto dvije teške puške, po 
jedna na svakom ramenu, veliki lovački nož za po¬ 
jasom, na trbuhu jedna patrontaša i o boku revol¬ 
ver, koji se ljuljao u svojoj kožnatoj torbici. To bi¬ 
jaše sve. 

O, oprostite zaboravio sam očale. Ogromne pla¬ 

ve očale, koje vrlo zgodno ublaživahu izgled našeg 
junaka, u koliko bijaše nešto odveć divlji! 

»Živio Tartarin! . . . Živio Tartarin!« urlaše puk. 
Velikan se nasmiješi ali ne ođzđravi zbog pušaka, 
koje mu bijahu 11 a smetnju. Uostalom sad je već 
znao, što vrijedi naklonost puka. Možda je pače u 
dnu duše svoje proklinjao svoje strašne zemljake, 
koji ga prisiliše da napokon pođe i da ostavi svoju 
lijepu domaću kućicu bijelih zidova i zelenih šalu- 
porka. No to se nije vidjelo. 

Mirno i ponosno, premda nešto blijed, on iziđe 
na ulicu, promotri svoje tačke, i vidjevši, da je sve 
u redu, on se veselo uputi na stanicu, a da se ni je- 
damput nije okrenuo prema kući baobabovoj. Za 
njim je stupao hrabri zapovjednik Bravida, penzioni¬ 
rani kapetan odjevnog odjeljenja, predsjednik La- 
devese, zatim oružar Costecalde i svi lovci na kape, 
onda tačke i napokon puk. 

Pred peronom ga je čekao glavar postaje, stari 
Afrikanac iz godine 1830., koji mu više puta toplo 
stisnuo ruku. 

Ekspres Pariš—Marseiile ne bijaše još stigao. 
Tartarin i njegov glavni stožer uđoše u čekaonicu. 
Da spriječe prenatrpanost, glavar postaje dade za 
njima zatvoriti ogradu. 

Neko četvrt sata se Tartarin šetao gore dolje u 
čekaonicama sred lovaca na kape. Govorio im je o 
svom putovanju, o svom lovu obećavajući im poslati 
kože. U njegovu su se bilježnicu upisali za kožu kao 
što se zapisuju kod plesa za kađrilu. 

Miran i mio poput Sokrata u času, kad je imao 
da ispije kuku tu, neustrašivi je Taraskonac našao 
pravu riječ za svakoga, pravi posmijeh za sve. Go¬ 
vorio je jednostavno, prijazna lica. Čovjek bi bio re¬ 
kao, da hoće da prije odlaska ostavi za sobom kao 
neki trag čara, uzdisaja, dragih uspomena. I kad su 
čuli, kako njihov vođa govori, svim su lovcima na 
kape došle suze, neki se pače kajali kao predsjednik 
Ladevese i ljekarnik Bezuquet. 

Radnici zabavljeni pri tom poslu plakali su u ku¬ 
tovima. Puk je vani gledao kroz rešetke ograde i vi¬ 
kao »Živio Tartarin!« 

Napokon zvono zazvoni. Nijemo neko valjanje, 
oštri zvižduk potrese svodovima ... »U kola! U ko¬ 
la!« 

— Zbogom, Tartarin! . . . Zbogom, Tartarin! . . . 

— Zbogom svi! . . . promrmlja velikan, i na lice 
hrabrog zapovjednika Braviđe on poljubi svoj dragi 
Taraskon. 

Zatim se zaleti na prugu i pope se u svoj vagon 
pun Parižanki, koje malo da ne pomriješe od stra¬ 
ha videći ovog čudnovatog čovjeka, gdje dolazi s to¬ 
liko karabinki i s toliko revolvera. 

Nesretni se fes naginjao preko ograde... (Strana 67.) 





XIV. 


Marseljska luka. — Na brod! Na brod! 


Prvog prosinca 186 ... u podne jednog sunčanog 
zimskog dana provencalskog — vrijeme bijaše ve¬ 
dro, sjajno, obasjano — uprepašteni Marseljani 
vidješe, gdje ulazi u Canebiereu jedan Turčin, o, i to 
još kaki Turčin! . . . Nikad oni takova ne vidješe. Pa 
opet se znade, da u Marselju imade Turaka! 

Turčin, o kom je govor — je li potrebno da vam 
to rečem? — bijaše Tartarin, velik Tartarin Taras- 
konac, koji stupaše duž kejova uz pratnju svojih 
škrinja s oružjem, svoje ljekarne, svojih konzerva, 
da stigne u pristanište društva Touache na parobrod 
Zuav, koji ga je imao da preveze onamo dolje. 

Uši mu još bijahu pune taraskonskog pijeska, a 
opit bijaše svijetlom sunca i mirisom mora tako, te 
je stupao kao obasjan srećom sa svojim puškama 
na leđima, podignute glave, motreći svojim očima ovu 
divotnu marseljsku luku, koju je po prvi puta vi¬ 
dio, i koja ga je začarala .. . Ubogi čovjek mišljaše, 
da sniva. Činjaše mu se, da se zove Mornar Simbad 
i da luta po jednom od onih fantastičnih gradova, 
kakvih imade u Tisuću i jednoj noći. 

Bijaše to daleko i široko jedna šuma jarbola, jar- 
bolskih križaka, što se križahu u svim smjerovima, 

Zastave sviju zemalja: ruske, grčke, švedske, tuni- 
ške, amerikanske . . . Lađe u visini keja, kojih se 
jarboli na kljunu pružali do obale kao redovi bajo- 
neta. Ispod njih najade, božice, Presveta Djevica, i 
druge skulpture od pisanog drva, koje davahu ime 
brodu; sve to izjedeno, vodom morskom izgrizeno, 
promočeno, pljesnivo ... Tu i tamo između lađa ko- 
madićak mora poput vehke tkanine, što se prelijeva, 
uprljane uljem. Usred zamršenog klupka jarbolskih 
križaka cijeli oblaci galebova, koji su činili lijepe 
pjege na modrom nebu i mladi mornari, koji se do¬ 
zivali u svim jezicima. 

Na keju sred potoka, koji poticahu od tvornica 
sapuna, potoka zelenih, gustih, crnkastih, punih 
ulja i sode, čitav jedan narod carinika, služnika, tr- 
honoša s njihovim dvokolicama, u koje su bili upre¬ 
gnuti mali korzikanski konji. 

Magazin čudnovatih gotovih odijela, čađave ba¬ 
rake, u kojima su mornari kuhali, trgovci lulama, 
majmunima, papagajima, užetima, platna za jedra, 
fantastična, staretinarska roba, gdje su se nalazili 
izmiješani stari kanoni, velike pozlaćene laterne, 
stari vitlovi, stara krezuba sidra, stara užeta, stari 
kotači za dizanje tereta, stara doglasala, pomorski 
dalekozori iz vremena Jeana Barta i Đugnay-Trani- 
na. Prodavačice ostriga i školjka čučahu i vikahu 
kraj svoje robe. Mornari prolažahu sa sudovima ka¬ 
trana, s loncima, koji su se pušili, s velikim košara¬ 
ma, punim polipa, koje su išli ispirati u bjelkastoj 
vodi zdenca. 

Posvuda čudnovato nakrcana roba svake ruke: 
svila, rude, komadi olova, sukno, šećer, karube, re¬ 
pica, slatki korijen, šećerna trska. Istok i zapad iz¬ 
miješani. Velike hrpe holanđskog sira, koje su Ge- 
novljanke svojim rukama crveno bojadisale. 

Tamo dolje bijaše kej za žito. Nosači odterete 
svoje vreće na obalu s visokih skela. Pšenica bijaše 
poput zlatne bujice, koja se valjala kroz plavi dim. 
Ljudi u crvenim fesovima sijahu je postepeno u ve¬ 
likim sitima od magarčeve kože i tovare je na koli¬ 
ca, koja se uđaljivahu praćena četom žena i djece s 
metlicama za klasje ... Malo podalje, bazen od škve- 
ra, veliki brodovi, provaljeni na bokove, koje su u- 
palili s trnjem, da se očiste od morske trave, okriž- 
nice zaronjene u vodu, miris smole, zaglušna buka 
tesara, koji su oblagali truplo lađa velikim bakrenim 
pločama. 

Katkada se između jarbola vidjela čistina. Tada 
je ugledao ulaz u luku, živo gibanje brodova, englesku 
fregatu na putu za Maltu, prekrasno opremljenu i 
dobro opranu, s oficirima u žutim rukavicama, ili 
kaki veliki marseljski brik, koji je kretao sred vike 
i psovke, a straga bijaše debeli kapetan u redengo- 
tu i svilenom šeširu, koji je zapovijedao na proven- 
calskom. Lađe, koje su išle kao da lete sa svim je¬ 
drima razvijenim. I druge je brodove vidio tamo do¬ 
lje vrlo daleko, gdje dolaze lagano u suncu, kao da 
dolaze u zraku. 

Zatim besprekidna strašna buka valjanje kola, 
mornarsko, »o! is«, kletve, pjesme, žviždanje paro- 

broda, bubnjevi i trublje s tvrđave Saint-Jean, 
Saint-Nicolas, zvonovi s crkve Major, Accoules, 
Saint-Victor; povrh svega toga mistral, koji je hva¬ 
tao svu ovu buku, svu ovu larmu, valjao je, tresao 
njome, mješao je sa svojim vlastitim glasom i tako 
stvarao jednu glazbu ludu, divljačku, junačku, po¬ 
put velike putne fanfare, koja rađaše u čovjeka že¬ 
lju da pođe, da pođe daleko, da krila ima. 

Uz zvuk ove fanfare ukrcao se neustrašeni Tar- 
tarin Taraskonac za zemlju lavova! .. . 


Druga epizoda 

Medu Turcima 









I. 


Put po moru. — Pet položaja Tartarinova fesa. — 
Večer trećeg dana. — Milostivi Bože. 

Želio bih, da sam slikar, veliki slikar, dragi moji 
čitaoci, da uzmognem predočiti vam u početku ove 
druge epizode razne položaje, koje poprimi Tartari- 
nov fes za ova tri dana putovanja na Zuavu između 
Francuske i Alžira. 

Predočio bih vam ga ponajprije pri polasku na 
palubi, kako bijaše heroičan i tašt, sjajući se nad o- 
vom lijepom glavom taraskonskom poput aureole. 
Predočio bih vam ga zatim pri izlasku iz luke, kad je 
zatim počeo da igra na valovima: predočio bih vam 
ga, kako đršće, u čudu je, i kao da već sluti prve na¬ 
padaje svoje bolesti. 

Zatim bih vam ga predočio, kako se u lionskom 
zatonu, što su više odmicali na pučinu i more posta¬ 
jalo gorče, uhvatio u koštac s burom dižuće se upre- 
pašten na junakovu zatiljku sa svojom velikom ki¬ 
tom plave vrpce, koja se kostrušila na morskoj ma¬ 
gli i jakom vihoru . . . 

Četvrta pozicija. U šest sati naveče, na dogledu 
korzikanskih obala. Nesretni se fes naginjao preko 
ograde i tužno motrio i ispitivao morsku pučinu. 
Napokon peta i posljednja pozicija, u jednoj tijesnoj 
kabini na malom krevetu, koji izgledaše kao kakva 

ladica u ormaru, nešto bezoblično i očajno valjalo 
se jecajući na jastuku. Bijaše to fes, onaj junački 
fes od polaska, koji je sada dospio da postane pro¬ 
stom kapom sa čuperkom i natukao se do ušiju je¬ 
dne blijede bolesne i grčevima obuzete glave. 

O, da su Taraskonci mogli vidjeti svog velikog 
Tartarina, gdje leži u svojoj ormarskoj ladici, dok 
je blijedo i tmurno svijetlo padalo kroz okna, sred 
bljutava mirisa kuhinje i mokra drveća (miris je 
parobroda ogavan); da su ga čuli, gdje hropće, u 
pravo onako, kako udara onaj parobrodski vijak 
straga, gdje traži čaja svakih pet minuta i psuje 
momka slabim glasom djeteta — o, što bi ih bio jad 
obuzeo, što su ga prisilili na put... Jer tako mi hi- 
storičarske riječi: ubogi je Turčin jadno izgledao. 
Pošto ga je morska bolest spopala naglo, nevoljni 
čovjek nije imao dosta srčanosti, da popusti svoj 
alžirski pojas niti da skine sa sebe svoj arsenal. Lo¬ 
vački nož s velikim drskom gnječio mu je grudi, a 
kožnata kesa s revolverom žuljala mu je bedra. A 
da bude posve dotučen, pridruži se svemu tome gun- 
džanje Tartarina Sancha, koji stade beskrajno je¬ 
cati i kleti: 

— Bluno jedna! . .. Nijesam li ti ja govorio? ... 
E, ali ti si htio u Afriku ... Evo, sad imaš Afrike!... 
Pa kako ti se sviđa? 

Ali što je najgore bilo, iz svoje kabine i usred 
svog jecanja nesretnik je čuo, kako se ostali putnici 
u velikom salonu smiju, kako jedu, pjevaju, igraju 
na karte. Društvo je naime na »Zuavu« bilo i veselo 

. . veliki je Tarasconac grozničavo stiskao držak svojeg 
noža . . . (Strana 72.) 










i brojno. Oficiri, koji se vraćaju svojim četama, go¬ 
spođe iz marseljskog Alkazara, glumci, neki bogati 
musliman, što se vraćao iz Meke, neki balkanski 
princ, velik lakrdijaš, koji je oponašao Ravela i Gil 
Peresa. .. Nijedan od ovih ljudi nije imao morsku 
bolest, i vrijeme im je lijepo prolazilo uz šampanjac, 
koji su pili s kapetanom Zuava, debelim veselja¬ 
kom, Marseljcem, koji je izdržavao dva gospodar¬ 
stva, jedno u Alžiru, drugo u Marseillu, i imao vese¬ 
lo ime Barbasson. 

Tartarin Taraskonac bijaše bijesan na sve njih. 
Njihovo veselje podvostručavaše njegov jad. . . 

Napokon se trećega dana popodne zamijeti ne¬ 
ko čudnovato gibanje, koje trže našeg junaka iz 
duga mrtvila. Zvono na krmi stade zvoniti. Začuju 
se teške mornarske čizme, kako trče po palubi. 

»Naprijed! ... Natrag!« vikaše kapetan Barbas¬ 
son promuklim svojim glasom. 

Napokon: »Stoj!« I brod stane, potrese se, i za¬ 
tim ništa . . . Samo se parobrod nečujno ljuljao s 
desna na lijevo, kao kakav balon u zraku . . . 

Čudna ta šutnja uplaši Taraskonca: 

— Milostivi Bože! Mi tonemo! . . . vikaše on 
strašnim glasom. 

I sabravši nekim čudom sve svoje sile on skoči 
s kreveta i poleti na palubu sa svim svojim arsena¬ 
lom. 

II. 


Na oružje! Na oružje! 

Ali nijesu tonuli, već su stizali. 

Zuav je upravo ušao u luku, u lijepu luku tamno 
modre i duboke vode, ali tihu, sjetnu i gotovo pustu. 
Nasuprot luci uzdizao se na jednom brežuljku bijeli 
grad Alžir sa svojim malim sivkasto bijelim kuća¬ 
ma, koje silaze k moru i zbite su jedna do druge. 
Na meudonskom brežuljku izloženo rublje praljino. 
A više svega veliko plavo nebo, kao plava svila, ah 
tako plavo! . . . 

Slavni Tartarin dođe pomalo k sebi i oporavivši 
se od straha posmatraše taj pejsaž, i slušaše s poči- 
tanjem balkanskog princa, koji stajaše uz njega i 
pokazivaše mu razne četvrti gradske: Kazbu, gor¬ 
nji grad, ulicu Bab-Azun. Zgodan je to čovjek, taj 
balkanski princ i pozna dobro Alžir, a govori lije¬ 
po arapski. 

Zato je Tartarin i odlučio da kultivira ovo svoje 
poznanstvo . . . Iznenada opazi Taraskonac uzduž o- 
grade, na koju se bijahu prislonili, čitav niz debelih 
crnih ruku, koje se izvana hvatale za lađu. I gotovo 
u isti čas ukaže se pred njim jedna posvema rudasta 
crnačka glava, te još prije nego što je mogao otvo¬ 
riti usta, paluba se pokrije sa svih strana mnoštvom 
gusara, crnih, žutih, polugolih, odvratnih, strašnih. 

Ove je gusare Tartarin poznavao... To su bili 
oni, što ih je tako često tražio noću po taraskonskim 
ulicama i čekao, dok dođu. Napokon se dakle odlu¬ 
čili da dođu. 

. .. Isprva on od iznenađenja ostade kao priko¬ 
van na mjestu. Ali pošto opazi, gdje se gusari baci¬ 
še na prtljagu, gdje bacaju sa sebe grubo platno, 
što ih pokrivaše, i gdje otpočinju napokon pljačkom 
broda, junak se trgne za sna i izvadivši iz korica 
lovački nož stade putnicima dovikivati: »Na oružje! 
Na oružje!« I sam udari na gusare. 

— Što je? Pa što je to? Što je Vama? reći će mu 
kapetan Barbasson, došavši iz prostora među obim 
palubama. 

-r- Ah, tu ste, kapetane! . . . hitro, hitro, naoru¬ 
žajte svoje ljude! 

— A Bog zna zašto? 

— Pa zar Vi ne vidite? . . . 

— A što?... 

— Tu . . . pred sobom . . . gusare . . . Kapetan ga 
je Barbasson gledao sav zbunjen. U taj čas prođe 
pred njima dugački jedan crnac trčeći s apotekom 
junakovom na leđima: 

Čekaj, nitkove! . . . urlikaše Taraskonac. I 
baci se za njim držeći pred sobom nož. 

Barbasson ga dostiže u lijetu i zadrži ga za po- 

jas: 

Ta ostajte s mirom, do bijesa. . . Nijesu to 
gusari... Ta odavna već nema gusara ... To su 
trhonoše. 

— Trhonoše! ... 

— Pa dakako, trhonoše, koji dođoše po prtljagu 
da je odnesu na kopno . . . Stavite dakle nož u kori¬ 
ce, dajte mi Vašu kartu, i pođite s ovim crncem, to 
je čestit momak i odvest će vas na kopno i do ho¬ 
tela, ako želite! .. . 

Nešto posramljen Tartarin mu pruži kartu i po- 
šavši za crncem siđe držači se užeta po ljestvi u ve¬ 
liku barku, koja se zibala uz brod. Sva je njegova 
prtljaga već bila u barci: Kovčezi, sanduci s oru¬ 
žjem, hranjive konzerve. I budući da je ovo zapre¬ 
malo svu barku, nije trebalo čekati na još kojeg put¬ 
nika. Crnac se popne na sanduke i čučne do njih o- 
buhvativši koljena rukama kao majmun . . . Jedan 
drugi crnac prihvati vesla. . . 

Stojeći straga s onom strašnom grimasom, koja 
je zadavala strah njegovim domorocima, veliki je 
Taraskonac grozničavo stiskao držak svojeg noža. 
Usprkos svega, što mu je rekao Barbasson, on je 
samo napola vjerovao u nakane ovih nošača ebano- 
ve kože, koji su tako slabo naličili na čestite tara- 
skonske trhonoše . . . 

Pet časova zatim barka stigne na kopno, i Tar¬ 
tarin stupi na mali berberski kej, na kome je pred 
tristo godina jedan španjolski rob po imenu Mihael 
Cervantes — pod batinom za alžirske robijaše — 
slagao jedan veličanstveni roman, koji se imao zva¬ 
ti Don Quicho tte ! 

in. 


Zazivanje Cervantesa. — Iskrcanje. — Gdje su 
Turci? — Nema Turaka. — Razočaranje. 

O Mihaelu Cervantes Saavedra, ako je istina, što 
se kaže, da na onim mjestima, gdje su živjeli veliki 
ljudi, nešto od njih lebdi i bludi zrakom do konca 
svijeta, onda je ono, što je od tebe ostalo na ovoj 
berberskoj obali, moralo od veselja zaigrati videći, 
gdje se iskrcava Tartarin Taraskonac, taj divni tip 
Francuza Južnjaka, u kome se bijahu utjelovila oba 
junaka tvoje knjige, Don Quichotte i Sancho Pansa. 

Uzđuh bijaše topao toga dana. Na keju, obasja¬ 
nom morem sunca, bilo je pet do šest carinarskih 
činovnika, Alžirci, koji su iščekivali novosti iz Fran¬ 
cuske, nekoliko Maura, koji su šćućureni pušili svo¬ 
je dugačke lule, malteški mornari, koji su spravlja¬ 
li velike mreže, u kojima se sjalo na tisuće sardeli- 
ca poput srebrenog novca. 

Ali tek što je Tartarin stupio na kej, ovaj oživi 
i promijeni lice. Gomila divljaka, još odurnijih od o- 
nih gusara na brodu, pojavi se iza šljunka na obali, 
i baci se na čovjeka, koji se iskrcao. Visoki Arapi, 
goli pod vunenim pokrivačima, mali odrapani Mauri, 
Crnci, Tunišani, Maonci, M’zabiti, hotelski momci u 
bijelim pregačama — sve vikaše, urlaše, vješaše se 
za njegove skute, otimaše se o njegovu prtljagu: je- 

dan ugrabivši konzerve, drugi apoteku, i trubeći mu 
uši u raznim nemogućim jezicima posve nevjeroja¬ 
tna imena hotela ... 

Smućen ovom grajom ubogi je Tartarin išao amo 
tamo, psovao, kleo, bjesnio, trčao za svojom prtlja¬ 
gom, i ne znajući, kako da se sporazumi s ovim bar¬ 
barima, on ih je nagovarao francuski, provencalski, 
pače latinski. Pourceaugnaca: rosa, ruža, bonus, 
bona, bonum, već štogod je znao... Ali sve bi¬ 
jaše uzalud. Nitko ga nije slušao... Na sreću se je¬ 
dan mali čovjek u haljincu žuta ovratnika oboružan 
dugom putničkom palicom umiješa poput Homerova 
boga u metež i rasprši batinom svu tu fukaru. Bija¬ 
še to jedan alžirski stražar. On vrlo učtivo reče 
Tartarinu, neka odsjedne u hotelu Evropa, i povje¬ 
ri ga momcima tog hotela, koji ga zatim onamo ođ- 
vedoše, a njegovu prtljagu u više tački prenesoše. 

Na prvom koraku, što ga Tartarin Taraskonac 
učini u Alžiru, njegove se oči čudom čuđahu. On je 
Alžir zamišljao orijentalnim gradom, čarobnim, mi¬ 
tološkim, nešto po srijedi između Carigrada i Zanzi- 
bara... A kad tamo, eto ga usred srijede njegova 
Taraskona... Kavane, restorani, široke ulice, ku¬ 
će na četiri sprata, mali makadamovani trg, na ko¬ 
me je vojnička glazba igrala Offenbachove polke, go¬ 
spoda sjedeći na stolcima uz pivo i kolače, gospođe, 
zatim vojništvo, i opet vojništvo, samo vojništvo . . . 
ali nijednoga Turčina! .. . Jedini on... Stoga mu je 
bilo malo neugodno proći trgom. Sve ga je gledalo. 

Glazba umuknu, a Offenbachova polka ostade jed¬ 
nom nogom u zraku. 

S obim puškama na ramenu, revolverom u boku, 
divlji i veličanstven poput Robinzona Kruzoa, Tar¬ 
tarin prođe ozbiljan kroz sve grupe. Ali kad dođe u 
hotel, onda ga snaga izda. Odlazak iz Taraskona, 
marseljska luka, put po moru, balkanski princ, gu¬ 
sari — sve mu se to miješalo i vrtjelo glavom... 
Valjalo ga je odnijeti u njegovu sobu, skinuti mu o- 
ružje, svući ga . . . Već se pomišljalo i na liječnika. 
Ali čim je naš junak glavu spustio na jastuk, on sta¬ 
de tako glasno i tako zdravo hrkati, da je gostioni¬ 
čar smatrao svaku pomoć znanosti suvišnom i svi 
se diskretno povukoše. 








IV. 


Prva zasjeda. 

Tri sata izbiše na Vladinoj uri, kada se Tarta- 
rin probudi. Spavao je cijelo veče, cijelu noć, cijelo 
do podne, pače i jedan dobar dio popodneva, ali je 
zato fes i doživio jada za ova tri dana! . . . 

Prva misao junakova, pošto otvori oči, bijaše o- 
vo: »Ja sam u zemlji lavova!« I zašto da ne kažemo, 
da ga na pomisao, da su lavovi tu čisto blizu, na dva 
koraka skoro pod rukom, i da će se valjati potući. .. 
zima ledena kao smrt spopadne i on se neustrašivo 
uvuče pod pokrivač. 

Ali mu veselje izvanjskog svijeta, nebo, koje bi¬ 
jaše tako plavo, pa žarko sunce, koje je natapalo 
sobu, dobri doručak, koji si dade servirati u postelji 
(prozor bijaše širom k moru otvoren), sve zaliveno 
izvrsnom bočicom krešijskog vina, ubrzo povrati 
njegov stari heroizam. »Na lavove! Na lavove!« po¬ 
vika zbacivši pokrivač i hitro se obuče. 

Evo dakle njegova plana; izića iz grada, a da ni¬ 
kome ništa ne reče, zaći u sredinu pustare, čekati, 
dok bude noć, zasjesti u zasjedu, i na prvog lava, ko¬ 
ji prođe, pucaj, pum, pum! ... Zatim se vratiti sju- 
tradan, ručati u hotelu Evropa, primati čestitke 
Alžiraca i najmiti kola, na kojima će prevesti u grad 
lava. 

Svakog časa očekivaše, da ga napadne čitav čopor janji¬ 
čara ... (Strana 91.) 











Stoga se dakle naoruža, stavi na leđa šator, de¬ 
bela batina za šator nadvisivala mu glavu za dobru 
stopu, i on ukočen kao kolac, siđe na ulicu. Ne hote¬ 
ći tu nikoga pitati za put ođ straha, da ne oda svoj 
naum, on odlučno skrene desno, prođe kroz sve ar¬ 
kade Bab-Azun ulice, u kojoj ga iz svih svojih tamnih 
dućana motrila jata alžirskih Židova, a svi zavuče¬ 
ni u kutove, kao pauci, koji zasijedaju; pređe pre¬ 
ko kazališnog trga, zađe u predgrađe i udari napo¬ 
kon širokom prašnom cestom, koja vodi u Mustafu. 

Na toj cesti vladaše fantastičan darmar. Omni- 
busi, fijakeri, kolica, trenska kola, velike teretne 
dvokolice za sijeno, koje su vukli volovi, eskađrona 
afričkih lovaca, krda mikroskopskih malih magara¬ 
ca, crnkinje, koje su prodavale pogače, kočije s al- 
zaškim iseljenicima, alžirski konjanici u crvenim o- 
grtačima, sve to prolažaše u vrtlozima prašine, sred 
krika, pjesama, trublji, između dva reda sirotinj¬ 
skih baraka. Pred vratima vidjele se velike Maon- 
ke, gdje se češljaju, dok su druge barake, u kojima 
su bile krčme, bile pune vojske, a dućani mesara, ži¬ 
vodera i t. d. 

Pa što mi to pričaju o nekakvom Orijentu? upi¬ 
ta se veliki Tartarin; ta tu nema ni toliko Turaka^ 
koliko u Marseiileu. 

Najedamput iskrsne pred njim ispružujući svoje 
duge noge i naduvajući se poput purana divna jedna 
deva. I srce zaigra. 

Dakle već deve! Onda lavovi ni jesu daleko. I 
doista, iza pet časaka, on ugleda gdje se k njemu 

primiče s puškom o ramenu čitavo jato lavskih lo¬ 
vaca. 

»E, kukavci! reče u sebi naš junak prolazeći mi¬ 
mo njih, kukavci! Ići na lavove u čoporima i sa psi¬ 
ma! . ..« Jer on nije mogao nikako pomišljati, da se 
u Alžiru drugo što lovi, nego lavovi. Pa ipak imađa- 
hu ovi lovci tako dobroćudni izgled umirovljenih tr¬ 
govaca, i ovaj način na lavove s psima i lovačkim 
torbama bijaše tako patrijarhalan, da se Tarasko- 
nac nešto radoznao smatrao ponukanim da nagovo¬ 
ri kojega od ove gospode. 

— A ovaj, druže, je li dobar lov? 

— Nije rđav, odvrati lovac motreći preplašeno 
toliko oružje taraskonskog ratnika. 

— Jeste li ih što ubili? 

— E, pa jesmo . . . prilično . . . Nego pogledajte 
radije! 

I alžirski lovac pokaza svoju lovačku torbu. (Bi¬ 
jaše puna zecova i šljuka). 

— Što? kako, zar u torbi! ... vi ih u torbu me¬ 
ćete? 

— Pa nego kamo da ih metnem? 

— Pa onda, to . .. su sasvim mali? . . . 

— I mali i veliki, reče lovac. 

I budući da mu se žurilo kući, on udari za svojim 
drugovima praveći goleme korake, da ih dostigne. 

Neustrašivi Tartarin osta nepomičan od čuda 
nasred puta ... No poslije kratkog razmišljanja re¬ 
če u sebi: »Ah, šta! To je bila samo šala . . . Nijesu 
oni ništa ubili. . .« I nastavi put. 


78 


Taraskonac stupaše još pol sata. I napokon se 
zaustavi... Bijaše već potpuna noć. Noć bez mjese¬ 
čine, puna zvijezda. Na putu već nigdje nikoga... 
Ali opet, reče junak u sebi, lavovi nijesu poštanska 
kola i sigurno ne vole druma. Udari dakle poljem ... 
Na svakom koraku nailažaše na jarke, na trnje, na 
grmlje. Pa što zato? On stupaše vazda naprijed! ... 
Najednom stane. »Tu ima lavova, ćutim ih nosom u 
zraku«. Tako reče naš čovjek i snažno ponjuši lijevo 
i desno. 

V. 


Pum, pum! 

Bijaše neka. velika divlja pustinja, sva obrasla 
čudnim biljem, onim istočnim biljkama, koje se čine 
kako kakve opake životinje. Pod slabim svijetlom 
zvijezda njihove se sjene protezale po zemlji u svim 
smjerovima. Nadesno bijaše neka neodređena i teš¬ 
ka gorska masa. Možda je to Atlas! . . . Na lijevo se 
valjalo podmuklo nevidljivo jedno more . . . Pravo 
leglo zvjeradi. 

S jednom puškom pred sobom, a s drugom u ru¬ 
ci Tartarin Taraskonac pokleknu na jedno koljeno i 
stane čekati... Čekao je sat, dva.. . Ništa! . . . On¬ 
da mu padne na um, da je u svojim knjigama na¬ 
šao, da veliki lovci na lavove nigđa ne idu na lov 
sami već da vode sobom malo jare, koje privežu u 
daljini od nekoliko koračaja pred sobom, i da ga po* 
težu za nogu vukući za jednu uzicu, o koju je veza¬ 
no, sve zato, da bi drečalo. Budući da nije imao ko¬ 
zlića, Taraskonac dođe na misao, da ga pokuša imi¬ 
tirati, i udari u meketanje drhtavim glasom Mee, 
mee! ... 

Spočetka vrlo tiho, jer se u duši ipak, znate, ma¬ 
lo bojao, da ga lav ne bi čuo. . . Pošto zatim opazi, 
da ništa ne dolazi, stade jače meketati: Mee, mee.... 
Ali i opet ništa. . . Izgubivši strpljenje on stade me- 

ketati što je jače mogao i više puta uzastopce: Mee, 
mee, mee ... i to napokon tako jako, da je kozlić po¬ 
stao sličan volu . . . 

Najedamput se nešto crno i golemo u daljini od 
nekoliko koraka pojavi pred njim. On zamukne . . . 
Ono se nešto prigibalo, njuškalo je zemlju, skakalo 
je, valjalo se, udarilo bi u galop, vraćalo se, i naglo 
bi se zaustavilo ... To je lav; dabome, da je to lav! 
Sad se evo lijepo vide njegove četiri kratke šape, 
njegov golemi vrat, njegova dva oka, što se blješta- 
hu u mraku. . . Nišani!. . . pucaj! pum, pum! . . . Svr¬ 
šeno je. Zatim skoči jedan skok unatrag i pograbi lo¬ 
vački nož u ruke. 

Strahovita vika bijaše odgovor na pucnjavu Ta- 
raskončevu. 

— Sad si dobio, što te ide!...povika naš dragi Ta¬ 
raskonac. 

I skupivši se na svoje jake noge on se spremao 
da dočeka živinu. Ali ova bijaše sita svog računa i 
pobježe urlajući u strjelovitom galopu... On se 
ipak ni ne ganu. On čekaše ženku . . . Kako to već 
njegove knjige kazivahu . . . 

Nažalost ženka ne dođe. Dva je do tri sata Če¬ 
kao još Taraskonac, a zatim ga svlada umor. Zemlja 
bijaše vlažna, noć postajaše hladnom, a vjetar s 
mora štipaše. 

»Ne bi li zgodno bilo, da malo do dana prospa¬ 
vam?« upita se Tartarin. I da se zaštiti od reuma¬ 
tizma, on se posluži svojim šatorom . . . Ali gle vra- 


81 










ga! Ovaj šator bijaše tako oštroumna sistema, da ga 
nije nikako uspio otvoriti. 

Uzalud se mučio i znojio jednu uru. Prokleti se 
taj šator ne htjede otvoriti... Ima tako i kišobra¬ 
na, kojima kad pada kiša kao iz kabla, dođe u glavu 
da se ovako slično s vama šale... Napokon Tara- 
skonac izmoren borbom baci spravu na zemlju i le¬ 
gne na nju proklinjujući je, kako to već znade pra¬ 
vi Provansalac. 

»Ta-ta-ra-ta-tarata! ...« 

— Što je to? ... upita se Tartarin trgnuvši se 
poslije od sna. 

Bijahu to trublje afričkih lovaca, koje su trubile 
jutarnji mirozov u kasarnama u Mustafi... Zapa¬ 
njen utamanjivač lavova protare si oči... Ta on je 
držao, da je usred pustinje! ... A znate li, gdje je 
bio ? ... Na jednom prostoru zasijanom artičokama, 
koji je bio između jednog nasada karfijola i jednog 
nasada cikle. 

U njegovoj Sahari bilo je dakle povrća... Tik 
do njega, na lijepom zelenom brežuljku gornje Mu- 
stafe, prostirale se alžirske vile, čiste, bijele i blje- 
štale su u rosi novog dana, koji se rađao. Čovjek bi 
bio mislio, da je u okolici Marseillea, sred vila i vi¬ 
lica. 

Građanska i vrtljarska fizionomija ovog uspa¬ 
vanog predjela uvelike začudi ubogog čovjeka i stra¬ 
šno ga ozlojedi. 

— Ovaj narod je lud, reče u sebi, kad sadi arti¬ 
čoke u blizini lavova ... jer napokon, ja nijesam sve 

samo sanjao ... Ovamo dolaze lavovi... Pa evo to¬ 
me i dokaza... 

Dokaz tome bijahu tragovi krvi, koji ostadoše 
iza životinje, koja uteče. Idući pognut za ovim krva¬ 
vim tragom, hrabri je Taraskonac motreći oštro i s 
revolverom u ruci pretražio sve tlo i od artičoke do 
artičoke stigao napokon do jedne male njive ječ¬ 
mom zasijane... Na izgaženoj travi lokva krvi, i 
sred te lokve ležaše povaljen na jednu stranu i s ve¬ 
likom ranom na glavi jedan... No tko, pogodite!... 

— Pa lav, to se zna! ... 

Ne! Ne lav, već magarac, jedan od onih drobnih 
magaraca, koji su tako rasprostranjeni u Alžiru, i 
koje tamo zovu »bourriqout«. 

VI. 


Dolazak ženke. — Strahovita bitka. 

Prvi osjećaj, što ga je Tartarin imao, kad je u- 
gledao svoju nesrećnu žrtvu, bilo je čuvstvo ljutine. 
Pa ako se pravo uzme, velika je razlika između lava 
i magarca . . . Drugo čuvstvo, koje ga je obuzelo, bi¬ 
jaše samilost. Jadno malo magare bijaše tako lije¬ 
po i izgledalo je tako dobroćudno. Koža njegovih 
slabina bijaše još topla i dizala se i spuštala poput 
kakvog vala. Tartarin kleknu i krajem svog alžir¬ 
skog pojasa pokuša da zaustavi krv nesrećnoj živo¬ 
tinji. I ovaj prizor, gdje taj velikan nastojaše oko o- 
vog malog magarčića, bijaše nešto tako dirljivo, da 
nešto dirljivije ne možete zamisliti. 

Na gladak dodir pojasom magarčić, u kome je 
bila još mrvica života, otvori širom svoje veliko sivo 
oko, švignu dva do tri puta svojim dugim ušima, kao 
da želi reći: »Hvala! . . .« Zatim se i posljednji put 
strese od glave do pete i više se ne mače. 

— Crnko, moj Crnko! začu se odjedared jedan 
tjeskobom prigušeni glas. 

U isti čas zašušta granje u obližnoj šumici. . . 
Tartarin je imao samo toliko vremena, da ustane i 
da se spremi vrebati... To bijaše ženka! 

I ona dođe strašna i bijesna u podobi jedne stare 
Alzačanke, s rupcem straga svezanim, naoružana 

velikim crvenim kišobranom i stade zazivati svog 
magarca, da su je čule sve četiri strane Mustafe. Za 
Tartarina bi svakako bilo bolje, da je imao posla s 
kakvom razjarenom lavicom, nego s ovom opakom 
babom ... Jer on je jadnik uzalud kušao da joj pro¬ 
tumači kako se sve zbilo, i kako je njenog Crnka za¬ 
mijenio za lava... Ali baba je držala, da joj se hoće 
narugati, i uze grmiti. Tartarin se pomalo smeten 
uze braniti, kako je najbolje znao, odbijati udarce 
svojom karabinkom, i znojaše se, puhaše, odskaki- 
vaše, urlaše: 

— Gospođo ... ali gospođo . . . 

Ne ćeš, dragoviću, ne! Gospođa bijaše gluha, i to 
se vidjelo po njenim snažnim udarcima. 

Na sreću stiže na bojno polje jedno treće lice. 
Bijaše to Alzačankin muž i sam Alzačanin i krčmar, 
i k tome dobar račundžija. Pošto on vidje, s kim i- 
mađe posla i da je ubojica spreman da odmah pla¬ 
ti, koliko je vrijedna njegova žrtva, on razoruža svo¬ 
ju ženu, i sporazumješe se. 

Tartarin isplati 200 franaka, a magare je vrije¬ 
dilo najviše deset. Tolika mu je cijena bila na arap¬ 
skim tržištima. Zatim ukopaše ubogog Crnka pod 
jednom smokvom i Alzačanin udobrovoljen tara- 
skonskim škuđama, pozva našeg junaka, da dođe na 
mali zalogaj u njegovu krčmu, koja se nalazila ne¬ 
daleko otale na samoj cesti. 

— Amo dolaze, reče, alžirski lovci svake nedje¬ 
lje, jer je ravnica puna divljači, te nema na dvije 
milje oko grada boljeg mjesta za lov na zečeve. 

_ A lavovi? upitat će Tartarin. 

Alzačanin ga začuđeno pogleda: 

— Lavovi? 

_Pa da ... lavovi... viđaju li se katkada ov¬ 
dje lavovi? nastavi ubogi čovjek s malo manje po¬ 
uzdanja. 

Krčmar prasnu u smijeh: 

_A hvala vam lijepa na lavovima... Što će nam 

lavovi?... 

_ Pa šta onda nema lavova u Alžiru? 

_j a ih, vjere mi, nijesam vidio... Pa ipak već 

20 godina stanujem u ovoj provinciji. Međutim sam 
čuo, čini mi se, da vele ... Mislim, da novine ... Ali 
to je tamo dolje, mnogo dalje na Jugu^... 

Uto stigoše do krčme. Bila je to krčma, kakve se 
viđaju u predgrađima Vanvesu i Pantinu: na vrati¬ 
ma je visjela jedna osušena grana, na zidovima su 
bih naslikani biljarski štapovi, a nevini natpis gla¬ 
sio je: 

AU RENDEZ-VOUS DES LAPINS 

Ročištu divova! ... I Tartarin se sjeti, kako je 
Braviđa, kapetan kod odjevnog odjeljenja u miru, o 
njemu govorio: »To je div!« »C’est un lapin!« O 
Bravido, kakva uspomena! 

VII. 


Povijest jednog omnibusa, jedne Maurke i jedne 
kite jasminova cvijeća. 

Ova bi prva avantira mogla ubiti volju u mno¬ 
gog čovjeka. Ali ljudi Tartarinova kova ne dadu se 
shrvati samo tako. 

— Lavovi su na Jugu, reče junak u sebi. Pa do¬ 
bro! Pođimo na Jug. 

I tek što je progutao posljednji zalogaj, ustaje, 
zahvali domaćinu, poljubi babu ništa se ne ljuteći, 
proli još jednu suzu nad nesrećnim Crnkom, i vrati 
se brzo u Alžir s čvrstom namjerom, da spremi svo¬ 
ju prtljagu i još istoga dana ode na Jug. 

Na nesreću se glavna cesta za Mustafu nekako 
produljila od jučer, bila je takva žega, takva praši¬ 
na! A šator bijaše tako težak! ... Tartarin se nije 
osjećao dosta srčanim, da ode pješke u grad, i zato 
prvi omnibus, koji je onuda prolazio, zaustavi, i po¬ 
pe se u nj. 

O! ubogi Tartarin Taraskonac! Koliko bi bio on 
bolje učinio za svoj glas, za svoju slavu, da nije uni- 
lazio u ova kobna kola i da je pješke nastavio svoj 
put, sve uz opasnost, da putem zagušen teškom at¬ 
mosferom, teretom šatora i težinom svojih velikih 
dvocjevki pade ... 


87 







Kad se Tartarin pope, omnibus bijaše pun. U dnu 
kola sjedio je jedan kapelan alžirski s nosom u bre¬ 
vijaru i dugom crnom bradom. Prema njemu je sje¬ 
dio jedan mladi maurski trgovac, koji je pušio debe¬ 
le cigarete. Zatim neki malteški mornar i četiri do 
pet Maurki zastrtih bijelim koprenama od platna ta¬ 
ko, da su im se samo oči mogle vidjeti. Ove se go¬ 
spođe vraćahu s Abd-el-Kađerova groba, kamo su 
išle obaviti svoju pobožnost, ali nije izgledalo, da ih 
je ovaj tužni pohod ožalostio. Čulo se, kako se smi¬ 
ju i brljaju pod svojim koprenama, proždirući 
slastice. 

Tartarinu se učini, da ga mnogo motre. Napose 
jedna, ona, koja sjedaše njemu nasuprot, bijaše u- 
prla svoj pogled u njegov i nije ga s njega skidala za 
cijelog puta. Premda ova gospođa bijaše zakrabu¬ 
ljena, opet sve: jzivahnost ovog velikog crnog oka, 
šminkom produžena, dražesni i fini zglavak ruke, 
krcat zlatnim grivnama, koje se od časa do časa 
mogle vidjeti među koprenama, njen glas, dražesni 
i gotovo djetinji pokreti glave, sve govoraše, da se 
tu krije nešto mlado, nešto lijepo, nešto božanstve¬ 
no .. . Siromah Tartarin ne znađaše kud da se dje- 
ne. Nijemo ga milovanje tih lijepih, istočnjačkih o- 
čiju smućivaše, uzbuđivaše, usmrćivaše; bijaše mu 
vruće, bijaše mu zima . . . 

Da ga konačno smrvi, umiješa se tu i gospođina 
papuča. On osjeti, kako ova ljupka papučica trči i 
skakuće na njegovim golemim lovačkim čizmama 

kao kakvi crveni mišić . . . Što da čini? Da odgovori 
na ovaj pogled, na ovaj pritisak? Da, ali posljedice. 
Opasna je to stvar na Istoku. Ljubavna intriga! . . . 
I uz pomoć svoje romanske i južnjačke mašte već se 
vrijedni Taraskonac viđaše u rukama čuvara; odru- 
biše mu glavu, i još gore možda, ušiše ga u vreću i 
valja se možda s odsječenom glavom pokraj sebe. 
To ga malo rashlađivaše . . . Međutim papučica na¬ 
stavljaše svoje lukavstvo, i oči se one na susret otva¬ 
rahu širom prema njemu kao dva baršunasta crna 
cvijeta, koji kao da htjedoše reći: 

— Uberi nas! . . . 

Omnibus se zaustavi. Bili su na Kazališnom trgu, 
na početku ulice Bab-Azun. Jedna za drugom, Ma- 
urke zapletene u svoje široke dimije i prikupljajući 
svoje koprene nekom divljom dražesti siđoše. Zad¬ 
nja ustade susjeda Tartarinova, i kad se diže, njeno 
lice prođe tako blizu licu junakovu, da ga se dota- 
če svojim dahom, koji bijaše mladost, mošus i slas¬ 
tica. 

Taraskonac ne odolje. Opit ljubavi i spreman na 
sve, on poleti za Maurkom. Na šum njegove kožne 
opreme ona se okrenu, metnu prst na masku, kao da 
želi reći: »pst« i živo mu drugom rukom dobaci ma¬ 
lu kitu jasminova cvijeća. Tartarin se prignu, da ga 
digne. No budući da naš junak bijaše nešto težak i 
sav natovaren oružjem, to je stvar potrajala dulje 
vremena. . . Kada usta s jasminovom kitom na srcu 
— Maurka bijaše već iščezla. 

VIII. 

Atlaski lavovi, snivajte mirno! 

Snivajte, lavovi altaski! Snivajte mirno u dnu 
svojih skloništa, među divljim alojama i kaktusima! 
Još nekoliko dana Tartarin vas Taraskonac ne će 
sasijecati. U ovaj čas sva njegova ratna oprema — 
sanduci s oružjem, apoteka, šator, hranive konzer¬ 
ve — sve počiva u miru zapakovano u hotelu Evro¬ 
pi, u jednom kutu sobe broj 36. 

Snivajte spokojno, veliki riđi lavovi! Taraskonac 
traži sada svoju Maurku. Od onog događaja u omni- 
busu zlosr etniku se čini, da neprestano osjeća na 
svojoj nozi, na svojoj golemoj lovačkoj nozi, skaku- 
tanje malog crvenog mišića. I povjetarac s mora, di¬ 
rajući mu usne, vječno miriše — ma što on radio — 
ljubavnim mirisom slatkiša i anisa. 

Treba mu njegova Maugrabine! 

Ali to nije lak posao! Naći u jednom gradu od 
sto tisuća duša lice, kome znate samo dah, papuče i 
boju očiju — samo jedan smrtno zaljubljeni Tara¬ 
skonac može da pokuša ovakovu pustolovinu. 

Najstrašnije je to, da si pod svojim velikim bije¬ 
lim maskama sve Maurke naliče. Zatim te gospođe 
nigda ne izlaze na ulicu, i kad ih želite vidjeti, mora¬ 
te se popeti u gornji grad, arapski grad, grad tur¬ 

ski. A to vam je prava razbojnička špilja, taj gornji 
grad. 

Male crne uličice, vrlo tijesne, koje se strmo us¬ 
pinju između dva reda misterioznih kućica, kojih se 
krovovi sastaju i čine tunel. Niska vrata, mali pro- 
zorčići, nijemi, žalosni, s rešetkama. Zatim s desna i 
lijeva gomila vrlo mračnih daščara, u kojima div¬ 
ljački Turci razbojničkih lica — bijelih očiju i sjaj¬ 
nih zubi — puše duge lule i govore međusobno ti¬ 
him glasom kao da se dogovaraju za naopaka podu¬ 
zeća ... 

Kazati, da je naš Tartarin bez uzbuđenja prola¬ 
zio ovim strašnim gradom, značilo bi lagati. Napro¬ 
tiv, on bijaše vrlo uzbuđen. I u ovim tamnim uličica¬ 
ma, kojih je širinu svu zapremao njegov debeli tr¬ 
buh, vrijedni čovjek stupaše naprijed samo uz naj¬ 
veću opreznost, vrebajući okom i držeći ruku na re- 
volverskom kokotu. Sasvim kao u Taraskonu, kad 
bi išao u klub. Svakog časa očekivaše, da ga napad¬ 
ne čitav čopor janjičara. Ali mu čežnja za gospođom 
ulijevaše divsku smjelost i snagu. 

Kroz punih osam dana neustrašivi Tartarin ne 
ostavljaše gornjeg grada. Sad ga bijaše vidjeti, gdje 
stoji pred maurskim kupalištima čekajući uru, u 
koju ove gospođe izlaze hrpimice, dršćući i mirišući 
po kupelji; čas se opet pojavljivaše pred vratima 
džamija znojeći se i naprežući, da svuče svoje teške 
čižme, prije nego uđe u svetište ... 

Katkada bi u sumrak, pošto se vratio ojađen, što 
nije ni u kupalištima ni u džamiji ništa otkrio, Tara- 

skonac prolazio pred maurskim kućama i slušao je¬ 
dnoličnu pjesmu, prigušenu glazbu gitare, buku 
bubnja s praporcima i sitni smijeh ženski, od kog 
bi mu zakucalo srce. 

— Možda je ona tu! govorio bi u sebi. 

I tada se on, ako ulica bijaše pusta, približavaše 
jednoj od tih kuća, podizaše teški zvekir na niskim 
vratima i plašljivo udaraše . . . Pjesma i smijeh tre¬ 
nom zamukoše. Za zidom čulo se tada samo nejasno 
šaputanje kao u kakovu uspavanom kavezu. 

— Drži se sada! govoraše si junak . . . Sad će ne¬ 
što da se zbude! 

I što se ponajviše zbilo, bijaše to, da je dobio na 
glavu velik lonac vode, kore od naranča ili od ber- 
berskih smokava . . . Nigda ništa ozbiljnije . . . 

Atlaski lavovi, snivajte mirno! 

IX. 


Balkanski knez Gregori. 

Bijaše proteklo dvije nedjelje, otkako nesrećni 
Tartarin tražaše svoju alžirsku gospođu i vrlo vje¬ 
rojatno tražio bi je još i danas, da mu Providnost 
zaljubljenih nije pritekla u pomoć, i to u osobi je¬ 
dnog balkanskog kneza. Evo kako: 

Zimi daje veliko alžirsko kazalište, baš kao i O- 
pera, svake subote svoj krabuljni ples. To je onaj 
vječni i glupi provincijalni krabuljni ples. Svijeta 
malo u sali. Nešto zalutalih posjetnika Bulliera ili 
Razina, propalih žena, kicoša, nosača, maonskih 
pralja. . . Ali pravi pogled na društvo ne bijaše tu, 
već u foyeru, koga za tu zgodu pretvoriše u dvora¬ 
nu za kartanje ... Tu se tiskala jedna grozničava i 
šarena gomila uz duge, zelene stolove: Huhozi na 
dopustu, koji meću na karte svoje posuđene debele 
souse, maurski trgovci iz gornjeg grada, crnci, Mal- 
težani, ratari iz unutrašnjosti, koji dođoše iz daljine 
od četrdeset milja, da stave na jednog asa plug ili 
par volova . . . svi uzbuđeni, blijedi, stisnutih zubi, s 
onim čudnim izgledom igrača, mutnim, nakrivim, 
koji je postao napokon razrok od silnog gledanja u- 
vijek u istu kartu. 

Malo podalje igraju Židovi. Ljudi bijahu u orijen¬ 
talnom kostimu, plavim čarapama i baršunastim 

kapama. Žene, podbuhle i blijede, ukrutile se u svo¬ 
jim uskim oprsinama od zlata ... Okupljeno oko 
stolova čitavo to pleme kriči, dogovara se, broji na 
prste i igra malo. Samo se od vremena do vremena 
iza duga vijećanja kakvi stari patrijarh s bradom 
odijeli i odluči se staviti na karte porodični »duro« 
(petokrunaš) ... I tada bi za cijelog trajanja igre 
sjevale herojske oči, okrenute k stolu, strašne oči, 
koje poput crnog magneta gibahu zlato po suknu, 
dok ga ne bi privukle k sebi sasma lagano i kao na 
nekom koncu ... 

Zatim bi bilo svađa, bitki, psovaka u svim jezici¬ 
ma, užasnih krikova svih zemalja, vadili se noževi, 
straža bi dolazila, novac bi nestajao. 

U takove saturnalije bijaše zapao veliki Tarta¬ 
rin jedne večeri tražeći zaborav i mir srcu. 

Junak prolažaše sam kroz svjetinu misleći na 
svoju Maurku, kad se najednom začuše kod jedno¬ 
ga stola povici, koji nadjačahu zvek zlata, i dva Iju- 
tita glasa viču: 

— Kažem vam, gospodine, da mi manjka dvade¬ 
set franaka... 

— Gospodine! ... 

— Dakle? Gospodine! ... 

— Pazite, s kim govorite, gospodine! 

— To me baš i zanima, gospodine! 

— Ja sam knez Gregori sa Balkana, gospodine! 

Na ovo ime Tartarin se, sav uzbuđen, probi kroz 
svjetinu i stade u prvi red, radostan i ponosan, što 
bijaše našao svog kneza, onog uglađenog balkan¬ 

skog kneza, s kojim bijaše začeo poznanstvo na bro¬ 
du ... 

Na nevolju, naslov »Veličanstvo«, koji bijaše to¬ 
liko začarao dragog Taraskonca, ne učini ni najma¬ 
njeg dojma na lovačkog časnika, s kojim knez dođe 
u sukob. 

— Sad znam nešto ... reče taj vojnik smijući se 
posprdno. 

Zatim okrenuvši se gledaocima doda: 

— Gregori sa Balkana . . . tko ga pozna? . .. 
Nitko! ... 

Tartarin, ozlojeđen, stupi naprijed. 

— Izvinite... ja poznam kneza! reče on vrlo 
odlučnim glasom i najčišćim taraskonskim akcen¬ 
tom. 

Lovački ga časnik najprije ravno u lice pogleda, 
a zatim sleže ramenima: 

— Ajde, neka vam bude! ... Podijelite dakle 
dvadeset franaka, koji mi nestadoše, i ne govorimo 
više o tome. 

Na to im okrenu leđa i izgubi se u svjetini. 

Žestoki Tartarin htjede da se baci za njim, ali 
ga knez u tom zapriječi: 

— Man’te! .. . neka bude moja stvar. 

I uzevši Taraskonca za ruku hitro ga izvuče na¬ 
polje. 

Čim iziđoše na trg, balkanski knez Gregori ski¬ 
ne šešir, pruži ruku našem junaku, i đozivljući si ne¬ 
jasno u pamet njegovo ime poče drhtavim glasom: 

— Gospodine Barbarine . .. 

— Tartarin! šapnu ovaj plaho. 

— Tartarin, Barbarin, svejedno! . . . Mi smo od¬ 
sada prijatelji na život i na smrt! . . . 

I plemeniti Balkanac potrese mu ruku divljom 
energijom . . . Možete misliti, Taraskonac bijaše po¬ 
nosit. 

— Kneže! . . . Kneže! . . . ponavljaše sav opojen. 

Četvrt sata zatim sjeđahu oba ta gospodina u go¬ 
stionici k Platanama, ugodnom noćnom lokalu, čije 
terase gledahu na more, uz jaku rusku salatu, koju 
zalijevahu lijepim krešijskim vinom, obnoviše svoje 
poznanstvo. 

Ne možete zamisliti nešto, što bi vas moglo toli¬ 
ko očarati kao ovaj balkanski knez. Tanak, nježan, 
kovrčaste, sitno frizirane kose, glatko obrijan, lukav 
pogled, umiljate geste, i malo talijanski akcenat, 
koji mu je davao izgled Mazarina bez brkova. Osim 
toga bijaše vrlo dobro potkovan u latinskim jezici¬ 
ma i citiraše na svakom koraku Tacita, Horaca i 
Komentatore. 

Kao potomka stare nasljedne loze braća ga, iz¬ 
gledaše, bijahu izagnala već u dobi od deset godina 
zbog njegovih slobodoumnih načela i od toga doba 
lutaše svijetom, da se obrazuje i da uživa, kao filo¬ 
zofsko Veličanstvo . . . Čudnovati slučaj. Knez bija¬ 
še proveo tri godine u Taraskonu; i jer se Tartarin 
divio, što ga nigda ne bijaše sreo ni u cercleu ni na 
Esplanadi: »Ja sam veoma rijetko izlazio . . .« reče 
Veličanstvo izbjegavajući govor o tome. I Tarasko- 

nac se iz diskretnosti ne usudi dalje ispitivati. Sve 
velike ličnosti imadu tako tajanstvenih strana! .. . 

A napokon, gospodin Gregori bijaše divan knez. 
Sve pijuckajući ružičasto vino krešijsko on strplji¬ 
vo slušaše Tartarina, gdje mu govori o svojoj Maur- 
ki, pače, budući da on poznaje sve te gospođe, on će 
mu je, reče, ubrzo naći. 

Pilo se mnogo i dugo. Nazdravljalo se »u čast al¬ 
žirskim gospođama! u čast Balkana! . . .« 

Vani pod terasom valjalo se more i valovi u tami 
udarahu o obalu s treskom, kao da se potresaju mo¬ 
kre krpe. Zrak bijaše topao, nebo puno zvijezda. 

B platanama pjevaše slavuj . . . 

Račun plati Tartarin. 

X. 


Kaži mi ime svog oca, da ti kažem ime ovog cvijeta. 

Nema vam do balkanskih kneževa, da dignu pre¬ 
pelicu s legla. 

Sjutradan iza ove večere kod Platana, princ Gre- 
gori bijaše već ranom zorom u sobi Taraskončevoj. 

— Hitro, hitro, obucite se ... Vaša je Maurka 
otkrivena... Zove se Baja... Dvadeset joj je godi¬ 
na, lijepa je kao duša, i već udovica... 

— Udovica! ... To je sreća! reče veselo vrijedni 
Tartarin, koji se čuvaše muževa na Istoku. 

— Da, ali je strogo nadzire njen brat. 

— Bijesa! . .. 

— Jedan divlji Maurin, što prodaje lule u bazaru 
orleanskom . . . 

Nastade šutnja . . . 

— No! reče knez, vi nijeste čovjek, koji bi se u- 
plašio svake sitnice, a zatim možda dođete na kraj 
tom razbojniku kupivši od njega nekoliko lula . . . 
Ajde, hitro, obucite se, srećni ugursuze! 

Blijed, uzbuđen, sa srcem punim ljubavi Tara- 
skonac skoči s postelje, i zakopčavajući u brzini 
svoje goleme gaće od flanela upita: 

— A što treba da radim? 

— Da naprosto pišete gospođi i molite u nje sa¬ 
stanak ! 

— Pa ona dakle zna francuki ? ? ... reče razoča¬ 
ran naivni Taraskonac, koji snivaše o Istoku bez 
primjese. 

— Ne zna ni riječi, odvrati knez ne dajući se 
smutiti... ali vi ćete mi pismo diktirati, a ja ću ga 
dotle prevoditi. 

— O, kneže, kolike li dobrote! 

I Taraskonac stane velikim koracima šetati po 
sobi šutke i sabirući misli. 

To se zna, da se jednoj alžirskoj gospođi ne piše 
kao kakvoj bokerskoj grizeti. Srećom imaše naš ju¬ 
nak vazda pri ruci svoju brojnu lektiru, što mu omo¬ 
gući, te amalgamirajući apašku retoriku Aimardovih 
indijaca s Lamertineovim »Putem po Orientu« i ne¬ 
kim tamnim reminiscencijama iz »Pjesme nad Pjes¬ 
mama« sastavi najorijentalnije pismo, što se dade 
zamisliti. Počinjaše ovako: 

»Kao što noj u pijesku . . .« 

A svršavaše ovako: 

»Kaži mi ime svog oca, da ti kažem ime tog cvi¬ 
jeta ...« 

Ovoj pošiljci htjede Tartarin da pridruži i kitu 
simboličnog cvijeća, kako je to moda na Istoku. Ali 
princ Gregori držaše, da će biti bolje, ako kupi po 
koju lulu kod njena brata, što bi malo ublažilo divlju 
ćud toga gospodina i bez sumnje vrlo obradovalo go¬ 
spođu, koja je mnogo pušila. 

— Pođimo hitro da kupujemo lule! reče Tarta¬ 
rin pun žara. 

_ Ne... ne!... Prepustite to meni samome. Ja ću 

ih dobiti jeftinije . . . 

— Kako da vi... O kneže .. . kneže ... 

I vrijedni čovjek, sav smeten, pruži svoju kesu 
uslužnom Balkancu preporučujući mu, da sve učini, 
samo da gospođa bude zadovoljna. 

Nesrećom stvar — premda bijaše dobro započe¬ 
ta — ne napredovaše onako brzo, kako bi se čo¬ 
vjek nadao. Maurka bijaše, čini se, vrlo dirnuta Tar- 
tarinovom rječitošću i bila bi ga vrlo rado i primila, 
no bratu smetahu neke skrupule, i da se te otstrane, 
trebalo je kupovati na tucete, tecete, tuceta, na to¬ 
vare lula. 

»Po što do bijesa radi Baja s tolikim lulama?« 
pitaše se katkada ubogi Tartarin — no ipak ih pla¬ 
ćaše bez škrtarskog mrmljanja. 

Napokon, pošto pokupova čitava brda lula i pro¬ 
su čitave slapove orijentalne poezije, on poluči sa¬ 
stanak. 

Ne treba da vam istom kažem, kako je Taraskon- 
cu kucalo srce, kad se spremao na taj sastanak, i s 
kakvim je uzbuđenjem i marom rezao, gladio, parfi¬ 
mirao svoju bradu lovca na kape, ne zaboravlja¬ 
jući ipak — jer sve treba predviđati — da ponese 
sobom u džepu i jedan glavolom sa šiljcima i dva tri 
revolvera. 

Knez uslužan kao vazda, dođe na ovaj prvi sa¬ 
stanak u svojstvu tumača. Gospođa je stanovala u 
gornjem gradu. Pred njenim je vratima jedan mail 
Maurčić od trinaest do četrnaest godina pušio ciga- 

. . plesala je držeći u ruci malo zrcalo . . . (Strana 103.) 







rete. To bijaše onaj famozni brat Alija, o kome smo 
govorili. Kad spazi oba posjetnika, udari dvaput na 
vrata i lagano se povuče. 

Vrata se otvore. Na njima se pojavi Crnica, ko¬ 
ja ne prozborivši ni riječi odvede gospodu kroz usko 
unutarnje dvorište u jednu malu svježu sobicu, u 
k°joj gospođa čekaše naslonjena laktom o divan ... 
U prvi se mah Taraskoncu učini manjom i jačom od 
one Maurke iz omnibusa . . . Ali za pravu istinu, bi¬ 
jaše li to ona? Ipak ova sumnja samo letimično pro¬ 
đe mozgom Tartarinovim poput munje. 

Gospođa je bila tako lijepa, da je Tartarina ma¬ 
hom začarala . . . Ambrina cijev pušila joj se u usti¬ 
ma i okruživala je aureolom plavog dima. 

Unišavši Tartarin metnu jednu ruku na srce i 
pokloni se najmaurskije, što je bilo moguće, prevr¬ 
ćući očima, koje se širahu od strasti. . . Baja ga mo- 
traše časak bez riječi, a zatim se ispustivši amerinu 
cijev zavali natrag, pokrije rukama glavu, tako te 
se vidio još samo bijeli vrat, koji od silnog smijeha 
igraše kao kakva vreća puna biserja. 

XI. 

Sidi Tart’ri Ben Tart’ri. 


Da uđete uveee iza večere u koju kavanu u gor¬ 
njem gradu, vi biste još danas čuli Maure, gdje me¬ 
đusobno razgovaraju namigujući si i smiješeći se o 
nekom Sidi Tart’ri ben Tart’ri, ljubaznom i bogatom 
Evropejcu, koji je pred nekoliko godina živio u gor¬ 
njem kraju grada, i o nekoj maloj domaćoj gospođi, 
imenom Baji. 

Taj Sidi Tart’ri, o kom govorimo, i koji je osta¬ 
vio tako vesele uspomene oko Kazbe, nije nitko dru¬ 
gi, vi već pogađate, nego naš Tartarin ... 

Što ćete! Ima u životu svetih ljudi i junaka časo¬ 
va zaslijepljenosti, smetnje i slabosti: I naš slavni 
Taraskonac nije bio izuzetak, i stoga zaboravivši 
kroz puna dva mjeseca i lavove i slavu on se poda 
opojnosti istočnjačke ljubavi i usnu, kao što Hani¬ 
bal u Kapui, u slastima bijelog Alžira. 

Naš vrijedni čovjek bijaše uzeo u zakup usred 
arapskog grada jednu lijepu urođeničku kućicu s 
unutarnjim dvorištem, bananovim drvećem, svje¬ 
žim galerijama i vrelima. Tu je živio daleko od sva¬ 
ke buke uz svoju Maurku i sam Maur od glave do 
pete, pušeći kroz čitav dan u svoje nargile i jedući 
mirišljivi kompot. 

Ležeći njemu nasusret na jednom divanu Baja bi 
s gitarom u ruci kroz nos pjevala svoje monotone 
pjesme ili bi, da zabavi svog gospodara, plesala dr¬ 
žeći u ruci malo zrcalo, u kome je ogledala svoje bi¬ 
jele zube i udešavala si izraz lica. 

Kako gospođa nije znala ni riječi francuski, a 
Tartarin ni riječi arapski, razgovor bi katkada za- 
pinjao, te je brbljavi Taraskonac imao sve vrijeme 
da okaje svoju neumornost u govoru, u kome se smi¬ 
slu bijaše griješio u ljekarni Bezuquetovoj i kod o- 
ružara Costecaldea. 

Ali ta pokora ne bijaše bez svog čara, i on osje¬ 
ćaše kao neki spleen pun naslade, kad je cijeli dan 
proveo ovako ćuteći slušajući klokotanje nargile, 
brujanje gitare i tiho žuborenje vrela sred dvoriš¬ 
nog mozaika. 

Nargile, kupelj, ljubav, to sad bijaše sadržaj 
sveg njegova života. Izlažahu vrlo rijetko. Katkad 
bi Sidi Tart’ri izjahao na jednoj maloj mazgi sa svo¬ 
jom Maurkom za leđima, da jede grenade u jednom 
vrtiću, što ga bijaše kupio u okolici. Ali nigda, baš 
nigda, nije slazio u evropski dio grada. Taj mu je Al¬ 
žir sa svojim nakićenim zuavima, svojim alkazarima 
krcatim časništvom, svojom vječnom zvekom saba- 
lja, koje se potežu pod arkadama, izgledao nesno¬ 
san i ružan kao kakva zapadnjačka kasarna. 

Sve u svemu, Taraskonac se osjećaše vrlo sretan. 
Osobito je Tartarin — Sancho, kome se vrlo sviđahu 
turske slastice, izjavljivao svoje najveće zadovolj¬ 
stvo nad novim načinom života... Istina, da je Tar- 

tarin-Quichotte tu i tamo osjetio malu grižnju sa¬ 
vjesti, kad je pomislio na Taraskon i na obećane ko¬ 
že ... Ali to nije potrajalo dugo, i da te turobne mi¬ 
sli protjera, dostajao bi jedan Bajin pogled ili samo 
jedna žlica onog đavolskog mirisavog kompota, koji 
je smućivao poput Kirkinih napitaka. 

Uveče bi dolazio princ Gregori, da malo govori o 
slobodi Balkana . . . Kako bijaše strašno uslužan, 
taj je ljubazni velikaš vršio u kući službu tumača, 
do potrebe i nastojnika, a sve besplatno, iz užitka... 
Ako izuzmemo njega, Tartarin primaše samo Turke. 
Svi oni razbojnici divljeg izgleda, koji mu zadavahu 
toliko straha do nedavno, kad bi ih ugledao u dnu 
njihovih mračnih daščara, bijaše se ustanovilo, po¬ 
što ih je upoznao, da su čestiti neopasni tigovci, 
čipkari, trgovci mirodijskom robom, pravljahu ci¬ 
jevi od lula, svi bijahu ljudi dobro odgojeni, skrom¬ 
ni, prepredeni, pažljivi pravi majstori u kartanju. 
Četiri do pet puta nedjeljno dolazila bi ta gospoda 
sprovesti veče kod Sidi Tart’rija, dobila bi na kai ta¬ 
ma njegov novac, pojela mu njegove kompote, i čim 
bi udarilo deset sati, povukla se diskretno i otišla 
hvaleći Proroka. 

Pošto oni odoše, Sidi Tart’ri i njegova vjerna 
druga svršavahu večer na terasi, na jednoj veli¬ 
koj i bijeloj terasi, koja je bila ujedno krov kuće, i 
s koje se vidio čitav grad. Svuda naokolo do hiljadu 
drugih bijelih terasa, mirnih i obasjanih mjeseči¬ 
nom, slazilo je poput stepenica sve do mora. Sitno 
titranje gitara širilo se nošeno povjetarcem. 

... Najednom bi se duga jasna melodija izvila 
tiho put neba, i na mineratu susjedne džamije poja¬ 
vio bi se mujezin ocrtavajući svoju bijelu sjenu u 
tamnom plavetilu noći i opjevavajući slavu Alahovu. 
Njegov divni glas ispunjavao je obzorje. 

Baja bi smjesta ostavila gitaru, i okrenuvši ši¬ 
rom oči prema mujezinu činilo bi se, da slašću pije 
njegovu molitvu. Dogod je trajala pjesma, ona je 
ostajala nepomična, uzdrhtala, zanešena poput ka¬ 
kve istočnjačke svete Tereze ... Tartarin je sav uz¬ 
buđen promatrao, gdje moli i pomišljao u sebi, da je 
ipak silna i lijepa ta vjera, koja može da uzrokuje 
takvu vjersku opojnost. 

Taraskone, sakrij svoje lice! Tartarin pomišlja¬ 
še, da ti se odmetne. 













XII. 

Pišu nam iz Taraskona. 

Jednog lijepog popodneva — nebo bijaše plavo, 
a povjetarac blag — vraćaše se Sidi Tart’ri jašeći li¬ 
jepo na svojoj mazgi sam samcat iz svojeg vrtića... 
Nogu raskrečenih preko širokih vreća od jakog kovi- 
lja, koje su bile pune limuna i lubenica, uspavljivan 
zvekom svojih velikih stremena i prateći čitavim 
svojim tijelom gibanje životinje, vrijedni čovjek 
prolazaše tako kroz divan predio, ruku prekrštenih 
na trbuhu, a udaljenost ga i toplina pomalo uspa¬ 
vaše. 

Najedamput pri ulazu u grad probudi ga neko 
gromko dozivan je: 

— Ha, trista mu nevolja! Ovo kao da je gospo¬ 
din Tartarin. 

Na ime Tartarin, na taj veseli južnjački nagla¬ 
sak, Taraskonac digne glavu i opazi u daljini od 
dva koraka čestito zagasito lice majstora kapetana 
sa Z u a v a, koji je pio aspint i pušio lulu pred jed¬ 
nom malom kavanom. 

— O! dobar dan, Barbasson, reče Tartarin i za¬ 
ustavi mazgu. 

Mjesto da mu što odgovori, Barbasson ga po- 
smatraše časak razrogačenih očiju. A zatim udari u 

smijeh, u takav smijeh, da je Sidi Tart’ri ostao pre¬ 
neražen na svojim lubenicama. 

— Koliki turban, jadni moj gospodine Tartarine! 
Dakle je istina, da ste postali Turčin? ... A kako 
mala Baja, pjeva li još uvijek Marco la Belle? 

— Marco la Belle! reče Tartarin razjeden- 

Pamtite, gospodine kapetane, da je osoba, o kojoj 
govorite, čestita maurska djevojka, i da ne zna ni 
riječi francuski. 

— Baja ne zna ni riječi francuski? ... Pa s ko¬ 
jeg vi planeta dolazite? ... 

I vrijedni kapetan udri u još gromkiji smijeh. 

Ali kad vidje lice ubogog Sini Tart’rija kako se 
izduljilo, on se popravi. 

— U stvari, to možda nije ona ista... Recimo, da 
sam ih pomiješao... Samo, znate, gospodine Tar¬ 
tarine, dobro će biti, ako budete malo na oprezu 
pred alžirskim Maurkama i balkanskim prinčevima! 

Tartarin se popne u svojim stremenima i učini 
svoju običajnu grimasu. 

— Knez je moj prijatelj, kapetane. 

— No dobro, dobro! nemojmo se ljutiti... Ne 
ćete li jedan apsint? Ne imate nikakovih poruka za 
vaše zemljake? ... Ni to ... E, onda sretan vam 
put! ... Zbilja, druže, ja imam dobrog francuskog 
duhana, ako hoćete koju lulu ponijeti sobom... O- 
naj prokleti istočnjački duhan samo vam pobrkava 
misli. 

Na to se kapetan vrati svom apsintu, a Tartarin 

107 














nastavi sav zamišljen put svojoj kući u malom ka¬ 
su .. . Premda se njegova velika duša kratila da išta 
vjeruje od onoga, što je govorio Barbasson, ipak ga 
njegove podvale ožalostiše, a onda one domaće klet¬ 
ve i južnjački naglasak probudiše u njega neku ne¬ 
određenu grižnju savjesti. 

Kod kuće ne nađe nikoga. Baja bijaše u kupelji. 
Crnica mu se učini ružnom, kućica žalosnom ... Obu¬ 
zet nekom neizrecivom tugom on sjede uz vrelo i na¬ 
puni lulu Barbassonovim duhanom. Duhan bijaše 
zamotan u komad »Semafora« i kad ga razvi, upadne 
mu u oči ime njegova rodna grada. 

Pišu nam iz Taraskona. 

»Sav grad je u silnom strahu. Tartarin, utama- 
njivač lavova, koji je otputovao u Afriku, da lovi 
ove velike mačke, nije se javio već više mjeseci... 
Što je s našim junačkim zemljakom? . . . Jedva da 
se čovjek usudi to zapitati, kad je poput nas poznavao 
onaj vatreni mozak, onu smjelost, onu potrebu pu¬ 
stolovna života ... Da ga nije poput tolikih drugih 
progutao pijesak, ili da nije možda pao od krvnič¬ 
kog zuba jednog od onih atlaskih čudovišta, kojih 
je kože obećao općini? . . . Strašne li neizvjesnosti! 
Međutim vele crnački trgovci, koji prispješe na sa¬ 
jam u Beaucaire, da su sred pustinje sreli jednog 
Evropljanina, čiji se lični opis podudara s njegovim, 
i koji da je išao u Timbuktu . . . Neka nam Bog ču¬ 
va našeg Tartarina!« 

Kad Taraskonac ovo pročita, pocrveni, problije- 

di, uzdrhta. Cio mu Taraskon iskrsnu pred očima: 
cercle, lovci na kape, zeleni naslonjač kod Costecal- 
dea, i iznad svega, poput orla raširenih krila, strašni 
lovci hrabroga majora Bravide. 

Tada videći se ovdje, gdje ovako kukavično iz- 
valjen leži na rogoznom sagu, dok svi držahu, da u 
velike tamani zvjerad, Tartarin se Taraskonac sam 
sebe posrami i zaplaka. 

Najednom junak skoči: 

— Na lavove! Na lavove! 

I poletivši u prašnu ćelijicu, u kojoj je ležao ša¬ 
tor, zatim apoteka, konzerve i sanduk s oružjem, on 
to sve izvuče nasred dvorišta. 

Tartarin-Sancho bijaše izdahnuo; ostajaše samo 
Tartarin-Quichotte. 

Samo toliko vremena, koliko je trebao da se na¬ 
oruža, da se opremi, da navuče svoje velike čizme, 
da napiše par riječi princu, te mu povjeri Baju, da 
metne u krevet nekoliko plavih banaka natoplje¬ 
nih suzama, i već je neustrašivi Taraskonac drndao 
u poštanskoj diližansi na cesti za Blidu ostavivši u 
kući crnicu svu presenećenu pred nargilama, koji se 
žalosno vucarahu po galeriji s bijelim ukrasima u 
obliku djeteline. 

Treća epizoda 

Među lavovima 






I. 


Napuštena poštanska kola. 

Bila su to starinska poštanska kola, postavljena 
na staromodni način debelim plavim već posve iz- 
blijedjelim suknom, s onim golemim čupercima 
(pompons) hrapave vune, koji vam iza nekoliko sa« 
ti vožnje ostavljaju crvene tragove po leđima . .. 
Tartarin Taraskonac zapremaše jedan zakutak te 
kule, gdje se smjesti, što je bolje mogao, i čekajući 
priliku, kad će moći udisati mirisni zadah velikih 
mačaka afričkih, morao se zadovoljiti vrijednim sta¬ 
rim mirisom poštanskih kola, koji se sastojao od ču¬ 
desne smjese tisuću mirisa, u koju ulažahu čovjek i 
konji, hrana i pljesniva slama. 

Bilo je svačesa po malo u toj kuli, tim kolima. 
Jedan trapist, židovski trgovci, dvije ženske, jedan 
fotograf iz Orleansvillea . . . Ali ma kako društvo 
bilo prijatno i raznovrsno, Taraskonac nije bio ras¬ 
položen za razgovor i ostajaše zamišljen, s karabin- 
kama među koljenima, crne Bajine oči, strašni lov, 
na koji se spremao, sve mu to smućivalo mozak, ne 
računajući amo, da mu je i ova evropska diližansa 
patriarhalna izgleda, što ju je našao usred Afrike, 
nekako neodređeno u pamet dozivala Taraskon iz 

njegovih mladih dana, izlete u kolima, zakuske na 
obali Rhone, ukratko mnoštvo uspomena. . . 

Malo pomalo padne noć. Kondukter upali svjetilj¬ 
ke ... Zarđala kola drmala su se uz škripanje starih 
federa. Konji su kasali, praporci zvečali... Od vre¬ 
mena bi se do vremena gore pod pokrivalom onih 
sjedala, što su na krovu, čula strašna zveka gvož- 
đa . . . Bijaše to ratni materijal junakov. 

Tartarin Taraskonac, napola usnuo, stade jedan 
čas promatrati putnike, koji su se uslijed drmanja 
kola smiješno tresli i plesali poput ludih sjena, za¬ 
tim se njegove oči zamrače, misao potamni, te se 
još samo neodređeno čuo jecaj osovine kotača i 
škripa kola ... 

Iznenada zazove neki glas, stare prehlađene vile, 
glas potrt i razbijen, zazove našeg Taraskonca nje¬ 
govim imenom: 

— Gospodine Tartarine! gospodine Tartarine! 

— Tko me to zove? 

— Ja, gospodine Tartarine, zar me ne raspozna- 
jete? ... Ja sam ona stara diližansa, koja je — pred 
dvadeset godina — stalno vozila iz Taraskona u Ni- 
mes . .. Koliko sam Vas puta vozila, Vas i Vaše pri¬ 
jatelje, kad ste išli u lov na kape u okolici Joncqui- 
eresa ili Bellegarde! . . . Isprva Vas nisam prepozna¬ 
la zbog te vaše turske kape i debela trbuha, ali čim 
ste stali hrkati, trista mu jada — smjesta vas ra- 
zaznah. 

— Pa dobro, dobro, reče Taraskonac nešto uvri¬ 
jeđen. 

Zatim omekšavši upita: 

— Ali čemu ste vi napokon konca, jadna moja 
starice, ovdje, 

— O, dragi moj gospodine Tartarine, ja nisam 
amo došla od svoje volje, vjerujte mi! . .. Čim je 
bila dovršena željeznica bokerska, smatrali su me 
suvišnom i poslali me u Afriku ... I ne samo mene! 
Gotovo sva francuska poštanska kola su sa mnom 
zajedno izagnana. Smatrali su, da smo odveć reak¬ 
cionarni, i sad evo ovdje provodimo robijaški život... 
Vi to u Francuskoj zovete alžirskim željeznicama. 

Tu stara kola teško uzdahnu i nastave: 

— O! gospodine Tartarine, što ja žalim za svo¬ 
jim lijepim Taraskonom! Ono je za mene bilo sretno 
doba, mladenačko doba! Trebalo me je samo vidjeti, 
kad sam ujutro polazila sva oprana i sjajna, novo 
lakovanih točkova, svjetiljaka, rekao bi, dva sunca, 
a pokrova sveg uljem mazana! Pa što je bilo lijepo 
čuti postiljona, kad je stao pucketati bičem na na¬ 
pjev : Lagadigaden la Tarasque! la Tarasque! ... a 
kondukter bi, s trubljom preko ramena, s izvezenom 
kapom na ušima, jednim mahom ruke bacio svog 
psića, koji nije prestajao lajati, na krov, a onda bi 
se i sam popeo onamo vičući: »Tjeraj! tjeraj!« Tada 
bi se mojih četvero konja krenulo uz zveku prapo¬ 
raca, lavež i fanfara, prozori se otvarahu i sav je 
Taraskon gledao s ponosom, kako nestajem širokom 
kraljevskom cestom. 

»O divne li ceste, gospodine Tartarine, široke do¬ 
bro uzdržavane, s kilometričkim stupovima, s gomi- 

lama tucanog kamenja u podjednakim razmacima, 
a maslinovim i vinorodnim dolinama s desna i s lije¬ 
va. Zatim na svakih deset koraka krčma, stanica 
svakih pet minuta... A putnici, sjajni ljudi! načel¬ 
nici i župnici, koji polažahu u Nimes pohoditi pre¬ 
fekta ili biskupa, dobrodušni svilari, đaci na prazni¬ 
cima, seljaci u izvezenim bluzama i svježa još istog 
dana obrijana lica, a gore na krovu, vi svi, gospoda 
lovci na kape, uvijek izvrsne volje i pjevali ste pod 
veče vraćajući se kući za zvjezdane noći tako divno 
već svaki svoju! 

»A sada! o, to je posve druga stvar . . . Sad Bog 
sam znade, kakve sve ljude ne vozim! Sve neke do¬ 
tepence nevjernike, koji me napunjaju ušima, neke 
crnce, Beduine, soldatine, protuhe sviju zemalja, iz- 
đrpane naseljenike, koji me okužuju svojim lulama, 
i to sve govori nekim jezikom, koga ni Bog otac ne 
razumije . . . Pa onda gledajte, kako sa mnom postu¬ 
paju! Nikad da me očiste, nigda da me operu. Žao 
im je dati kolomaza za moje kotače . .. Na mjesto 
mojih negdanjih velikih mirnih konja mali arapski 
konjići, koji lete kao strijela, tuku se, grizu, plešu 
trčeći kao koze, i lome rukunice kopitima . .. Joj.... 
A joj! ... gle, već počinju ... Pa ceste! Ovdje još 
kako tako, jer smo u blizini vlade, ali tamo dolje, 
tamo nema ništa, a putu ni traga. Idemo, kako mo¬ 
žemo, preko brda i dolina, kroz patuljaste palme, 
kroz mastike . . . Nigdje nijedne stalne postaje. Za¬ 
ustavljamo se, gdje kondukteru u glavu dođe, sad na 
ovom majuru, sad na onom. 

»Katkada me ova hulja natjera, da zaobiđem 
po dvije čitave milje, zato, da se on može svratiti 
kome prijatelju i ispiti čašicu apsinta ili champore- 
aue . . . A onda, tjeraj, postiljone! da naknadiš iz¬ 
gubljeno vrijeme. Sunce peče, prašina pali. Ali on 
samo tjeraj! Zakvačimo se, izvrnemo se. Samo tje¬ 
raj! Prelazimo preko rijeka plivajući, prehladimo 
se, smočimo se, topimo se... Samo tjeraj! tjeraj! 
pa tjeraj ... A onda u večer, sva mokra — a samo 
mi još to treba, u mojim godinama, uz moj reuma¬ 
tizam! ... — lezi i noći pod vedrim nebom, u dvori¬ 
štu kakvog karavanskog svratišta, koje je odasvud 
otvoreno. Noću onda dolaze hijene i šakali njuškati 
oko mojih sanduka, a lopovi, koji se boje hladne ro¬ 
se, griju se u mojim odjelima . . . Eto, takav ja život 
provodim, jadni moj gospodine Tartarine, i takav 
ću život provoditi sve do dana, kad izgorjela od sun¬ 
ca i istrunula od vlažnih noćiju, ne klonem uz bije¬ 
dnu koju cestu, gdje će onda Arapi kuhati kuskus 
ostacima mog starog kostura . . . 

— Blida! Blida! vikne kondukter otvarajući 
vrata. 

n. 

Sastanak s jednim malim gospodinom. 

Nejasno, kroz okna parom zamagljena, Tartarin 
Taraskonac smotri jedan trg s lijepom podprefektu- 
rom, trg pravilan, okružen arkadama i zasađen na¬ 
rančama, usred kojega se mali olovni vojnici vježba¬ 
hu u svijetloj ružičastoj jutarnjoj magli. Na kava¬ 
nama se skidahu kapci. Na jednom kraju bilo je nat- 
krito tržište s povrćem .. . Sve je to bilo dražesno, 
ali to sve još nije mirisalo lavovima. 

_Na jug! . . . Više na jug! promrmlja dobroću¬ 
dni Tartarin i zavali se ponovo u svoj zakutak. 

U taj se čas otvore vrata. U kola uđe mlaz svje- 
žeg zraka noseći na svojim krilima, u mirisu ras- 
cvalih naranača, jednog posve malog gospodina u 
sivo-smeđem redengotu, stara, suha, nagrešpana, u- 
krućena lica, poput šake mala, visoke crne svilene 
kravate, sa kožnatom torbom i kišobranom: savrše¬ 
ni lik seoskog notara. 

Spazivši ratni materijal Taraskončev mali se 
gospodin, koji bijaše sjeo nasuprot, nađe vanredno 
začuđen i stane promatrati Tartarina tako nepomič¬ 
no, da je ovome postalo neugodno. 

Upregoše, i kola krenu dalje. .. Mali gospodin 
motrio je bez prestanka Tartarina... Napokon se 
Taraskonac i razljuti: 

— Vi se tome čudite, reče on uprijevši svoj po¬ 
gled na nj . 

— Ne! Samo me smeta, odvrati ovaj posve mirno. 

I istina je, da je sa svojim šatorom, svojim revol¬ 
verom, svojim dvjema puškama u navlakama, i svo¬ 
jim lovačkim nožem — a da ne govorimo o njegovoj 
naravnoj debljini — Tartarin Taraskonac zapremao 
mnogo mjesta .. . 

Odgovor ga malog gospodina razljuti: 

— Pa što vi dakle mislite, da ću ja ubijati lavove 
sa vašim kišobranom? reče oholo veliki čovjek. 

Mali gospodin pogleda svoj kišobran, nasmije se 
slatko i reče uvijek s jednakim mirom: 

— Dakle vi ste, gospodine ? ... 

— Tartarin Taraskonac, utamanjivač lavova! 

Izgovarajući ove riječi neustrašivi Taraskonac 
potrese čuperkom svoga fesa kao kakovom grivom. 

U kolima sve se prenerazi. 

Trapist se prekrsti, ženske kriknuše od straha, 
a fotograf se iz Orleansvillea primakne utarnanjiva- 
ču lavova snivajući o golemoj časti, da može njega 
snimiti. . . 

Ali se mali gospodin ne dade smesti. 

— Jeste li vi već ubili mnogo lavova, gospodine 
Tartarine? upita on vrlo mirno. 

Taraskonac mu ljepše odvrati: 

— Da li sam ih mnogo ubio, gospodine! .. . Želio 
bih vam imati samo toliko vlasi na glavi, koliko sam 
ih ja posmicao! 

I sva kola udare u smijeh videći tri žute kose 

Cadet-Rousselova, gdje strše nad lubanjom malog 
gospodina. 

Sad uze riječ fotograf iz Orleeansvillea: 

— Strašno je to vaše zanimanje, gospodine Tar- 
tarine! ... Katkada čovjek doživi strašnih trenuta¬ 
ka ... Tako na pr. jadni onaj gospodin Bombonne!... 

— A da, utamanjivač, reći će Tartarin dosta 
podrugljivo. 

— Zar ga poznajete? upita mali gospodin. 

— Gle! ... Ta dabome... Da li ga poznam? Ali 
lovili smo zajedno barem dvadeset puta. 

Mali se gospodin nasmiješi: 

— Vi dakle lovite i pantere, gospodine Tarta- 
rine? 

— Katkada iz razbibrige .. . reče Taraskonac 
bijesno. 

I doda podignuvši junačkom kretnjom glavu ta¬ 
ko te raspali srca onih dviju ženskinja: 

— Pantera, to nije ništa prema lavu! 

— Ukratko, usmjeli se fotograf iz Orleansvillea, 
pantera je samo oveća mačka .. . 

— Posve ispravno! reći će Tartarin, koji bijaše 
posve sporazuman s tim, da se malo umanji slava 
Bombonnelova, pogotovo pred »damama«. 

Ovdje se kola zaustave, kondukter dođe otvori¬ 
ti vrata i obrativši se malom starčiću reče s puno 
poštovanja: 

— Tu smo, gospodine! 

Mali se gospodin digne, siđe, a zatim će prije 
nego zatvori vrata od kola: 

_ Hoćete li mi dopustiti, gospodine Tartarine, 

da vam dadem jedan savjet? 

— Kakav, gospodine? 

_ Vjere mi, vi čestito izgledate, čujte, pa ću 

vam radije sve reći, kako je . . . Vratite se hitro u 
Taraskon, gospodine Tartarine . .. Ovdje samo gu¬ 
bite vrijeme... Još ima u ovom kraju doduše nešto 
pantera, ali to je sramotna lovina za vas ... Što se 
tiče lavova, nema ih više u Alžiru ... Moj je prija¬ 
telj Chassaing upravo ubio posljednjega. 

Na to mali gospodin pozdravi, zatvori vrata, i 
ode smijući se sa svojom torbom i kišobranom. 

_Vozaču, upita Tartarin kriveći usta, tko je o- 

naj čiča? 

_ Kako? Vi ga ne poznate? Ta to je gospođin 

Bombonnel. 


121 






III. 


Lavlji samostan. 

U Miljani siđe Tartarin Taraskonac, a kola na¬ 
stave put prema Jugu. 

Dva puna dana droncanja, dvije pune noći pro- 
boravljene otvorenih očiju, koje su gledale kroz vra¬ 
ta, nebi li opazile na polju, uz cestu, strašnu sjenu 
lava, toliko nespavanje napokon, zaslužio je doista 
nekoliko sati odmora. I napokon, ako treba sve ka¬ 
zati, čestiti se Taraskonac iza onog nemilog đogo- 
đaja s Bombonnelom nevoljko osjećao, usprkos 
svog oružja, svojih strašnih grimasa, svojeg fesa, u 
nazočnosti fotografa iz Orleansvillea i onih dviju 
gospođica. 

On se dakle uputi kroz široke ulice Miljane, pune 
lijepog drveća i bunara. Ah ni tražeći hotel, koji bi 
mu pristajao, nije mogao da se jadnik otrese misli 
na Bombonnelove riječi... Kad bi one zbilja bile 
istinite ? Kad ne bi bilo više lavova u Alžiru ? . .. če¬ 
mu onda tolika trka, toliki umor? ... 

Iznenada se na zaokretu jedne ulice naš junak 
nađe licem u lice ... s kim? Pogodite... S jednim 
ponosnim lavom, koji čekaše pred vratima jedne 
kavane sjedeći carski na svojem stražnjem truplu, 
dok mu se riđa griva ogledala u suncu. 

_Pa šta mi tu pričaju, da ih više nema? poviče 

Taraskonac i odskoči natrag ... 

Na ovaj uzvik lav prigne glavu, i uzevši u ralje 
jednu drvenu zdjelicu, koja je pred njim na pločni¬ 
ku stajala, on je ponizno pruži Tartarinu, koji od 
zapanjenosti ostade nepomičan ... Jedan Arapin 
prolazeći mimo baci u zdjelicu jedan golemi sou, a 

lav mahne repom .. . Tada Tartarin sve shvati- 

Vidi, što mu je uzbuđenje isprva zapriječilo da vidi, 
mnoštvo sjaćeno oko jednog slijepog i pripitomlje¬ 
nog lava, i dva velika crnca oboružana kratkim to¬ 
ljagama, koji su ga vodili gradom, kao što Savojac 
vodi svoga svisca. 

U Taraskoncu uzavri krv. 

— Jadnici, povika gromkim glasom, tako vi po- 
nizujete ove plemenite životinje! 

I poletivši na lava on mu istrga iz njegovih kra¬ 
ljevskih vilica gnjusnu onu zdjelu... Oba se crnca 
misleći, da imadu posla s tatom, baciše na Tara- 
skonca s toljagama u ruci ... Nastade strašna 
gužva ... Crnci udarahu, žene vrištahu, djeca se 
smijahu. Jedan stari postolar Židov vikao je iz du¬ 
ćana: »Na sud! Na sud!« Sam lav sred svojeg mra¬ 
ka malo zaurla, a nevoljni Tartarin iza očajne bor¬ 
be padne na zemlju sred prosuta novca i uličnog 
smeća. 

U taj tren doleti neki čovjek, probije gomilu, od¬ 
gura jednom riječi crnce, djecu i žene jednom 
kretnjom, podigne Tartarina, očisti ga, otrese, i po¬ 
sjede ga sveg uspuhana na kamen. 

— Kako! Kneže, to ste vi? . . . reče vrijedni Tar¬ 
tarin tarući si rebra ... 

— Pa da, junački prijatelju, to sam ja . . . Čim 
sam primio vaše pismo, povjerio sam Baju njenu 
bratu, najmio sam mjesto u poštanskim kolima, pro¬ 
jurio oO milja u najvećem trku, i evo me baš na vri¬ 
jeme, da vas istrgnem iz surovih pandža ovih pro¬ 
staka . . . Ta šta ste učinili, za ime božje, te navuko- 
ste na se ovu nevolju? 

Šta ćete, kneže ? Videći ovog nesretnog lava 
sa zdjelicom u zubima, ponižena, pobijeđena, .izrugi¬ 
vana, na sprdnju svoj ovoj muslimanskoj fukari. .. 

— Vi se, plemeniti prijatelju, varate. Ovaj je 
lav naprotiv za njih predmetom poštovanja i oboža- ' 
vanja. Ovo je sveta životinja, iz jednog velikog lav¬ 
ljeg samostana, što ga je pred tri godine osnovao 
Mahomed-ben-Aouda, neke vrste trapističkog samo¬ 
stana strašnog i divljeg, punog vike i mirisa zvjera¬ 
di. Tamo neki neobični kaluđeri odgajaju i pripi¬ 
tomljuju na stotine lavova i šalju ih odanle u sje¬ 
vernu Afriku s pratnjom braće, koja prose milosti¬ 
nju . . . Darovi, što ih dobivaju braća, služe za uzdr¬ 
žavanje samostana i mošeje. I razlog tome, da su 
se ona dva crnca toliko čas prije ljutili, leži u tome, 
što su oni duboko uvjereni, da bi ih za svaku ispro- 
šenu krajcaru, što se ukrade ili izgubi njihovom 
krivnjom, lav, što ga vode, na mjestu proždro. 

Slušajući ovu nevjerojatnu pa opet vjerodostoj¬ 
nu priču Tartarin je Taraskonac uživao i snažno u 
se uvlačio uzduh. 

_U svemu tome najmilije mi je, reče zaključu¬ 
jući, da još ima — s dopuštenjem gosp. Bombonne- 
la — lavova u Alžiru! . . . 

_ I još koliko! reče zaneseno knez . . . Već sju- 

tra poći ćemo šelifskom dolinom, pa da vidite ču¬ 
da! ... 

— I vi kneže! Vi dakle kanite loviti? 

— Muke mu, smatrate li vi, da ću ja dopustiti,, 
da vi odete sami usred Afrike, među ona divlja ple¬ 
mena, čiji su vam i jezik i običaji nepoznati. .. Ne, 
ne! Slavni Tartarine, ja vas više ne ostavljam... 
Gdje god vi bili, hoću da budem. 

— O kneže, kneže ... 

I Tartarin, sav blažen u licu, pritisne srčanog 
kneza Gregorija na svoje grudi, pomišljajući s pono¬ 
som, da će po uzoru Julesa Gerarda, Bombonnela i 
ostalih glasovitih utamanjivača lavova i on imati 
kao pratnju u svojim lovovima jednog stranog 
kneza. 

IV. 

Karavana na maršu. 

Sjutradan zorom neustrašivi Taraskonac i ne 
manje neustrašivi knez Gregori iziđoše u pratnji 
šestorice crnačkih nosača iz Miijane i spustiše se u 
dolinu šelifsku po jednom dražesnom pristanku, 
svem obraslom jasminom, tujama, roščićima i div¬ 
ljim maslinama, između dva reda malih urođeničkih 
vrtića i tisuća veselih živih vrutaka, koji žuboreći 
padahu sa pećine na pećinu . .. Pravi libanski predio. 

Natovaren oružjem isto onako kao i veliki Tar- 
tarin knez je Gregori pored toga natukao na glavu 
i jednu veličanstvenu i čudnovatu kapu, svu zlatom 
opšivenu, sa srebrom izvezenim hrastovim lišćem, 
koja davaše Njegovu Veličanstvu lažan izgled ka¬ 
kvog meksikanskog generala ili kakvog glavara po- 
staje s obala Dunava. 

Ova vražja kapa mnogo je smetala Taraskonca, 
te kako napokon zatraži neka objašnjenja, knez 
mu ozbiljno odvrati: 

Ova je kapa vrlo potrebita za putovanje po 

Africi. 

I trljajući rukavom obod na njoj da sjaje, on 
pouči svog prostodušnog druga, koju važnu ulogu 
ima ova kapa u našim odnosima s Arapima, i kakav 
strah jedini je kadar ovaj vojnički znak da ulije u 

sve njih, tako te se građanska uprava našla ponu¬ 
kanom, da sve svoje službenike providi tom kapom, 
od cestara do registratora. Sve u svemu, da se vla¬ 
da Alžirom — tako princ tumači — ne treba ni pa¬ 
metna glava, ni glava uopće. Dosta je kapa, lijepa 
kapa opšivena, koja se blista na vrhu kakova kolca 
kao Gesslerov klobuk. 

Ovako čavrljajući i umujući karavana je lagano 
odmicala. Nosači — bosonogi — skakahu sa pećine 
na pećinu uz majmunske krikove. Sanduci s oru¬ 
žjem zvečahu. Urođenici, koji prolažahu, klanjali se 
do zemlje pred čarobnom kapom. . . Gore, na bede¬ 
mima Miijane, poglavar arapskog ureda, koji je sa 
ženom izašao šetati na zrak, zamijetivši ovu neobi¬ 
čnu buku i spazivši oružje gdje svijetli među gra¬ 
njem, pomisli, da se radi o nekom napadaju, dade 
spustiti pokretni most, bubnjati na uzbunu, i stavi 
smjesta grad u opsadno stanje. 

Baš lijep početak za karavanu! 

Na nesreću, prije no što je dan prošao, stvari se 
na zlo okrenuše. Od crnaca, koji su nosili prtljagu, 
jedan je dobio strašne grčeve, što je pojeo iz apote¬ 
ke engleski flaster. Drugi padne u kraj puta pijan, 
ko da je mrtav, od rakije s kamforom. Treći, t. j. 
onaj, koji nošaše putni spomenar, zaveden pozlaće¬ 
nim kopčama i uvjeren, da se je domogao sveg blaga 
iz Meke, pobježe u Zakar, što su ga brže noge nosi¬ 
le.. . Trebalo je razmisliti, što da se radi. .. Kara¬ 
vana se zaustavi, i stane vijećati u sjeni stare smo¬ 
kve. 

— Ja mislim, da bi trebalo, reče knez kušajući, 
ali bez uspjeha, da rastopi jednu ploču osušenog me¬ 
sa u jednom usavršenom loncu s trostrukim dnom, 
ja mislim, da bi trebalo, da se od danas odrecemo 
crnačkih nosača.. . Evo baš ovdje u blizini drži se 
arapski vašar. Najbolje, da tamo kupimo nekolika 
malih magaraca! . . . 

— Ne! ne! ne ćemo magaraca! . . . prekine ga ži¬ 
vo veliki Tartarin, kome sjećanje na Crnka natjera 
rumen u obraze. 

I licemjerno doda: 

— Kako, molim vas, da te male životinje nose 
toliku našu opremu? 

Knez se nasmiješi. 

— Varate se, slavni moj prijatelju! Kako god se 
on činio vama mršav i slab, buriko alžirski ima do¬ 
bra leđa... Pa kako bi inače nosio sve, što on nosi. 
Pitajte samo Arape. Evo kako oni tumače naše ko- 
lojalno uređenje . . . Na čelu, vele, je gospodin gu¬ 
verner s velikom palicom, koja udara po štopu. 
Stop, da se osveti, udara po vojniku. Vojnik udara 
po naseljeniku. Naseljenik udara po Arapinu, Ara- 
pin udara po crncu. Crnac udara po Židovu. Židov 
opet sa svoje strane udara po magarčiću. A jadni 
magarčić nemajući po kome da udara, pruža leđa i 
sve nosi. Eto vidite dakle, da može nositi vaše san¬ 
duke. 

— Svejedno, odvrati Tartarin Taraskonac, ja 
nalazim, da za izgled naše karavane magarci ne bi 
bili najzgodniji. Htio bih nešto više orijentalno. Ta¬ 

ko na pr., kad bismo mogli imati jednu devu . . . 

— Koliko vas god volja, možemo ih imati, odvra¬ 
ti veličanstvo. 

I oni krenuše na arapski vašar. 

Vašar se održavao u daljini od nekoliko kilome¬ 
tara na šelifskim obalama . . . Bijaše ondje možda 
do šest tisuća izdrpanih Arapa, koji su vrvjeli u 
suncu, i bučno trgovali sred žara s crnim maslina¬ 
ma, lonaca s medom, vreća mirodija i gomila cigara. 
Tu su se pekli čitavi ovnovi na velikim vatrama, a 
mast je samo kapala. Tamo su u mesnicama pod 
vedrim nebom goli crnci gazeći u krvi i okrvavlje¬ 
nih rukava rezali malim noževima jariće obješene o 
motke. 

U jednom se kraju viđevao pod šatorom skrpa¬ 
nim od tisuću boja neki maurski pisar s velikom 
knjigom i naočalima. Ovdje iz jedne gomile čuju se 
bijesni povici: Kabili igraju rulet namješten na žit¬ 
noj mjerici i hoće da se pokolju .. . Tamo poskaku¬ 
ju, vesele se, smiju i gledaju, kako se neki trgovac 
Židov topi sa svojom mazgom u Šelifu... Zatim do¬ 
laze škorpioni, psi, gavrani i muhe! ... Muhe! ... 

Ali devama — ni traga ni glasa. Ali se ipak našla 
jedna, koje se M’zabiti htjedoše riješiti. Bijaše to 
prava pustinjska deva, klasična deva, ćelava, tužna, 
duge glave poput beduina, i grbače, koja je uslijed 
odviše dugih postova postala tako mlohava, te je 
tužno visila po strani. 

Tartarinu se tako svidje, da htjede, te sva kara- 


129 




vana na nju uziđe. .. Uvijek eto isto ludovanje za 
Istokom! 

Životinja klekne. Povezaše sanduke. 

Knez se smjesti na vratu. Tartarin, da bi što ve- 
ličanstvenije izgledao, dade se podignuti na vrhunac 
grbače između dvije škrinje. I otaie ponosit i udobno 
smješten, pozdravljajući otmjenim pokretom cio 
trg, koji se bijaše sjatio, on dade znak za polazak... 
Trista mu gromova! da su ga oni iz Taraskona sad 
mogli vidjeti... 

Deva ustane, ispruži svoje duge čvorovite noge 
i poleti... 

O užasa! Poslije nekoliko koraka Tartarin osje¬ 
ti gdje blijedi, a njegov junački fes stane zauzimati 
jedan po jedan sve one stare položaje za vožnje na 
Zuavu. Ova se vraška deva ljuljala poput fregate. 

— Kneže, kneže, mrmljaše Tartarin sav blijed 
hvatajući se za suhu kučinu na grbači. Kneže, da 
sađemo . . . Osjećam . . . osjećam ... da ću sprdnji 
izvrći Francusku . .. 

Ali ne ćeš, more! Deva bijaše u lijetu, pa što da 
je zaustavi? Četiri je tisuća Arapa trčalo za njom, 
bosonogi i svi mlaćahu rukama, smijahu se ko ludi, 
a šest stotina tisuća njihovih bijelih zubi sjali se na 

suncu .., 

Veliki Taraskonac morade se pomiriti s udesom. 
Tužno se povali na grbu. Fes izmijeni sve moguće 
položaje, a Francuska bi sprdnji izvrgnuta. 

V. 

Večernja zasjeda u jednoj oleanđrovoj šumi. 

Ma kako pitoreskno bilo jahanje na devi, naši ga 
se utamanjivači lavova moradoše odreći obzirom 
na fes. Oni dakle nastave put pješke kao i prije, i 
karavana se lagano zaputi na Jug uz često konače- 
nje: Taraskonac joj bijaše na čelu, Balkanac na 
kraju, a između njih bijaše deva sa sanducima s o- 
ružjem. 

Ekspedicija trajaše gotovo mjesec dana. 

Kroz mjesec je dana strahoviti Tartarin tražeći 
lavove, kojih nije bilo, lutao od duara do đuara, u 
golemoj ravnici šelifskoj, kroz onaj strašni i smije¬ 
šni francuski Alžir, gdje se mirisi staroga Istoka 
miješaju s jakim zadahom apsinta i kasarne: smje¬ 
sa Abrahana i Zuava, nešto feerično i naivno bur- 
leskno, kao kad bi narednik La Ramee ili kapral Pi- 
tou pripovijedali nešto iz Staroga Zavjeta. . . Za¬ 
nimljiv prizor za oči, koje bi znale vidjeti. . . Divlji, 
jadni i gnjili narod, kojega mi civiliziramo, dajući 
mu naše mane . . . Okrutni autoritet kontrole fan- 
tastičkih paša, koji se ozbiljno šmrcaju u svoje širo¬ 
ke vrpce Časne Legije, i zbog jednog da ili ne daju 
ljude batinati po tabanima. Pravda besavjesnih ka¬ 
dija s velikim naočarima, licemjeraca Korana i za¬ 
kona, koji sanjaju samo o petnaestom augustu i o 

promaknuću pod paomama, te prodaju svoje presu¬ 
de kao Ezav svoje prvorođenstvo za tanjir supe ili za 
kuskus sa šećerom. Upravitelji, razvratnici i pijani¬ 
ce negdanji služaci kakvog generala Jusufa, koji se 
opijaju šampanjcem sa praljama maonskim, i 
neumjereno jedu pečeno janje, dok u isti čas pred 
njihovim čadorom sav narod od gladi crkava i trga 
se s psima za gospodske otpatke. 

Zatim svud naokolo neobrađene ravnice, izgorje¬ 
la trava, golo grmlje, šikare kaktusa i mastike, žit¬ 
nica Francuske! ... Žitnica bez žita, nažalost! boga¬ 
ta samo šakalima i stjenicama. Napušteni duari, 
poplašeni narodi, koji odlaze, a ne znaju kuda bježe¬ 
ći od glada i sijući kosture putem. Tu i tamo koje 
francusko selo s razvaljenim kućama, neobrađenim 
poljima, ludim skakavcima, koji jedu pače i zasto¬ 
re od prozora, s naseljenicima u kavanama, koji piju 
apsint i raspravljaju o nacrtima reforme i ustava. 

Evo to je Tartarin sve mogao vidjeti, da si je 
dao truda. Ali kako bijaše sav zanijet iavoveb 
strašću, čovjek iz Taraskona iđaše ravno pred so¬ 
bom, ne gledajući ni lijevo ni desno, očiju stalno upi- 
tih u ona zamišljena čudovišta, koja se nikako ne 
pojavljivahu. 

Budući da se šator nije htio nikako otvoriti ni 
pločice suhog mesa otopiti, karavana bijaše prinu¬ 
đena da se jutrom i večerom zaustavlja kod raz¬ 
nih plemena. Zaslugom kape kneza Gregorija naši 
lovci svuda su dočekivani raširenih ruku. Odsjedali 
su kod aga u bizarnim palačama, velikim bijelim 

majurima bez prozora, gdje se nalaze amo tamo raz¬ 
bacane nargile i ormari od mahagonija, sagovi puni 
turskih cekina i satovi sa slikama u stilu Luja Fili¬ 
pa... Svuda se u čast Tartarinu davale sjajne sve¬ 
čanosti, diffas fantasias ... Njemu u čast pojedini 
plemenski vojnički odjeli pucahu u kabanicama, ko¬ 
je samo blještahu na suncu. Kada pucnjava završi, 
pristao bi dobri aga i podastro račun ... To vam se 
zove arapasko gostoprimstvo. 

Ali lavovima nigdje ni traga. Ako ih je ovdje bi¬ 
lo, bilo ih je i na pariškom Novom Mostu! 

Međutim time se Tartarin nije dao uplašiti: 
Spuštajući se srčano na Jug on boravljaše dane pre¬ 
tražujući šume i lugove, istraživajući niske palme 
krajem svoje karabinke i uzvikujući kod svakog 
grma »fort! fort!« Zatim ostajaše svako veće, prije 
nego legne, po dva tri sata pomalo tako u zasjedi... 
Ali sve badava! Nema lavova, pa nema. 

Ipak jedne večeri, oko šest sati, kad je karavana 
prolazila ljubičastom šumom mastikovom, u kojoj 
su debele prepelice trome od vrućine skakutale amo 
tamo po travi, Tartarinu se Taraskoncu pričini da 
čuje — ali tako daleko, tako neodređeno, tako po¬ 
vjetarcem isprekidano — onu divnu riku, koju je to¬ 
liko puta čuo tamo u Taraskonu, iza Miteneove ba¬ 
rake. 

U prvi čas junak pomisli da sniva . . . Ali poslije 
par trenutaka vika ponovo zače, još uvijek iz dalji¬ 
ne, premda razgovjetnija. I ovaj puta, dok se sa svi¬ 
ju strana obzorja čulo urlanje duarskih pasa — ko- 

ji su se tresli od straha, tako te su ozvanjale kon¬ 
zerve i sanduci s oružjem, devina grbača uzdrhta. 

Nema sumnje. Ovaj puta to je lav . . . Brzo, brzo 
u zasjedu! Ne valja ni časkom časiti. 

Baš tu u blizini nalazio se jedan stari marabu 
(svečev grob) s bijelom kupulom, sa žutim papuča¬ 
ma pokojnikovim položenim u jednoj udubini iznad 
vrati ju, i šumom raznih čudnovatih ex-voto, koma¬ 
da od arapskih ogrtača, zlatnih žica, crvenih kosa, 
koje su visile duž zidova . . . Tartarin Taraskonac 
ovdje ostavi svog kneza i svoju devu i pođe u po¬ 
tragu za zgodnom busijom. Knez Gregori htjede 
poći s njime, ali Taraskonac ne pristade na to; nje¬ 
mu bijaše do toga, da se sam s lavom ogleda. Ipak 
preporuči knezu, da se ne udaljuje, i zbog oprezno¬ 
sti povjeri mu svoju lisnicu punu dragocjenih papi¬ 
ra i banaka, za koje se bojao, da mu ih lav ne ugra¬ 
bi. Pošto to učini, junak se dade u potragu za mje¬ 
stom. 

Na stotinu koraka ispred marabua drhtaše mala 
oleandrova šumica u večernjoj tami na obali neke 
gotovo presahle rijeke. Tu Tartarin dođe zasjedati 
pokleknuvši već prema propisu, držeći karabinku u 
ruci i zabivši svoj lovački nož ponosno pred sobom 

Noć dođe. Ružičaste se boje prirode pretvoriše 
iznajprije u ljubičaste, a onda u tamno modre . .. 
Tamo dolje u riječnome šljunku svijetlila se poput 
ručnog zrcala mala lokvica bistre vode. Tu su se zvi¬ 
jeri dolazile napajati. Na nagibu druge obale vidio 
se neodređeno bijeli put, koga njihove velike šape 

označiše kroz mastike. Ovaj tajanstveni nagib uli¬ 
jevao je stravu. Dodajte k tomu neodređenu jezu 
afričkih noći, šuštanje grana, nečujno gibanje živo¬ 
tinja, kad se šuljaju, sitni lavež šakala, i gore na ne¬ 
bu u visini od 100 do 200 metara goleme gomile 
ždralova, koji prolaze kriješteći kao djeca, koju net¬ 
ko davi, pa priznajte iskreno, da je čovjek morao 
biti uzbuđen. 

I Tartarin bijaše doista uzbuđen. Pače vrlo uzbu¬ 
đen. Zubi mu cvokotahu jadniku! I na vidiku njego¬ 
va lovačka noža, u zemlju zabodena cijev njegove is¬ 
pružene puške zvonjaše ko par kastanjeta. . . što 
ćete! Ima večeri, kad čovjek nije raspoložen za lov. 
I zatim, u čemu bi ležala zasluga, kad se junaci nigda 
ne bi bojali? 

Jest, Tartarin se bojao, i to kroz cijelo vrijeme. 
Ipak izdrži jednu uru, dvije, ali i junaštvo ima svoje 
granice. . . Kraj sebe u koritu presušene rijeke začu 
najednom neke korake i šuštanje šljunka. Ovaj ga 
puta strah podigne sa zemlje. On opali svoja dva hi¬ 
ca na slučaj u noć i povuče se, što je brže mogao u 
marabu ostavivši svoj nož zaboden u pijesku kao 
križ uspomene na najstrahovitiju paniku, koja je 
ikad obuzela grudi jednog krotitelja hidara. 

— U pomoć, kneže... lav! ... 

Tišina. 

— Kneže, kneže, jeste li tu? 

Ali knez ne bijaše tu. Na jednoj je stijeni svečeva 

groba vrijedna deva sama ocrtavala na mjesečini 
čudnu svoju grbaču... Knez Gregori bijaše umakao 
sa lisnicom i banknotama ... 

VI. 


Napokon!... 

Kad se sjutradan iza ove burne i tragične večeri 
u zoru probudio naš junak i uvjerio, da je knez i 
novac doista nestao u nepovrat, kad se našao sam 
u ovom malom bijelom grobu, izdan, okraden, ostav¬ 
ljen sred divljeg Alžira s jednom devom jeđnogr- 
bom i nešto novca u džepu, koji sačinjavaše odsad 
svu njegovu imovinu, Taraskonac po prvi put po¬ 
sumnja u Balkan, posumnja u prijateljstvo, posum¬ 
nja u slavu, posumnja pače i u lavove. I veliki se čo¬ 
vjek gorko rasplaka. 

No dok je on tu zamišljen sjedio na vratima sve- 
čeva groba držeći se za glavu, s karabinkom među 
koljenima, kraj deve, koja ga je motrila, obližnji se 
grm iznenada rastavi i preneraženi Tartarin ugleda 
na deset koraka pred sobom jednoga divskoga lava, 
gdje mu se primiče uzdignute glave i ričući tako stra¬ 
hovito, da se zidovi grobnice puni lažnih nakita po- 
tresoše i papuče svečeve u onoj udubini. 

Samo Taraskonac se ne potrese. 

— Napokon! Uskliknu on, skoči i prisloni kun¬ 
dak o rame ... 

Pum! ... Pum! ... ft! ft! Svršeno je ... Lav do¬ 
bije dvije praskave kugle u glavu... Kroz jednu mi¬ 
nutu na zapaljenom se afričkom nebu viđaše jedan 

strašni vatromet rasprskanoga mozga, krvi, koja se- 
pušila i riđe kože, koja se razletila. Zatim svega 
nestane i Tartarin smotri... dva jaka crnca gdje 
ko ludi lete na njega zamahujući batinama. Ona dva 
crnca iz Miljane! 

O jada! Taraskonske kugle oboriše onog pito¬ 
mog lava, onog slijepog jadnika iz Muhamedova sa¬ 
mostana. 

Ovog puta, tako mi Muhameda, Tartarin sretno 
prođe. Opojeni fantičnim bijesnilom oba bi ga pro¬ 
sjaka crnca bili na komade rastrgali, da mu Bog ne 
posla u pomoć anđela osloboditelja, poljskog čuvara 
orleansvillske općine, koji stigne jednom malom 
stazom sa sabljom pod rukom. 

Pojava općinske kape ublaži nenadano crnačku 
srdžbu. Miran i dostojanstven čovjek s pločicom sa¬ 
stavi zapisnik o cijelom dogođaju, dade natovariti na 
devu ostatke lava, naloži tražiteljima i krivcu da po¬ 
đu s njime, i svi se upute put Orleansvillea, gdje on 
sve preda sudu. 

Iza plemenskog Alžira, koji bijaše Tartarin Ta- 
i askonac upravo prošao, on sad upozna jedan drugi, 
isto tako smiješan i strašan Alžir, gradski Alžir, 
parničarski i advokatski Alžir. Upozna tamne stra¬ 
ne sudovanja, koje se sakriva po kavanama, beear- 
sko življenje ljudi od zakona, akte, koji zaudaraju 
apsintom, i bijele kravate pokapane champoreau-om. 
Upozna sudske skakavce, izgladnjele i osušene, koji 
izjeđu naseljenika do nožnih poplata i ogrizu ga list 

po list, prije nego što ga napuste gola kao obrano 
kukuruzno polje ... 

Prije svega trebalo je ustanoviti, da li je lav ubi¬ 
jen na građanskom ili vojničkom tlu. U prvom slu¬ 
čaju stvar spadaše pred trgovački sud, dok bi u 
drugom slučaju Tartarin potpadao pod ratni sud; i 
na riječ »ratni sud« osjetljivi Taraskonac gleda.se 
već, gdje ga strijeljaju podno bedema ili gdje gnjije 

u kakvoj jami... . 

Što je najstrašnije, granica je obih vlasti u Alži¬ 
ru vrlo neodređena ... Napokon bi iza jednomjeseč¬ 
nog trčkaranja, spletkarenja, pečenja na suncu u a 
rapskim sudskim dvorištima, ustanovljeno, da je 
lav, istina, ubijen na vojničkom tlu, ali da se, s dru¬ 
ge strane, Tartarin pucajući nalažaše na građan¬ 
skom tlu. Stvar je dakle rješavala građanska vlast, 
i naš junak morade platiti u ime otštete (bez tro¬ 
škova) dvije tisuće pet stotina franaka. 

Ali kako da to sve plati? Ono nekoliko pijastra, 
što bijahu izmakli kneževskoj raciji, bijaše već oda¬ 
vna iscrpljeno raznim taksama i sudbenim apsin- 
tima. 

Nevoljni bi dakle utamanilac lavova prinužden da 
proda sanduk s oružjem, komad po komad, kara- 
binku po karabinku. On proda noževe, malajske bo¬ 
deže, glavolome ... Jedan trgovac mirodijama otku¬ 
pi hranive konzerve. Jedan ljekarnik preostali fla¬ 
ster. I same velike čizme ne ostadoše pošteđene i 
odoše za usavršenim šatorom kod jednoga stareti- 
nara, koji ih diže na stepen košinšinskih zanimljivih 






predmeta... I pošto tako sve plati, Tartarinu pre- 
osta još samo lavovska koža i deva. Kožu brižljivo 
spakuje i odašalje u Taraskon na adresu hrabroga 
majora Bravide. (Vidjet ćemo za čas, što postade od 
ovog bajoslavnog lavovskog preostatka). Što se de¬ 
ve tiče, ona imađaše da mu posluži za povratak u 
Alžir, ne možda da jaši na njoj, već da je proda i 
plati poštanska kola, što je uostalom najizvrsniji 
način putovanja. Na nevolju, životinja ne imađaše 
prođe i nitko da bi za nju jednu krajceru nuđao. 

Tartarin je međutim htio da se vrati u Alžir na 
svaki način. Žurilo mu se da opet ugleda plavu blu¬ 
zu Bajinu, njenu kućicu, njene bunare, i da se odmo¬ 
ri na bijeloj djetelini njenog samostančića, dok mu 
ne stigne novac iz Francuske. Niti časa junak ne 
oklijevaše: s bolom u duši, ali ne shrvan njime, on 
krenu pješke na put bez novaca, prevaljujući dnevno 
kratke daljine. 

Tom ga prilikom deva ne ostavi. Čudnovata ova 
životinja bijaše zavoljela svog gospodara nekom 
neobjašnjivom nježnosti, i videći ga, gdje odlazi iz 
Orleansvillea, stade ga pobožno slijediti, udešavaju- 
ći svoj korak prema njegovu i ne ostavljajući ga ni 
za stopu. 

U prvi kraj Tartarina to dirne. Ova vjernost, o- 
va odanost jača od svake kušnje godila mu srcu, to 
više, što je s tom životinjom bilo lako i hranila se 
bilo čime. Ipak je iza nekoliko dana Taraskoncu na¬ 
pokon dojadilo imati vječno za svojim stopama ovog 
melankoličnog druga, koji mu dozivaše u pamet sve 

njegove nedaće. Zatim se dosadi pridruži i Ijuiina, i 
on se stane jaditi na njeno turobno držanje, koje je 
naličilo zapregnutoj guski. Ukratko, on je zamrzi i 
stane smišljati, kako da je se riješi. Ali se životinja 
nije dala... Tartarin pokuša da je izgubi, ali ga de¬ 
va nađe. On pokuša da bježi, ali deva još brže bje¬ 
ži... On bi joj stao vikati: »Nosi se!« i bacati za 
njom kamenje. Ona bi se zaustavila i stala ga motii- 
ti tužno, ali poslije jednog trenutka opet bi krenula 
na put i uvijek ga stigla. Tartarin se napokon pomi¬ 
ri sa sudbinom. 

Pa ipak, kad je iza osamdnevnog putovanja pra- 
šan i izmoren ugledao iz daljine, kako sjaju sred ze¬ 
lenila prve bijele terase alžirske, kad se našao pred 
vratima gradskim, na prometnom Mustafinom pri¬ 
lazu, sred trava, Biskrijaca, Maonkinja, a sve je oko 
njeg samo vrvjelo i motrilo ga, kako stupa sa svo¬ 
jom devom, Taraskonac izgubi strpljenje: 

_Ne! ne! reče, nije moguće... ja ne mogu ući 

s takovom životinjom u Alžir! 

I koristeći se velikom navalom kola, on zamakne 
neopazice u polje i baci se u jedan jarak, da se sa¬ 
krije! ... 

Poslije jednog trenutka on smotri, kako iznad 
njegove glave po drumu velikim koracima juri deva 
ispružena vrata i tjeskobna lica. 

Rješivši se tako jednog teškog tereta junak izi¬ 
đe iz svog skloništa i uđe u grad obilaznim putem, 
koji iđaše duž zida njegove male ograde. 

vn. 

Katastrofa za katastrofom. 

Stigavši pred svoju maursku kućicu Tartarin se 
zaustavi ne malo začuđen. Dan bijaše na izmaku, u- 
lica pusta. Kroz niska vrata u obliku luka, koja bi¬ 
jaše crnica zaboravila zatvoriti, čulo se smijanje, 
zvek čaša, pucketanje čepova, kao kad se otvaraju 
šampanjske flaše, i nad svom tom lijepom grajom 
čuo se jedan ženski glas, koji pjevaše veselo i jasno: 
Voliš li, lijepa Marco, 

Ples u salonu s cvijećem . . . 

— Trista mu gromova! uzviknu Taraskonac i 
problijedi. 

Odmah se zaleti u dvorište. 

Nevoljni Tartarin! Kakav li ga prizor čekaše . . . 
Pod svodovima malog samostana, sred boca, slatki¬ 
ša, razbacanih jastuka, lula, bubanja i gitara staja¬ 
še Baja u širokim nježnoružičastim hlačama i pjeva¬ 
še Marco la Belle s nakrivljenom kapom pomor¬ 
skog časnika na glavi. . . Do nogu joj na jednom sa¬ 
gu od rogoze zasićen ljubavi i slatkiša besramni ka¬ 
petan Barbasson pucaše od smijeha slušajući je. 

Tartarin, blijeda, mršava, prašna pojava, užare¬ 
nih očiju, nakostrušena fesa, prekine odjednom ovu 
tursku — marsiljsku pijanku. Baja kriknu poput 

uplašena hrta i uteče u kuću . . . Barbasson se ne 
dade smesti i smijući se grohotom reći će: 

— Ha, no, gospodine Tartarine, što kažete sada 
Vidite, da ona zna francuski! 

Tartarin Taraskonac stupi sav bijesan napred: 

— Kapetane! 

— Digo-li que vengue, mounbon! 1 ) povikne Ma- 
urka nagnuvši se preko ograde prvog sprata jednom 
zgodnom obješenjačkom kretnjom. Jadni čovjek 
preneražen pade na jedan bubanj: njegova Maurka 
znala je čak i marseljski govor! 

— Govorio sam vam ja, da se čuvate Alžirai! re¬ 
če kapetan Barbasson mudro. Slična je stvar sa va¬ 
šim balkanskim knezom! 

Tartarin podigne glavu: 

— Vi znate, gdje je knez? 

— O, nije daleko! Nastanio se lijepo na pet godi¬ 
na u zatvoru u Justafu. Ugursuz se dao uhvatiti na 
djelu . . . Uostalom to nije prvi puta, da je u hlado¬ 
vini. Njegovo veličanstvo bilo je već negdje tri godi¬ 
ne u centralnom zatvoru . . . Gle, čini mi se, baš u 
Taraskonu! 

— U Taraskonu! .. . poviče Tartarin, kome izne¬ 
nada puče pred očima . . . Za.to je dakle poznavao 
samo onu jednu stranu grada! . . . 

— He! dabome . . . Taraskon, posmatran iz cen¬ 
tralnog zatvora.. . O, jadni moj gospodine Tartari¬ 
ne, u ovoj vraškoj zemlji treba dobrano otvoriti oči. 


j) Znači u marseljskom govoru: Reci mu, dragi, da dođe. 

inače je čovjek izložen vrlo neugodnim stvarima. . . 
Tako je na pr. s vašom pripovijesti o mujezinu . . . 

— S kakvom to pripovijesti? S kakvim mujezi¬ 
nom? 

— Gle! boga mi s mujezinom preko puta, koji 
udvaraše lijepoj Baji... U Akbaru je neki dan bila 
ispripovijedana cijela ta stvar, i sav se Alžir još i 
sad smije ... A i zgodna je to stvar, s tim mujezi¬ 
nom, koji sa svog minareta sve pjevajući svoje mo¬ 
litve vama pod nosom šalje ljubavna očitovanja ma¬ 
loj i zakazuje joj sastanke prizivajući ime Alahovo... 

— Pa to su onda sve sami lopovi u toj zemlji?... 
zaurla nevoljni Taraskonac. 

Barbasson napravi jedan filozofski pokret ru¬ 
kom: 

— Dragane moj, vi znate, u novim zemljama . . . 
Nego vjerujte mi, vratite se vi radije hitro natrag u 
Taraskon. 

— Da se vratim natrag? .. . Lako vama reći. . . 
A. novac ? ... Vi dakle ne znate, kako me operušaše 
tamo dolje u pustinji? 

— Ne čini ništa, reče kapetan smijući se ... Zuav 
polazi sjutra, pa, ako hoćete, pođite sa mnom u do¬ 
movinu ... Konvenira li vam tako, druže? ... Dakle, 
dobro. Preostaje još samo jedno. Ostade evo nekoli¬ 
ko boca šampanjca i pola paštete ... Sjedite i bez 
zamjere, što je bilo, bilo je! ... 

Poslije časovitog ustezanja, koje smatraše da mu 
nalaže njegovo dostojanstvo, Taraskonac se lijepo 
odluči. Sjedoše i uđariše si nazdravljati, Baja zapje- 

Cijeli Tarascon bijaše ovdje... (Strana 151.) 






va sišavši na zvek čaša do kraj Lijepu Marco, i goz¬ 
ba se nastavi do duboko u noć. 

Oko tri sata izjutra lake glave i teških nogu vri¬ 
jedni se Tartarin vraćaše, pošto bijaše otpratio svog 
prijatelja kapetana, kadno se prolazeći pred džami¬ 
jom sjeti mujezina i njegovih vragolija, i nasmije 
se; u isti mu čas jedna divna osvetnička misao sinu 
u mozgu. Vrata bijahu otvorena. On uđe, prođe svim 
dugim hodnicima zastrtim rogozovim sagovima, 
stade se uspinjati i nađe se napokon u nekoj maloj 
turskoj molionici, u kojoj se zibala na stropu jedna 
svjetiljka od izrezanog željeza i vezla u bijele zido¬ 
ve čudnovate sjene. 

Mujezin tu sjedaše na jednom divanu sa svojim 
velikim turbanom, svojim bijelim ogrtačem, svojom 
mostaganemskom lulom, a pred njim bijaše velika 
čaša svježeg apsinta, koji pobožno pijaše iščekuju¬ 
ći uru, kad se zazivaju vjerni na molitvu ... Kad u- 
gleda Tartarina, lula mu od straha pade iz usti. 

— Da nisi pisnuo, reče Taraskonac, koji je već 
znao, što hoće. . . Ovamo tvoj turban i kabanicu! . . . 

Turski prota dade mu sav dršćući svoj turban i 
svoju kabanicu i sve, što htjede. Tartarin se svim 
tim zaodjene i pojavi se ozbiljan na terasi minareta. 

More se svijetlilo u daljini. Bijeli su krovovi 
sjali u mjesečini. Kroz laki se povjetarac s mora ču¬ 
le neke gitare, koje produžiše sviranje u noć ... Ta- 
raskonski se mujezin časkom sabra, zatim digne ru¬ 
ke i stane recitovati visokim glasom: 

— La Allah ii Allah . . . Muhamed je stara laža... 
Orijent, koran, paše, lavovi, Maurke, sve to ne vrije¬ 
di ni pišivog boba! ... Nema više Turaka. . . Sve je 
samo prevara . .. Živio Taraskon! . . . 

I dok je u jednom bizarnom žargonu, nekoj smje¬ 
si arapskog i provencalskog, slavni Tartarin bacao 
na četiri strane obzorja, na more, na grad, na ravni¬ 
cu, na brdo, svoje veselo taraskonsko prokletstvo, 
jasni se i ozbiljni glas ostalih mujezina odzivao uđa- 
Ijujući se od minareta do minareta, dok se i posljed¬ 
nji vjernici gornjeg grada udarahu pobožno u prsa. 


146 


VIII. 


Taraskon! Taraskon! 

Podne je. Zuav se puši spreman na odlazak. Ta¬ 
mo gore na balkonu kavane Valentin oficiri gledaju 
kroz dalekozor, i to redom po časti počevši od pu¬ 
kovnika, sretni mali parobrod, koji polazi u Francu¬ 
sku. To je najveća zabava za štab ... Dolje blješti 
pristanište. Stari turski topovi, ukopani redom duž 
keja sjaju u suncu. Putnici se tiskaju. Biskrijci i 
Maonci tovare svoju prtljagu u čamce. 

Ali Tartarin Taraskonac nema prtljage. Evo gdje 
slazi iz pomorske ulice malim trgom, punim banana 
i lubenica, u pratnji svog prijatelja Barbassona. 
Nevoljni je Taraskonac ostavio u zemlji maurskoj 
svoj sanduk s oružjem i svoje iluzije, a sad se spre¬ 
ma ploviti put Taraskona s rukama u džepu, bez¬ 
brižno . . . Tek što je skočio u kapetanov čamac, jed¬ 
na zasopljena životinja poleti s visine trga i baci se 
u galopu k njemu. Bijaše to deva, njegova vjerna 
deva, koja već dvadeset i četiri sata tražaše svog 
gospodara po Alžiru. 

Videći je Tartarin izmijeni boju u licu i učini se, 
da je ne poznaje. Ali deva ne popuštaše. Trčaše duž 
keja, zvaše svoga druga, i nježno ga tužnim okom 
pogledavaše kao da govori: »Povedi me sa sobom, 
uzmi me u barku i vodi me daleko, daleko od ove 

Arapske, od šarenog papira, od ovog smiješnog Ori- 
jenta, punog lokomotiva i diližansa, gdje ja — pre¬ 
živjeli dromedar — ne znam, što sam ni čemu sam. 
Ti si zadnji Turčin, ja sam zadnja deva... Ostajmo 
nerazdruživi za vazda, o, dragi Tartarine ...« 

— Je li ovo vaša deva? — upita ga kapetan Bar- 
basson. 

— Apsolutno ne! odvrati Taraskonac, koji uz- 
drhta pri pomisli, da uđe u Taraskon s ovom smije¬ 
šnom pratnjom. 

I odričući se bestidno svog plačidruga on se od- 
rine nogom od alžirskog tla i barka se otisne na od¬ 
lazak . .. Deva ponjuši vodu, ispruži vrat, zaklepeće 
svojim udovima i baci se za barkom kao slijepa za- 
pliva uporedo s njime do Zuava, sa svojim uzviše¬ 
nim hrptom, koji pliva kao tikva i svojim velikim 
vratom, ispruženim nad vodu kao kljun kakve ga- 
lije. 

I tako čamac i deva zajedno pristadoše uz paro¬ 
brod. 

— Na koncu konca meni je žao ovog dromedara, 
reći će kapetan Barbasson sav uzbuđen, ja bih je 
uzeo na brod... Kad stignemo u Marseille, poklonit 
ću je tamo zoološkom vrtu. 

I devu, koja bijaše postala teška, od morske vo¬ 
de, podigoše pomoću vitlova i užeta na palubi, i Zuav 
krenu. 

Dva dana, što trajaše put, Tartarin ih probavi o- 
samljen u svojoj kabini, ne što bi more bilo nemir¬ 
no ni što bi fes imao da odveć trpi, već što se je ona 

vražja deva, čim bi se njen gospodar pojavio na pa¬ 
lubi, glupavo oko njega ofrkavala ... Nikad još nije 
nijedna deva ovako nekoga izlagala! ... 

Od vremena bi do vremena Tartarin turio nos 
kroz prozorčiće kabine i vidio, da ono alžirsko plave- 
tilo neba izbljeđuje. Zatim napokon jednog jutra za¬ 
čuje kroz srebrnu maglu sav sretan pjesmu svih mar- 
seljskih zvona. Stizahu ... Zuav se usidri. 

Naš čovjek, koji putovaše bez prtljage, siđe ne 
rekavši ni riječi, prođe žurno Marseillom bojeći se 
uvijek jednako, da ga ne slijedi deva, i odahne istom 
kad se spazi u vagonu trećeg razreda jednog voza, 
koji je jurio u pravcu Taraskona . . . Lažna li spoko¬ 
ja! Jedva što odmakoše dvije milje od Marselja kad¬ 
ilo sve ispruži glavu na prozor. Viče, čudi se. I Tar¬ 
tarin motri i ... šta vidi? ... Devu, gospodine, ne¬ 
umoljivu devu, koja juraše šinama sredinom kraja 
Crau, za vlakom, i pratijaše ga neprestance. Tarta¬ 
rin se konsterniran zavuče opet u svoj kut i zatvori 
oči. 

Iza ove katastrofalne ekspedicije on računaše, 
da će se moći vratiti kući incognito. Ali prisutnost 
ovog četveronošca, koji bijaše sama spačka, onemo¬ 
gućivaše stvar. Kako li će se to vratiti, mili Bože! 
Bez krajcara, bez lava, bez ičesa... S devom! 

— Taraskon! ... Taraskon! ... 

Trebalo je sići. 

I gle čuda! Tek što se pojavi junakov fes na vra¬ 
tima, kadno se stakleni svodovi postajnog perona 
potresoše od silnih klicanja: »Živio Tartarin!« — 


149 






»Živio Tartarin! Živio utamanilac lava!« I fanfare i 
pjevačka društva zaore zrakom . . . Tartarinu bija¬ 
še da umre, jer držaše, da je sve to mistifikacija. Ali 
ne bijaše tako! Cijeli Taraskon bijaše ovdje i sa 
simtijom mu šeširom domahivaše. I evo hrabri za¬ 
povjednik Bravida, puškar Costecalde, predstojnik, 
ljekarnik, i sve plemenito društvo lovaca na kape 
stade se tiskati oko svoje glave i nositi je u triumfu 
niz stube . . . 

Čudnih li učina opsjene! Koža onog slijepoga la¬ 
va poslana Bravidi prouzrokova svu ovu galamu. O- 
no je skromno krzno, izloženo u cercleu, Taraskonci- 
ma, a za njima i svemu Jugu zavrtilom glavom. Se¬ 
mafor o njoj govoraše. Izmišljena bude čitava jedna 
drama. Tartarin ne bijaše ubio jednoga lava već 
njih 10, 20, masu! I tako Tartarin bez svog znanja 
prispjevši u Marseille bijaše već slavan čovjek, te 
dva sata prije njega stiže u njegov rodni grad jedan 
zanosni brzojav. 

Ali vrhunac narodne radosti bijaše, kad se iza 
junaka pojavi jedna fantastična, prašinom i znojom 
pokrivena životinja, i siđe na jednoj nozi niz postaj- 
ne stube. Taraskonu se pričini časovito, da je opet u- 
gledao svojeg zmaja Taraska. 

Tartarin umiri svoje zemljake. 

— To je moja deva, reče. 

I već pod uplivom taraskonskog sunca, onog li¬ 
jepog sunca, koje tjera na nevinu laž, on doda gla- 
deći grbaču dromedarovu: 

— Plemenita je ova životinja! ... Na njene oči 
postrijeljah sve one lavove. 

Nato uze zapovjednika Bravidu po domaći ispod 
ruke i sav se crvenio od sreće. Tada u pratnji svoje 
deve, okružen lovcima na kape, uz klicanje svega na¬ 
roda on krenu mirno baobabovoj kući i putem već 
otpočne priču o svojim velikim lovovima. 

—Pomislite samo, reče, gdje jedne večeri usred 
S ah are .. . 

